
— Ce vară secetoasă! ofta băiatul privind către cerul roşu, senin ca o cupola de sticlă. 
— Da, aprobă şi bătrânul. Este îngrozitor de cald. 
Stăteau la marginea câmpiei crăpate de 
arsita. Afurisitele de muşuroaie duhneau ca 
dracu. În afara lor nici o vietate nu anima 
y nesfârşirea de cenuşă radioactivă. Până 
şi costumele lor de protecție argintii 
sclipeau anorganic sub soarele 
însângerat. Undeva, în zare, se 
profila ca decupat conturul 
Oraşului. Paralelipipedele 
surpate expuneau vederii hăuri 
negre ce se holbau orb spre 
lumea colorată vesel a Câmpiei. 
Monolitii cenusii erau, de altfel, 
singurul lucru monocrom pe 
câmpul multicolor de pulbere. 

— De mic mi-a plăcut să vin 
sa stau in preajma Pustiei, zice 
băiatul. Fugeam de-acasă şi veneam 

aici. Toți ceilalți copii preferau să 
rămână în Hrubă şi să asculte 
trăncăneala bătrânilor, poveşti cu popoare 
de demult, cu Eroi si Libelungi. 
— Nu pomeni de ei aici. Ästa-i anul lor. 

— Da. $i? Doar nu ai început să crezi şi tu în superstitia cu invocarea... 

— Nu cred în nimic. Dar tu n-ai văzut niciodată Libelungi si de aceea iti vine uşor să 
vorbeşti aşa. 

— Asta aşa e. Mă învârt pe aici de peste 20 de ani şi, sincer să fiu, nu am văzut încă nici 
picior de Libelung. Cred că, în atâţia ani, nu-i aşa, dacă ar exista, ar fi imposibil să nu dau şi eu 
nas în nas măcar cu unul dintre ei. Dar nu. Să ştii că nu, bătrâne. 

— Ascultă... cum ziceai că te cheamă? 

— Swan. 

— Bine. Ascultă, Swan, eu i-am văzut o singură dată, dar, sincer să fiu, nu aş mai vrea să-i 
mai revăd. 

— De ce? 

— E greu sa intelegi. Dupa Marele Dezastru, cand a trecut peste lume Primul Val, oamenii 
mai erau inca solidari si au putut sa-i intampine, sa-i opreasca... 

— Dar de ce e nevoie să fie opriți? Lăsând la o parte că un om cu o furcă este invincibil... 

— Taci, taci, ca mi se face pur şi simplu lehamite când te aud! Mă băiete, tu nu ai văzut în 
viața ta Libelungi şi de-aia eşti tare la sfat. 

— Ei şi, ia zi, cum arată? Hai, mai explică-mi o dată. 

— Sunt niţel mai scunzi ca noi. Crusta metalică... 

— Dar eşti sigur că e metalică? 

— Tu ce crezi? Cenusa asta e peste 90% metaliferă. 90%, pricepi? Si-apoi, gandeste-te 
numai ce înfăţişare au! Sunt mutanti. Pricepi? 

— Nu, nu pricep. Şi până când nu voi întâlni şi eu unul, nici nu am cum să pricep. Asta 
dacă există. Dar dacă ar fi fost cu adevărat, în 25 de ani... Şi apoi, ce s-ar întâmpla aşa de 
nemaipomenit dacă ar ajunge la Ocean? Presupunând chiar că există, şi sunt aşa cum umblă 
vorba, şi aşa cum spui şi tu, de ce atâta trudă ca să nu-i lăsăm să ajungă la Ocean? 

— Nu ştiu, recunoscu bătrânul. Aşa ne-a rămas din vechime, ca să nu-i lăsăm. Şi pe- 
atunci mai erau încă Oameni de Stiinta, Savanti de seamă... 

— Poah! făcu băiatul, dând din mână a pagubă. 

Cei doi merg prin cenuşă, spulberând-o în curcubee feerice. La numai un sfert de unitate 
geometrică cresc Plantatiile, desi, din cauza pantei, nu se zăreşte nimic. Acolo rodesc arborii 
umbrosi cu frunze liliachii şi albe. Acolo, când calci, lutul umed scartaie sub paşi. Acolo sunt 
oameni. Oameni ca mine, ca tine, oameni vii, care se drăgostesc, care vorbesc, mănâncă si 
dorm. Oameni, unii în spatele celorlalți, semnalând cu fumurile focurilor, din deal în deal... 
seară de seară, că n-au fost îngropați în cenuşă, că populează planeta, până la Orizontul de 
dincolo de care se ridică Soarele, şi până dincolo de el. Şi doar la un sfert de unitate geometrică: 
Pustia, scrumul multicolor, muşuroaiele, solul crăpat, Necropola. 

Cei doi străbat Pustia, sondând ici şi colo praful cu lăncile. 

— Fii atent! spuse bătrânul, arătându-i norul din zare. 

— Da, va ploua, în sfârşit! aprobă tânărul. 

Merg mai departe, discutând despre fantomele pe care, cu excepția bătrânului, care minte 
probabil, nu le-a văzut nimeni de pe Plantatie. 

Ploaia a fost mult mai puternică decât lăsa să se creadă anotimpul secetos. Mai fusese şi 
un an torid! Doar cu câteva luni în urmă, chiar la începutul sezonului, din soare se desprinsese 
o limbă de foc, şi zile şi nopți la rând se văzuse pe cer sfichiuirea ei lentă prin Univers. 

Ploaia ropotea peste cenuşa irizând la suprafața apei în pete de culoare stridentă: pielea în 
mii de nuanţe a Pământului Pustiei. Cei doi se adăpostiseră sub pledul argintiu şi admirau 
bulbucăiala stropilor bătând ca într-o tobă, necontenit. 

— Ce-o fi aia? întrebă tânărul. 

La poalele unui musuroi, in apă, se agita ceva, ca o zbatere necurmată. 

— Si eu mă tot uit de la o vreme şi nu pricep ce poate fi, zice bătrânul. Hai să mergem sa 
vedem. 

Fiindcă noaptea s-a pogorât, singura lumină se inalta de jos, din praful radioactiv. Folfaiala 
din băltoaca de lângă muşuroi clipeşte spre ei colorat, de parcă le-ar face semne. 

Se apleacă pe vine şi urmăresc atenţi ceva nemaivăzut. În băltoacă, praful pare să prindă 
viață, absorbind apa care dospea în culori vii. Şi din mâlul fertil prind să se tragă un soi de 
viermi mici, metalici. Către ziuă, sub ochii lor, din viermii aceia care se umflaseră însă bine de 
tot, răsăreau deja un fel de manute suave şi rozalii de copil. 

— Dumnezeule! Ei sunt! şopti bătrânul. 

Privind împrejur sub razele palide ale zorilor tot colbul fremăta multicolor. Pustia se 
tansformase în întregime într-o nesfârşire de larve metalice folfăind energic, trăgându-şi 
manutele rozalii din plamada grea de praf luminiscent. 

— Ar trebui să facem ceva, spuse tânărul scrutând zarea de sânge a răsăritului. Mai avem 
timp... 

— Ssst...! murmură bătrânul. Taci te rog, taci! Fă ce vrei, dar nu mai vorbi, nu mă mai bate 
pe mine la cap cu tâmpeniile tale! Priveşte-i numai! Ce vrei să le faci? Uită-te! De data asta vor 
ajunge! Noi nu mai însemnăm nimic! Pricepi! Noi nu mai suntem! 

Tânărul strivi cu călcâiul câteva larve. Era iritat de pesimismul indiferent al bătrânului, de 
fatalismul leşinat ce răzbătea din vorbele şi atitudinea lui. 

Când obosi şi privi în jur, să-şi constate opera, fiindcă i se părea că va fi făcut o pârtie 
vizibilă în marea de viata colcăind, descoperi că habar n-avea pe unde călcase şi pe unde nu. 
Locul celor striviti fusese îndată luat de alții, năvălind din praf. Praful însuşi se umfla, şi fiecare 
particulă era o larvă. Dacă le dădeai deoparte pe cele de deasupra, cele care-şi aşteptau rândul 
răbdătoare, prindeau să se dezvolte vertiginos, ajungând la câteva minute plutonul din urmă, 
scotandu-si din carapacea metalică manutele roze şi fragile de sugari pofticioşi. 

Cei doi patrunsesera pe Plantatie venind dinspre semiluna plajei Câmpiei ce se întindea în 
urma lor, în toate direcţiile, gigantică, până la Oceanul despre care pomeneau legendele. 
Murdari, treceau din om în om, din bordei în bordei, ridicând norodul. Atunci, panica puse 
stăpânire pe inimile vulgului şi toată suflarea se mişcă, înnebunită de spaimă. Ce mai poate 
stârni, oare, spaima în sufletele unor sărmane leşuri vii, agonizand? De ce mai au a se teme 
sărmanii cei flămânzi şi acoperiți de plăgi, urmaşi ai celor ce-au văzut ciupercile de praf 
deschizându-şi umbrelele deasupra Oraşului? Şi totuşi... şi totuşi, iată, exista ceva, un spectru 
teribil smulgând din toate piepturile un strigăt de groază cu care se avertizau unii pe alții, 
infiorati, că „vin Libelungii!" 

Dumnezeule mare, dar chiar moartea ar fi primit-o cu plăcere aceste ființe ale adâncului, 
ca pe o curmare a patimilor! Vin Libelungii? Foarte bine. Treaba lor, să vină! 

Există însă, pare-se, ceva cumplit în venirea acestor Libelungi. 


6 


Libelungii au fost atacați înverşunat, încă din prima clipă, cu tot ceea ce omul putea folosi 
în scopul distrugerii. 

Când primele cete de localnici au ajuns pe înserat, larvele se ridicaseră de-a binelea şi 
acum semănau cu nişte tineri dormind. Se plimbau de colo-colo, viermuind cu ochii închişi, cu 
mişcări gentile, strecurandu-se unii printre alții într-un popor compact. Ce visau oare frumosii 
ăia, cu fețele lor zâmbitoare, cu straiele lor frumos colorate? Ce vise puteau nutri capetele lor 

rudimentare, mintile lor cetoase de mimesisuri germinand din spori direct turnati in strai de 
nuntă lucrat în fir, cămaşă de za, şi costum de gală funerar? Nu se mai potoleau salutandu-se 
cu emfază atunci când se întâlneau unul cu altul şi, pe înghesuiala aia delirantă mereu se 
întâlneau cu câte cineva şi de aceea o țineau numa-ntr-o plecaciune servilă, în dreapta şi-n 
stânga. 

Cum s-or fi percepând ei unii pe alții când ritualul dansului lor somnambul îl executau 
într-o transă oarbă de pase magice? O lege a jocului, cu piese abstracte, în care Noima subzistă, 
altundeva, deasupra sau dedesubtul figurilor cioplite, în joc sau de joc? Jocul să fi fost stăpânul 
tainic al fantomaticelor caricaturi, prefăcând ipocrit o farsă de lume? Care lume? 

Şi oamenii de pe margine se repezeau cu bâte, ori cu arme vechi rămase prin cine ştie ce 
miracol intacte de pe vremea Marelui Dezastru, ori cu uneltele câmpului aduse special în acest 
scop, şi, cu lovituri furioase, distrugeau fenomenalele apariţii. Şi cât de straniu putea să arate 
acest asasinat colectiv! Cât de curios lucru era legitima extirpare! În care victimele erau 
reproduse mecanic, rânduri-rânduri, de o stanta trăgându-le fidel după un arhetip adânc şi 
PERFECT, obrajii lor curati, carnatia suava, contrastând pana la fantastic cu jalnica stare a 
călăilor în legitimă apărare de specie. Principiul Binelui îmbrăca o haină exterioară atât de 
derutantă în acest conflict încât, cineva străin, dinafară problemei, ar fi putut rămâne cu 
impresia profund eronată şi contrariată că masacrul este al PERFECTIUNII, şi-ar fi fost extrem 
de greu să convingi pe cineva că brutele cele hidoase erau, de astă-dată, cauza justă. Dar justă 
din care punct de vedere? 

Libelungii şi-au urmat pe parcursul întregii zile metamorfoza. Cu tot măcelul, când zorii îşi 
prăbuşiră însângerarea peste Pustia fără sfârşit, bordura de cadavre nu reprezenta mai mult 
decât un insignifiant chenar marginal tabloului grandios al Forței netarmurite. 

Swan lucra şi el cot la cot cu ceilalți, rotind lama grea cu care hârbuia trupurile, ce se 
metamorfozaseră teribil sub ochii lui, de la făpturile plăpânde ce fuseseră cu o seară mai 
înainte, la stadiul de lunatici salutând frenetic şi servil într-o parte şi-n alta, până la înfăţişarea 
de acum, impunătoare, puternică, degajând o impresie zdrobitoare de perfecțiune şi ideal. 
Desigur, Swan nu era conştient, aşa cum nu erau nici cei din jurul lui, de impresionantul 
contrast ce-i diferenția pe cei ce macelareau de măcelăriți în fantastica încleştare a Morţii, a 
Vieţii. El doar îşi rotea sabia numită Galantdourh, creând pârtii largi în trupurile zvelte ce se 
inaltau acum sub soare, tot mai drepte, mai pure, mai suave. Nu, Swan nu ar fi putut afirma că 
resimte vreo repulsie fata de semenii lui, cu care hăcuia fără întrerupere, zi şi noapte, in damful 
crescând tot mai cumplit al cadavrelor ce intraseră deja în descompunere, pe când alte larve li 
se strecurau printre coaste, grăbite să refacă handicapul, spre a-şi plimba cât mai curând 
ținuta mândră peste Câmpie. Nu! Si nici nu simțea nici un fel de înțelegere sau admiraţie in 
fata Perfectiunii formelor celor adormite pe care le hacuia, nici milă pentru zbaterea lor în 
urma-i, trecand prin ele, le destepta pentru o clipa, pentru o singura clipa de zbor in Moarte. 

Le sosisera deja intariri substantiale. Mii si mii de brate puternice vanturau uneltele 
tăioase, răspândind pe câmpul fără margini infinită moarte, dar pe o fasiuta atât de îngustă, 
atât de îngustă! 

— Ei, acum ce părere ai? îl întrebă cel în vârstă atunci când se opriră unul lângă altul să-şi 
şteargă sudoarea care le şiroia pe fețele crispate în măşti fioroase de ură dezlantuita. 

Swan tăcea, privind zarea de somnambuli ce renuntasera a mai saluta, trecând acum unii 
pe lângă alții fără a mai da semne că s-ar percepe în vreun fel sau altul. Nici pe ei nu lăsau să 
se vadă că i-ar remarca, nici pe ei, sclavi mărunți ai unor tradiții obscure, ucigând fara 
întrerupere, dar pricinuind pagube atât de nesemnificative. 

— Nu trebuie lăsați să se înalțe in zbor! strânse bătrânul pumnul cu îndârjire. Daca se 
înalță, de data asta sunt atât de multi, încât nu-i vom mai putea opri să ajungă la Ocean. 

— Vrei să mă laşi, bătrâne?! Nu te mai suport! se otari Swan. 

Dar, deşi se rastea la el, nu simțea nici un fel de repulsie, nici împotriva feţei creponate a 
celuilalt, nici împotriva mâinilor duhnind de zeamă tulbure ce se scurgea din trupurile 
Libelungilor atunci când împlânta în ei tăişul rece, nici împotriva celorlalte amănunte care-i 
caracterizau. Nu simțea decât că-l iubeşte pe omul cel mărunt şi pisălog, aşa cum îi iubea şi pe 
ceilalți doi, cu coase, care tăiau fără întrerupere de-a dreapta şi de-a stânga, ca la o zi de 
muncă la ogor, imprastiind de jur împrejur capete cu ochi sticloşi. 

— Trebuie să-i împiedicaţi cu orice chip să se ridice! repetau vorba prinsă din zbor, voci 
anonime, avertizând. 

„ŞI, în fond, ce mare lucru ar putea să facă dacă vor ajunge la Ocean?” se minuna Swan, 
deşi, când îşi amintea de cum dospiseră din apă şi cum praful multicolor devenise în atât de 
scurt timp Libelungii aproape maturi de azi, parcă-parcă se lăsa antrenat şi el de valul de 
suspiciune, presupunând că teama era, se vede treaba, că nu cumva, putând profita de atâta 
apă, praful fantomelor să nu cuprindă întreaga Planetă — sau chiar Universul. 

Până la urmă au fost aduşi chiar şi sclavii proveniți din progenitura prizonierilor de la 
Marele Dezastru. 

— Pe ei, băieţi! le strigau vătafii care lucrau alături de cei pe care-i loveau cu biciul până la 
sânge. Nu trebuie să se ridice! Acesta e cuvântul de ordine! 

Dar şi Libelungii se modificară esenţial. Inalti, strălucind multicolor, îşi expunea piepturile 
cu mândrie. E drept, ochii tot închişi îi ţineau, dar procedau cu o precizie care te făcea să te 
întrebi dacă nu cumva au ajuns sa vadă prin pleoape. Asexuali, terni, se ridicau din mocirla ca 
o sfidare adusă Eternitatii. 

— Nu mai pot fi împiedicaţi, îi suflă bătrânul la ureche lui Swan. Hai să căutăm cai şi să le- 
o luăm celorlalți înainte, că după aceea va fi prăpăd. 

— Eşti sigur, bătrâne? îl căută Swan drept în lumina ochilor. 

— Da. În noaptea asta. Eu am mai văzut o dată. 

— Şi aşa sunt întotdeauna? mai întrebă tânărul. 

— Nu, aşa nu au mai fost niciodată. E de groază! 

Masă compactă fusese antrenată de un turbillon central al cărui ritm se accelera continuu. 
Fiintele cu ochii închişi, care nu păruseră a avea vreun scop precis în rătăcirea lor oarbă, se 
adunaseră într-o mişcare unică şi uniformă, modelându-i în rânduri regulate. Nici acum nu 
luau în considerație mulțimea braţelor ce-i secerau pe margini, fiindcă erau multi, nenumărați, 
şi braţele secerau până la epuizare fără ca urmări sesizabile să poată fi percepute. 

Swan şi bătrânul îşi încărcaseră câte ceva în traistele păduchioase, le aruncaseră pe doi cai 
şi aşteptau ceva mai încolo de teatrul evenimentelor. Se catarasera pe un tumul ca să vadă mai 
bine, si, după atâtea zile de nemâncare, rontaiau de zor rezervele din tainul cuvenit ce-i 
aşteptase intact la popotă până se ofilise de tot. Nimeni nu se atinsese de ceea ce li se cuvenea, 
fiindcă în aşezare nu mai rămăsese nimeni. Toţi erau aici. 

Dominând harta împrejurimilor la început nu fuseseră decât ei doi, ridicați în scări sa 
scruteze zarea, folfăind. Apoi, treptat, în jur se mai strânseseră şi alții, tot mai multi, calari, 
aşteptând. Barba colilie a bătrânului flutura în vântul aprig al înserării, impunând cunoaşterea 
unei taine la care ceilalți nu aveau acces. Din vreme în vreme, toate privirile se întorceau spre 
el. Dar bătrânul rămânea neclintit, privind departe în zare. Când noaptea s-a întins, pe toate 
colinele s-au aprins focuri cât cuprindeai cu ochii, demarcând limitele Pustiei de limitele 
Plantatiei oamenilor stratificati în valuri concentrice de impact: întâi mii, apoi milioane, apoi 

miliarde, popoare de popoare, unii in spatele celorlalti: focuri pana in zarea fara fund, 
stralucind din gorgan in gorgan pana acolo de unde se ridica sorii din Oceanul pe care pluteste 
Planeta ca o carapace de broască țestoasă, ratacind prin Cosmos. Si fiecare colina era ca un far 
in noapte, calauzind calea de praf a unor corabii nevazute ce pornisera domol, in mare taina, 
impotriva Timpului, pe cursul unui Fluviu cu ape tulburi si lenese. Prin intuneric nu razbateau 
decât foşnete ciudate si vuiet adânc, precum al mării, stârnit de talazurile celeilalte armii, 
nenumărate, ce pregătea ceva, acolo, la câțiva paşi de ei. Ceva neprevăzut şi de o colosală 
importanță, ceva care te făcea să te înfiori şi să strângi la piept cu mâna tremurând pelerina 
argintie antiradiantă sfâşiată pe alocuri. 

— Şi, mai ales, tineti minte: când se vor ridica, nu trebuie lăsați să se mai aşeze nicăieri! 
Rosti sententios bătrânul. Asta ne mai e speranța! Asta este acum cuvântul de ordine! 

Şi ceilalți dădeau din cap, aprobându-l în tăcere. 

Femeia trimisese copilul mai departe. Glasul firav o făcu să-şi înghită lichidul amar ce-i 
umpluse gura. 

— Mămico, uite un înger! 

— Ti-am zis să nu mai stai aici şi să te joci niţel mai încolo, în iarba înaltă... şopti femeia, 
străduindu-se să-şi stăpânească tusea insuportabilă. 

— Mamă, mamă, ce e, ce s-a întâmplat? 

Femeia îşi cobori în sfârşit privirea spre capul chilug al micutului şi într-un gest 
necontrolat întinse mâna să-l mângâie. 

— Doamne, Dumnezeule! repetă ea. Dă, Doamne, să treacă mai departe! Dă Doamne să nu 
se oprească din zbor tocmai aici! Du-l Doamne la vecinul de peste deal, du-l pe pustii. 

Ochii ieşiţi din orbite urmăreau evoluția suavelor creaturi pe sub cerul înalt parcă picurând 
de sânge. 

Nu era decât un pui, cu figura deschisă, cu ochii intunecati şi goi, cu teasta rotunda de 
metal, sticlind rubiniu în soare: un Libelung care abia deschisese ochii spre lume după un 
somn lung şi fără vise în care nu făcuse nimic altceva decât să repete programul automat al 
unor gesturi de neînțeles, pe care specia i le sădise în trup mai dinainte de a se naşte, urma o 
traiectorie, un sens care-l anima, confuz, lăsându-l pe drumul acesta ca pe o cale anume. 
Aripile fluorescente, cu striatiuni de holografie geometrică, băteau cu sute de mii de pulsatii pe 
secundă, tinandu-l suspendat în aer deasupra imaginii inedite ce i se reflecta feeric in 
căutătura-i spectroscopică. Astfel, jalnicul gard de nuiele împrejmuind ogorul străin îi apărea de 
acolo de sus ca o miraculoasă deschidere cu iradiatie, ca un mirific curcubeu de viata, iar 
femeia îi făcea semne lui, lui în mod special, arătându-i mica formă spectrală de alături. Şi 
Libelungul se apropie să se coboare alături de ei, să-i aline. Simtea o milă fără sfârşit pentru 
zbuciumarea tragică a măruntelor creaturi, a viermilor aceia ce nu cunoşteau zborul, târându- 
se atât de aproape de pulberea tirană. 

Dar când întinse mâna să-i mângâie, încercând să le ofere măcar un strop din tandretea 
nespus de dureroasă şi amară ce-i umplea golul de sub armura metalică, ființele pulberii se 
repeziră, doborându-l cu lovituri feroce. 

Fusese un Libelung foarte tânăr. Cuirasa îi cedă scrâşnind sub izbiturile lemnelor apucate 
la nimereală de muribundă şi de fiul ei. 

— De ce nu a schițat nici un gest să se apere? întrebă uimit copilul. 

— Libelungii nu se apără niciodată, îi explicase femeia. 

— Bine, dar atunci de ce-i omoram? mai întrebă copilul. 

— Ca să nu se aşeze, răspunse femeia neatentă, trăgând cu urechea la tropotul ce se 
apropia. Ăsta este cuvântul de ordine. 

Apoi tropotul s-a revarsat. Calaretii treceau chiuind salbatic, agitandu-si armele ascutite. 
Zărindu-i singuri, câțiva se avantara cu caii lor iuți peste brazde şi îi ajunseră. 
Erau primul val. 

Înaintea Libelungilor se rostogolea hoarda hăulind şi devastând teritoriile străine, profitând 
din plin de nesperata incursiune, căsăpind tot în cale, să nu se aşeze, să nu se oprească dia 
zbor. Era formidabil de plăcut să poţi izbi între ochii ființelor coborandu-ti din cer în cale! Să ai 
o spadă în mână, udă de spumă lăptoasă ce se scurge prin trupurile mai uşoare ale Libelungilpr 
tineri! 

În urma primului val nu mai rămâneau decât norocoşii ce izbutiseră să se ascundă în 
vizuinele de sub pământ, fiindcă primul val era format din cei mai temerari, porniţi navalnic să 
prade, să sfâşie. 

Al doilea val venea cu preşuri colorate desfăşurate-n vânt. Se cântau colinde, se cotrobăiau 
cotloanele, se răpeau femeile cu arcanul. Bărbaţii care nu suiau de indata-n şa să se amestece 
cu hoarda, erau spânzurați cu capu-n jos de crengile de mărgean la poalele arborilor vitrificati 
ce străjuiau partea dinspre Câmpie a Culturilor luate în copite de caii iuți ai Pustiei. 

Suntem oameni! Miliarde! Şi după noi vin Libelungii, care nu au voie să se aşeze! 

Şi într-adevăr, după al doilea val, urmau Libelungii. Când poposea câte unul din zbor, era 
legat cu aripile de stâlpi şi transformat în rug viu. Cei din al treilea val, călărind tot timpul 
dedesubtul stolului, îi loveau din fuga calului, săgetându-i din zbor, doborându-i cu pietre, 
frângându-le gleznele. În urma stolului, Culturile rămâneau acoperite de cuirasele metalice 
sfâşiate. 

Dar nici Libelungii nu mai erau aceleaşi ființe suave care se trasaseră cândva din colbul 
Pustiei de lângă Necropolă. Se făcuseră înalți, strălucitori şi lucioşi, cu chip săpat adânc în 
metal, cu trup de carapace solidă din titan şi aluminiu. Aripile sclipeau neîntrerupt şi, când 
veneau, orizontul se întuneca de un crepuscul de ev. Miliarde rămâneau în urmă să se 
descompună sub soarele roşu al serei Planetei. Miliarde îşi continuau zborul înalt, triumfător. 
Din clipa în care veniseră pe lume nu se hrăniseră cu nimic. Crescuseră şi se dezvoltaseră din 
sine, germeni de nestăpânită energie, ridicându-se să treacă peste supliciul lumii acesteia şi să 
ajungă acolo unde erau destinati să pogoare. Nimic nu-i putea opri. De data ăsta nimic nu avea 
să-i împiedice să-şi atingă țelul tainic spre care se urniseră de fiecare dată în entelehii tot mai 
sublime, către o victorie de neînlăturat. 

Swan călărea alături de bătrân. Hrana se isprăvise şi ajunseseră să se spioneze între ei. 
Dormeau în şaua calului, cu sabia în mână, gonind neîntrerupt pe sub stolul care se îndrepta, 
în linie perfect dreaptă, spre țelul nebulos. 

— Nu trebuie să-i lăsăm să se aşeze! strigă bătrânul. 

Dar lui, în şoaptă, îi dezvăluise demult că nu-i vor mai putea opri ca-n alte dati. 

Şi Swan privea acum cu interes şi stimă spre ființele din norul compact sub care călăreau 
zi şi noapte, aducând întunericul pe unde treceau. 

— Oare de ce-or fi trecând peste ogoare? Dacă ar fi luat-o de-a dreptul pe calea cea mai 
scurtă către Ocean, de mult ar fi ajuns, şi noi nu le-am mai fi putut face nimic, se minună 
Swan. 

— Poate că nu Oceanul le este ținta, ci, cine ştie, vreun loc anume... 

Se roteau neîncetat, stârnind vartejuri şi curenţi ce le fluturau panasele, lăsând să cada de 
deasupra o fulguiala eterna de ingeri sfasiati. Cu toate astea, norul continua sa existe, plutind 
apăsător sub cer şi indicând că o săgeată SENSUL. 

Ajungând la limitele cele mai avansate ale Zonei Locuite, cea mai mare parte a cavalerilor 
descălecară, renunțând. El şi bătrânul îşi continuau însă drumul, călărind în tăcere, şold lângă 
şold, stegulet de lance lângă stegulet de lance, cu spadele bătând ritmic peste crupă caii violeti. 
Şi Swan realiză pentru prima dată că, deşi stătuse lângă bătrân ani şi ani în şir, o viata de om, 
nici măcar acum nu ştia cum îl cheamă, nu avusese niciodată curiozitatea să-l întrebe ce nume 
poartă, dar, îşi zise, în fond ce importanţă ar putea avea numele? 

Ce adânc întipărită în memorie purta imaginea Libelungului ăluia căzut din înalt, care îi 
privise liniştit cum vin, ridicându-se respectuos în picioare, cu aripile frânte! Se apropiaseră în 
galop şi, când ajunseseră, se scrutaseră unul pe altul o vreme, cu curiozitate. Şi Swan întinsese 
mâna, cuprins de un tremur de emoție, să pipăie anvelopa lucioasă şi rigidă a cărei înfăţişare se 
schimbase din nou. La atingere, îi stârnise o senzaţie străină şi pielea i se incretise de un frig 
lăuntric. Privind, se aşteptase la complet altceva. 

Atunci bătrânul îi întinsese spada şi Swan, apucând-o cu amândouă mâinile, o ridicase 
deasupra capului, cu ochii în ochii de gheaţă ai Libelungului. Cand tăişul a căzut, sfichiuind 
aerul, din trupul distrus nu a scăpat nici un geamăt. Un om, o femeie chiar, lovit de moarte, 
geme, rosteşte ceva, blestemă, mulţumeşte sau plânge măcar. Dar zvârcolirile Libelungului erau 
mute. 

— Poate că n-au limbă, îşi dăduse cu părerea, dar bătrânul clătină dezaprobator din cap. 

Cavalcada continua pe Pământul de la Capătul Lumii. Au pătruns într-un oraş gigantic, 
mult mai putin afectat decât Necropola din Câmpie, semnalând o zonă în care se folosiseră 
arme curate. Copitele cailor sunau prelung pe caldarâmul străzilor dintre blocurile care 
rămăseseră, tot aşa cum vor fi fost şi odinioară: fără uşi, fără ferestre: simple paralelipipede 
intacte urmărite indiferent de trapul cailor, legănat, cum defilează pe lângă ei, in veşnicul 
crepuscul ce domnea sub norul Libelungilor... 

— Pasesti prin Cetatea Eternă, îi spuse bătrânul! 

— Prin cetatea ce? întrebase el, crezând că nu a auzit bine. 

Au mers neîntrerupt prin Oraşul bântuit de hoituri bine conservate. Apoi, brusc, Oraşul se 
cufunda in Ocean. Din larg se mai inaltau până deasupra apei construcții scufundate, dar la 
locul unde valurile izbeau uscatul se formase o plajă îngustă. Înaintea plajei se deschidea o 
piață vastă, înconjurată de coloane până la cer. 

Acolo au pogorât Libelungii. Deşi nu mai rămăseseră din cei plecați cândva din Pustie decât 
a milioana parte, probabil, erau totuşi multi, zdrobitor de multi. 

— S-a sfârşit, murmură bătrânul. 

Într-adevăr, nu mai era nimic de făcut. Vârtejul se lăsa, deşteptând un vânt puternic în 
timp ce soarele îşi făcu apariția din nou pe cerul senin şi roşu. Talazurile verzi-plumburii se 
izbeau de stânci, răspândind în aer irizatii de curcubee. Mortaciunile de pe mal, curate si 
frumoase, ca noi, îşi mişcau alene, duse de curenți, membrele. 

Libelungii se strânseseră în cercuri concentrice. Pâlcurile de călări dădură iureş cu lăncile 
în cumpănă. Vârfurile otelite au răpăit ca grindina pe carcasele lor de za, dar preainaltii nici nu 
luau în seamă atacul furibund al cavalerilor din şeile cailor vineti cu capete de os alb. Oţelul 
izbit de cuirasele diamantate de călirea în stratosferă, scotea doar scântei, nemaipricinuind nici 
o pagubă. Swan şi bătrânul descălecară şi se strecurară prin împletitura omogenă de înaripate 
trupuri metalice către punctul central ce focaliza adunarea circulară. De jur împrejur se inaltau 
chipurile înalte şi neclintite, modelate în cel mai dur metal din Univers. Înaintea primului rând, 

cu picioarele afundate in apa pana mai sus de genunchi, un Libelung ca un far ridica spre cer 
taisul sclipitor al bratului, despicand cu vuiet aerul, intr-un gest maret, sacru, emotionant. 
Soarele insangera aripile străvezii prin care se refracta în nenumărate nuanțe necunoscute, 
dezvăluind jocuri de imagini spaţiale abstracte, în relief. Cel ce părea a fi regele Cârdului îşi 
inalta iar mâinile peste mulțimile nenumărate şi atunci, din piepturile puternice şi goale irupse 
un muget gutural, dar armonic, vibrând asemeni unei orgi ale cărei tuburi ar fi Istoria. 

— Doamne-Dumnezeule! şopti bătrânul. Deci asta era! Deci asta e! 

Părea că o tristeţe fără de margini le alina, acum şi pururea, sufletele răvăşite. Swan căzu 
în genunchi, cu fata în nisip, smulgându-şi părul din cap cu amândouă mâinile şi izbindu-si 
fruntea de o dală de mozaic şlefuit ca un cristal. 

Şi din ochii bătrânului se rostogoleau lacrimi mari, picurându-i de pe barba încâlcită în 
sân. 

Şi cântecul Libelungilor creştea tot mai pătrunzător, luând o alură măreaţă şi dramatică, 
urcând sfâşietor, fără egal, deasupra Oceanului mort, deasupra Lumii pustiite. Grav, fără 
intonatii, metalic, direct, zdrobitor, elevând spiritul către cele mai înalte culmi ale Abisului şi 
Dezolării. Cântecul Libelungilor de pe plaja unde Oceanul bate în zidurile Cetăţii Eterne. 


Mihail Grămescu ( 1951-2014) 


În ziua de 13 mai 2014 s-a stins din viata unul dintre scriitorii 
importanți ai literaturii româneşti — Mihail Grămescu. A luptat eroic cu o 
boală nemiloasă, a scris şi s-a preocupat de scrisul confratilor pe care i-a 
i editat în antologii superbe, chiar şi în răstimpul scurt care i-a mai rămas 
= — „Balaurul si Miorița” ( proză fantastică) -Ed. Eagle-2011, „Cerul de 

jos” —( poemul fantastic) — Ed. Virtuală, ş.a. 

A fost distins cu două premii internaţionale la Moscova-1989 şi în Franţa -1990. A debutat 
editorial în 1981, cu volumul „Aporisticon” — Ed. Albatros, după care au urmat alte 15 volume 
( proză, poezie, teatru), a colaborat la numeroase publicaţii din tara şi din străinătate. Fiu al 
unui traducător de excepţie, Haralmabie Grămescu, Mihail Grămescu s-a remarcat printr- 
o grație şi profunzime impresionante de care se poate mândri orice scriitor de valoare. Generos 
cu confrații săi, nu a primit în schimb o recunoaştere meritată din partea criticii „la modă”. Era 
un nobil cavaler al condeiului, nu s-a coborât la nivelul pretențiilor absurde pe care le 
afişează mereu cei mai putin daruiti decât el. Literatura fantastică românească şi-a găsit 
în opera acestui emblematic autor un reprezentant demn de a nu fi uitat. Premonitorii sunt 
versurile — „Coborâm deseori de din Tara de Zi/Către Tara de Noapte, unde nu vom mai 
fi/Coboram deseori din Lumină în Vis/ Din Gradina de Sus, unde-s flori, în Abis”. A plecat in 
Grădina florilor veşnice, iar noi îl vom citi cu drag. 


Marian Boris / 15 Mai 2014 
http: / /www.luceafarul.net/ 

MICA MEA CONTRIBUTIE LA SFÂRŞITUL LUMII 


unt un profesionist. Nu este vorba de lipsa de modestie, dar cum altfel ati putea 

numi un om care are un cazier imaculat ca zapezile de pe Kilimanjaro si care a 

sustras la vremea lui cele mai celebre pietre pretioase din lume? Mi-au trecut 
de-a lungul vremii prin mana şi diamantul Hope, si smaraldul Patricia, ca să pomenesc 
numai de cele mai cunoscute. Uneori, pentru variație, mai făceam să-şi schimbe 
proprietarul şi câte un tablou celebru, totuşi specialitatea mea rămâneau cristalele. 
Putinii cunoscuți care îmi ştiau activitatea ma bănuiau că am o slăbiciune pentru ele, 
dar, de fapt, aveam o slăbiciune pentru libertatea mea, pentru că era mult mai uşor să 
te strecori pe sub ochiul necruţător al camerelor de luat vederi cu o picătură de 
frumusețe pură, cum erau pietrele prețioase, decât cu un tablou fie el şi făcut sul. 

Din acest motiv, printre colectionarii cu greutate eram socotit un fel de rara avis, 
pentru că nu-mi lăsasem aproape nici o comandă neonorată, odată acceptată. Dar şi 
tariful meu era pe măsură: un milion de dolari lovitura plus cheltuielile ocazionate de 
acțiunea în sine. Fără îndoială că au fost şi lovituri pe care le-am refuzat şi poate de aici 
îndelungata mea activitate profesională. Existau locuri pur şi simplu inaccesibile sau 
erau acțiuni care ar fi fost realizabile, dar a căror punere în scenă ar fi costat mai mult 
decât piatra în sine. 

După mai multi ani de activitate, aveam douăsprezece milioane în diferite conturi şi 
tot atâtea lovituri strălucite la activ; ajunsesem la jumătatea vieții şi tocmai mă întrebam 
dacă nu cumva ar fi cazul să mă retrag. Nu eram superstitios şi o eventuală a 
treisprezecea lovitură nu-mi crea emoţii, dar parcă am avut o uşoară ezitarea atunci 
când am fost contactat iarăşi prin canalele obişnuite. Şi dacă, de obicei, numele 
clientului îmi rămânea necunoscut, de data asta l-am aflat chiar de la început, şi asta 
nu mi-a plăcut deloc. Despre Donald Koster auzisem şi eu la fel ca oricine citea ziarele, 
pentru că avea prostul obicei să nu lase să treacă măcar o zi fără să se scrie despre el. 
Un gest de caritate generos azi, un capăt de acuzare mâine şi o căsătorie cu o starletă 
poimâine nu puteau să-mi scoată din minte ceea ce bănuia toată lumea, şi anume faptul 
că principala parte a averii magnatului provenea din comerțul mai mult sau mai putin 
legal cu arme. 

Ce ar putea să-şi dorească un om de calibrul lui şi să nu poată obţine prin alte 
mijloace, încât să fie nevoit să apeleze la mine? În seara când m-a primit în cabana lui 
singuratică din munții Apalaşi, undeva în apropierea vârfului Washington, încă nu mă 
lămurisem, desi îmi întinsesem toate antenele pe care le aveam - şi nu erau deloc 
puţine. 

Odată prezentările făcute, secretarul lui care mă adusese la cabană se făcuse 
nevăzut, cum nevazuti s-au facut şi oamenii de la pază. 

Mă instală într-un fotoliu, îmi aduse un scotch, apoi răscoli putin buştenii care 
ardeau în cămin, dar toate acestea erau simple stratageme pentru a trage de timp şi a 
mă studia în voie. 

— Iti plac filmele, domnule Grimson? Acesta era numele sub care mă cunoştea. 

Am gustat putin din pahar, gândind cu rapiditate: acesta era un soi de test sau era 
pur şi simplu o încercare de a începe o conversaţie? La gestul meu, care putea fi 
interpretat drept unul pozitiv, el continuă: 

— În ultimul timp, nu prea mai am timp de ele, aşa cum probabil că nu ai nici 
dumneata. Dar, în tinereţe, filmele, mai ales cele de aventuri, mă fascinau. Nu ştiu dacă 
iti mai aduci aminte de „Indiana Jones şi Arca pierdută”. Tot filmul este superb, dar 
finalul este pur şi simplu terifiant pentru un colecționar ca mine: un depozit întreg, plin 
cu artefacte care abia îşi aşteaptă colectionarul potrivit. Multă vreme am crezut că este o 
simplă gaselnita a scenaristului pentru un final mai interesant... 

Lua o inghititura de scotch, mai răscoli putin jarul, apoi se aşeză pe fotoliul din fata 
mea. 

— Spre deosebire de clienții dumitale obişnuiţi, care îşi bucură ochii cu pietricele sau 
nuduri, eu sunt un colecționar mai pretentios. Mie imi plac artefactele ciudate şi 
deosebite... 

Se ridică vioi şi deschise un seif încastrat la vedere în perete, de unde reveni cu o 
casetă. O aşeză cu grijă pe masuta din fata noastră, apoi o deschise atent, iar în fata 
ochilor mei uimiti apăru celebrul craniu de cristal. 

Zâmbi când văzu uimirea întipărită pe chipul meu şi spuse: 

— Uneori, astfel de minunăţii apar ici-colo, în muzee sau în colecţii particulare. Apoi, 
pe neaşteptate, ele dispar cu totul din atenţia publicului şi prin mijloace specifice am 
aflat că nici nu apar în colecții particulare, aşa cum este a mea. 

Împachetă cu grijă craniul în casetă, pe care-o puse apoi cu evlavie în seif, se aşeză la 
loc în fața mea şi-mi puse o mână pe genunchi, ca şi cum ar fi urmat să-mi spună un 
lucru de mare taină: 

— Acum câteva luni a fost descoperită o sferă din acelaşi tip de cuarț ca şi craniul. 
Au numit-o Sfera Magică, dar, după numai câteva zile în care a fost studiată de 
specialiştii de la Smithsonian Museum, sfera a dispărut cu totul. Nu a fost furată şi abia 
după îndelungi cercetări am aflat că astfel de depozite, precum cel din film, chiar există 
şi în ele Guvernul adună şi îngrămădeşte, fără nici un scop aparent, un artefact după 
altul. 

Scoase un dosar şi mi-l înmână: 

— Ai aici tot ce te-ar putea interesa ca să dai în relativă siguranţă lovitura — coduri de 
securitate, ore de patrulare... Tot ce ai nevoie. 

Am dat să refuz, dar a făcut un gest de respingere a argumentelor mele înainte de a le 
auzi: 

— O să îmi spui că nu este genul dumitale de lovitură, dar bănuiesc că zece milioane 
te vor face să te razgandesti şi să treci şi genul acesta de acțiuni în patrimoniul 
dumitale. Cinci milioane acum şi cinci milioane când îmi predai intactă Sfera Magică. 

M-am răzgândit, într-adevăr, şi am luat dosarul gata să plec şi să mă apuc de treabă. 

— Mai am o singura rugaminte, de fapt doua, spuse Donald Koster inainte de a ne 
despărți. Lovitura aş dori să fie dată săptămâna viitoare, mai precis pe 21 decembrie 
2012. După cum ştii, conform calendarului mayaş, atunci este preconizat sfârşitul 
lumii, iar genul de oameni care-şi fac veacul în acel depozit sunt predispuşi ca în aceea 
zi să urmărească orice altceva, numai artefactele de acolo, nu; cred că vor sta cu toții 
lipiti de televizoare, să prindă apocalipsa în direct. A, mai adăugă el, şi aş dori să nu 
deschizi absolut deloc cutia în care se află Sfera Magică. Mi-o aduci şi-atât... 


* 


Daca referitor la prima conditie nu a fost nici o problema, cu cea de-a doua se pare ca 
nu avea sa fie chiar asa de usor, si asta din cauza ca sfera, fie ea magica sau nu, era 
aşezată într-o simplă cutie din lemn şi nu era asigurată nici măcar printr-o incuietoare 
obişnuită, darmite vreun sistem complicat cu cifru sau alte minunatii la care te-ai fi 
putut aştepta. Astfel că, atunci când am ajuns în garajul meu, am scos cutia din 
portbagaj şi am aşezat-o pe masă cu cât mai multă grijă. Valora totuşi zece milioane... 
După ce am iluminat-o cu o lampă puternică şi am cercetat-o cu o lupă, am hotărât că 
ceea ce era înăuntru valora zece milioane, indiferent dacă deschideam cutia sau nu. Am 
mai verificat o dată capacul, să nu aibă vreun sigiliu 
ascuns, şi l-am dat uşurel la o parte, pregătit 
pentru orice. S-a dovedit că nu era nevoie de atâtea 
precautii pentru că înăuntru, încastrată într-o 
structură metalică ciudată, se găsea o simplă sferă 
din cuarț, după cum zicea Donald Koster, deşi mie 
mi se părea că ar fi avut o structură mai complexă. 
Oricum, nu era ceva care să merite zece milioane de 
dolari, mai degrabă părea o sferă obişnuită, ce 
putea fi găsită prin bâlciuri cu cel mult zece dolari. 

Şi totuşi, chiar înainte de a închide cutia, mi s-a 
părut că văd uşoare irizatii în structura metalică ce 
încastra sfera. Mi-am plimbat degetele şi, sub 
apăsarea mea uşoară, din cutie a ieşit o formă 
tubulară, ca un mic microscop, iar sfera s-a înălțat 
putin şi plutea acum liberă în fata obiectivului. 
Înainte de a-mi da seama ce fac, mi-am lipit ochiul 
de ocular şi degetele au găsit aproape fără să caute 
o rotita de reglaj, încercând să potrivesc claritatea, deoarece acolo se zărea ceva. Am 
stins lampa, pentru că sfera avea propria ei luminescenta şi, după câteva încercări, am 
început să văd mai bine. Norii mişcători arătau ca şi cum ar fi fost galaxii îndepărtate, 
iar mişcarea rotitei părea să nu fie oprită de nimic, aşa încât am tot apropiat un astfel de 
sistem până când în fața mea a apărut un sistem stelar cu vreo trei planete şi atunci mi- 
am dat seama că sfera era probabil un fel de hartă 3D a galaxiei, sau poate chiar a 
universului. Tot atunci mi-am dat seama că valoarea sferei era, în acest caz, nu de zece 
milioane, ci de... Am încercat să avansez o cifră, apoi mi-am dat seama că era 
nepretuita. Pe de altă parte, niciodată nu am fost tentat să-mi opresc obiectele pentru 
care fusesem plătit să le fur, doar n-o să încep tocmai acum! 

Aveam să i-o dau lui Donald Koster şi apoi s-o uit, dar înainte să închid cutia mai 
aveam o singură curiozitate: oare aş putea să localizez Terra pe această insolită hartă? 
Şi dacă da, cât de mult m-aş fi putut apropia ca să localizez un anume loc de pe 
planetă? 

Mi-am aplecat iarăşi ochii peste ocular şi am mai găsit câteva butoane cu ajutorul 
cărora am început să caut. Probabil că avea şi un sistem automat asemănător cu Google 

Earth, dar funcționând telepatic, pentru că la un moment dat, fără să mai misc din 
butoane, obiectivul s-a fixat pe ceea ce părea a fi Terra. A durat câteva minute până am 
localizat oraşul in care mă aflam, dar mult mai putin până am găsit garajul. O rotita 
pentru detalii fine, pe care am găsit-o instinctiv, m-a apropiat şi mai mult, apoi am rotit 
putin butonul şi, într-un mod pe care nu mi-l pot explica, obiectivul a străbătut 
acoperişul din tablă al garajului, fără să lase nici o urmă, şi s-a focalizat asupra omului 
care studia preocupat o sferă la microscop. Am mai focalizat putin şi acum obiectivul 
aproape atingea creştetul celui de la microscop, care părea să nu observe nimic. Încă o 
fracțiune de rotire şi i-am atins capul, şi chiar în acelaşi moment am simțit ceva 
atingându-mi ceafa şi imediat am ştiut ce este. Am ridicat imediat, îngrozit, obiectivul, 
până s-a depărtat suficient de sferă. 


Îmi imaginam ce-ar fi însemnat această sferă în mâinile lui Donald Koster: trebuia s-o 
distrug şi să-i înapoiez banii. Aşa ceva nu trebuia să încapă pe mâinile nici unui om, dar 
mai ales în cele ale lui Donald Koster. Am desfăcut cu greu sfera din suportul metalic, 
am vrut s-o privesc mai bine, dar mi s-a părut că aud pe cineva la uşa garajului, aşa că 
am ieşit afară să verific. Strada era pustie, luminată de felinare şi de stelele strălucitoare 
ale nopţii înalte de iarnă. Peste drum se afla un mic bar, unde un banner mare şi 
multicolor anunța: „21 decembrie 2012 — astăzi poate fi ultima zi, aşa că distrează-te!” — 
iar după aglomeraţia dinăuntru, părea că lumea într-adevăr se distrează. În capătul 
străzii au apărut două maşini care se apropiau repede. Le-am recunoscut imediat, aşa 
că am mai privit o dată la sfera din mâna mea, apoi trântit-o cât am putut de tare de 
podeaua de ciment de la intrarea garajului. În timp ce sfera se spărgea în mii şi miriade 
de cioburi multicolore, ca într-un nou Big Bang, m-am uitat în sus, spre cerul curat de 
iarnă. Am văzut cum stelele se sting încet una după alta şi un întuneric dens, ca de 
început de lume, a prins să se strângă în jurul meu... 

»Zbor pentru a-mi elibera mintea de 


„Poate fi descrisă în cuvinte 
tirania lucrurilor mărunte” 


magia zborului ? Nu cred !” 


Antoine de ®aint-Asupéry Michael Parfit 


„pământul nu este in nici un fel „Piloții îşi marchează viata dupa 
pus in față cu cerul înghețat din care numărul de ore de zbor... orice alt 
coboară avioanele noastre. E simplu, fel de timp nu este demn de 
altceva. remarcat.” 

Nu se pot alătura, cerul din care 
venim şi pământul pe care călcăm, şi 
asta naşte surd, dureros, înăbuşit, o 
nelinişte numai de noi ştiută...” 


Michael Rarfit 


PIERRE CLOSTERMANN MARELE CIRC 


Pierre Clostermann 


Maree Circ 


amintirile unui pilot de vânătoare francez 
(din Royal Air Force) 
Original: Le Grand Cirque 
Traducere 
ELSA GROZEA 


Lui Jaques Remlinger, 
vechiul meu coechipier, în amintirea celor două sute de misiuni în 
care am luptat împreună. 


Comandantilor Mouchote şi Martell, 
din Squadron 341 ,Alsace”, si tuturor camarazilor mei din Fortele 
Aeriene Franceze Libere morti pentru franta. 


Camarazilor mei piloți din R.A.F. 
care, si ei, au murit pentru eliberarea Frantei. 


Voua tuturor, 
cărora vă datorăm atât de mult, şi asupra cărora uitarea se lasă atât 
de repede, vă dedic cu drag aceste pagini pe care voi le-aţi trăit... 

continuare din numărul trecut... 


o Cele dintiă vilă 


Încă o zi care miroase a praf de puşcă. Prânzul este luat în 
mare grabă. 

La 1:30 instructaj. 

În după-amiaza aceasta obiectivul nostru este aerodromul din 
Triqueville, care va fi bombardat în stil mare de două valuri a 72 
avioane Marauder. 

Triqueville, situat în apropierea portului Le Havre, reprezintă 
cuibul uneia dintre cele mai bune escadre germane de vânătoare — 
faimoasa Richthofen cu „boturi galbene”... 

Potrivit informaţiilor pe care le avem, au fost dotați recent cu 
ultimul model de Focke Wulf, 190 A-6, înzestrat cu un motor mai 
puternic şi, zice-se, cu voleti de intrados speciali, care le permit 
să-şi ia repede talpasita. 

Richthofen-ii sunt cu toții piloți selecționați. Comandati 
admirabil de către unul din marii „aşi” ai aviației germane, 
maiorul von Graff, ei s-au exersat pe noile aparate — cu foarte bune rezultate - în atacarea 
bombardierelor noastre pe timp de zi. 

Am încercat înainte, nu o dată, să-i bombardăm la sol, să curățăm terenul. Dar de 
fiecare data ei au decolat înainte de bombardament si au aterizat linistiti pe unul din cele 
trei terenuri de dispersare — Evreux-Fauville, Beaumont le Royer sau Saint-André. 

Comedia a durat patru luni, dar astăzi R.A.F.-ul vrea să termine, cu atât mai mult cu cât 
Cartierul Genera! american al Marauder-elor a anunţat că se vor abtine de la efectuarea 
oricărei misiuni în sectorul acesta, dacă nu-i vom descotorosi de Richthoffen-i... 

Aşadar, astăzi, Triqueville şi celelalte trei „sălaşuri” provizorii vor fi bombardate 
simultan. 

In ce ne priveşte, în cazul că s-ar si afla în aer, avem datoria să-i interceptăm cu orice 
preț, să le dăm o lecție zdravănă. 

Prin urmare... fără nicio îndoială, lupta va fi crâncenă. 


La dispersal mă aşteaptă o deceptie - nu figurez pe tabloul „sweep”-ului. Mă dezlantui, 
acuz de nedreptate, mă înfurii... o întreagă comedie. 

Martell, om de ispravă si, poate ca să aibă pace, se induioseaza; mă ia ca numărul 2 al 
său. 

N-am noroc. Abia am părăsit coasta engleză, că rezervorul meu suplimentar se întrerupe 
— probabil o infundare, o blocare în conductele de benzină. 

Drace! Ştiu prea bine că expediția de astăzi ne poate duce foarte departe, spre sudul 
portului Le Havre, până la Rouen ori Evreux. După luptă — dacă se va dezlantui — risc să fiu 
în mare criză de combustibil. 

Ei si, nu-mi pasă, rămân! 

Canalul Mânecii apare învăluit în ceață, dar la 1 000 de metri mai sus timpul este 
minunat. Nici urmă de nor. La jumătatea drumului dintre Le Havre şi Rouen am şi început 
a deslusi, sub cerga de pâclă, Sena care se târăşte ca un şarpe mare, argintiu. 

Sfasiind tacerea, glasul intaratat al controlorului de zbor se face auzit in radio. 

— Hullo Turban Leader, Donald Duck and his boys are un already, and climbing hard. 
Can't give you any definite information yet!! 

Donald Duck este numele codificat al lui von Graff. Un umorist de la serviciul Y l-a 
poreclit pesemne astfel, căci se pare că vorbeşte pe nas ca şi omonimul sau, ratoiul lui Walt 
Disney! 

Vulpea asta bătrână cunoaşte toate şiretlicurile şi ştie că cea mai bună ripostă constă în 
a ataca. Marauder-ele vor fi din nou în avans, de-i vom lăsa să ne scape printre degete. 

Mouchotte, având astăzi comanda escadrei, se dovedeşte foarte stăpân pe sine, ca de 
obicei. 

— O.K. Zona, message received and understood. Turban out...2 şi continuă, anume 
pentru noi: 

„Turban and Gimlet, open your eyes! 

Observ, cu oarecare nelinişte, că în timp ce conduce patrula noastră, Martell se 
desprinde pe nesimţite de restul escadrilei şi începe să urce. Curând restul celor din 
escadrila Turban ne apar ca un şirag de mici puncte strălucitoare, razletite în azurul 
cerului. 

— Come-up a bit Yellows section!...+ 

În timp ce ne recheamă la ordin, Mouchotte este întrerupt de un strigăt al Gimlet-ilor 
care zboară la 1 000 de metri deasupra noastră, în dreapta: 

— For Christ's sake, break Gimlet aircraft!® 

Este vorba de bătrânul Donald Duck, care a aşteptat să trecem, cuibărit in bătaia 
soarelui, dimpreună cu toată ceata lui de pirați... Urata ar fi putut să fie soarta escadrilei 
611; numai o întâmplare a făcut ca unul dintre neozeelandezi să-i vadă venind. Ne-a atras 
atenţia la vreme, astfel că toată lumea ţine piept, în timp ce ei coboară cu 700 km pe oră... 

Totul se petrece într-o clipită. 

S.O.S.-ului escadrilei 611, Mouchotte îi răspunde executând un viraj cabrat, împreună 
cu patrulele Albastră şi Roşie, spre a-i veni în ajutor. 

Astfel, ne găsim izolaţi, la 1 500 metri distanță, sub locul propriu-zis al încăierării. 

Martell ne face să virăm la stânga şi urcăm, spre a lua parte la bătălie. 

Deodată zăresc o duzină de Focke Wulf-uri care, în zbor săgetat, cad glonț din soare spre 
noi... 

— Focke Wulfs eleven o’clock Yellow® 

Sunt conduse de un minunat FW-190 A-6, vopsit tot in galben, lustruit si stralucitor ca o 
bijuterie — primele au şi pornit să lunece în stânga noastră, la mai putin de o sută metri si 
se năpustesc asupră-ne... 

Desluşesc cât se poate de limpede, în carlingile lungi şi transparente, siluetele piloților 
germani aplecati înainte. 

— Come-on Turban Yellow, Attack!” 

Martell a şi plonjat de-a dreptul in formaţia duşmană. Galben 3 şi Galben 4 pierd 
imediat legătura şi ne lasă în chiar inima unui vârtej de boturi galbene şi cruci negre... 

De data aceasta nici nu am măcar timpul să-mi fie cu adevărat frică. Deşi simt cum mi 
se strânge stomacul, o întărâtare frenetică pune stăpânire pe toată ființa mea! lată răfuiala 


1 Alo, Turban, Donald Ratoiul și băieţii lui au și decolat si urcă vârtos. Deocamdată nu vă pot da informații precise. 
2 Prea bine, Zona, am recepționat și înțeles mesajul... Turban a terminat... 

3 Turban și Gimlet, deschideţi ochii! 

+ Patrula galbenă, apropiati-va putin! 

5 Pentru numele lui Dumnezeu, escadrila Gimlet, degajează! 

6 Focke Wulf-uri la ora 11, Galbenule! 

7 Înainte, Turban galben, atacă! 

cea mare si, putintel, imi pierd capul! Fără să-mi dau seama, scot strigăte de Piei-rosii, 
legănându-mi totodată cu putere Spit-ul... 

Un Focke Wulf se şi desprinde de grup, târând după sine o spirală de fum negru, iar 
Martell, care nu-şi pierde timpul, s-a şi luat după un altul. Mă străduiesc, ca bun 
coechipier ce mă aflu, să-l urmez şi să-l acopăr, dar e mult înaintea mea şi cu mare 
greutate îi pot dubla răsturnările şi „Immelmann”-urile. 

Doi nemți se strecoară în foarfece în coada lui. Deschid focul asupra lor, deşi nu pot fi 
atinsi; îi scap, dar îi silesc să degajeze în direcția mea... 

Am noroc! 

Execut iute o „lumânare”, un semi-tonou şi, înainte de a putea completa cele 180* ale 
virajului lor, mă aflu — de data aceasta la o distanţă potrivită — în spatele celui de al doilea. 

O uşoară apăsare pe palonier şi îl prind în colimator. Abia de-mi cred ochilor, corectia 
este uşoară, la mai puţin de 200 metri distanţă... 

Repede apăs cu nădejde pe butonul tunurilor. 

Minune! Fuzelajul avionului inamic se luminează de explozii. Prima mea rafală şi-a atins 
din plin ţinta. 

Focke Wulf-ul ia foc imediat. Flăcări lungi, frânte, țâşnesc din rezervoarele-i sparte, 
lingând fuzelajul. Ici, colo, lumini incandescente se îneacă în fumul gros şi negru care 
înfăşoară avionul... 

Pilotul german se lansează într-un viraj al disperării. În văzduhul sfâşiat de vârfurile 
aripilor sale se nasc două dâre albe de condensare... 

Deodată, Focke-Wulf-ul explodează ca o grenadă! O uluire nespusă, un nor negru şi 
frânturi de avion care zboară în jurul meu... Motorul se rostogoleşte ca o minge de foc. Una 
din aripile smulse de explozie coboară încet, răsucindu-se, arătându-şi alternativ fata 
dinlăuntru de un galben pal şi cea exterioară, verde-măslinie... 

Îmi urlu bucuria în radio, ca un puşti. 

— Hullo Yellow one, Turban Yellow 2, I got one! Jesus, I got one of them!! 

Dar cerul este acum intesat de Focke-Wulf-uri, care imi dau târcoale, ma asalteaza din 
toate partile intr-un dans al artificiilor de trasoare... 

Nu ma slabesc de fel. Am a face intr-una cu treceri frontale, trei sferturi spate dreapta, 
stanga, care se succed... 

Capul începe să mi se învârtească, braţele mă dor. Imi scot sufletul, nu alta, căci sa 
manevrezi cu 700 pe oră un Spitfire ale cărui comenzi sunt intepenite de viteză înseamnă 
într-adevăr o muncă istovitoare... Mai ales la 8 000 metri altitudine! 

Am impresia că mă sufoc sub mască şi reglez oxigenul pe ,urgenta”. O singură bătaie de 
inimă, uriaşă, îmi răspunde la tâmplele umede, în încheieturile de la mâini şi picioare... 

Spitfire-ul meu tine piept vitejeşte; suntem un singur trup, parcă ar fi un cal de bătălie 
bine dresat, iar motorul dă tot ce poate... Binecuvantez pe cei de la Rolls-Royce, pe toți 
Inginerii şi muncitorii care au desenat, construit, asamblat cu pasiune această uriaşă 
piesă de ceasornicărie mecanică... 

Şi tot zbătându-mă cum pot mai tare, economisind munitiile, trag asupra Focke Wulf- 
urilor care îmi trec prin preajmă. 

Cu coada ochiului îl zăresc pe Martell încheind socotelile cu un al doilea neamt, ai cărui 
ampenaj se desface... 

Manevrele mele, puţin nebuneşti, mă aduc la înălțimea unui Focke-Wulf asupra căruia 
mă arunc într-un picaj ucigător, fără să-mi mai pese de nimic altceva... Îl văd mărindu-se 
în colimatorul meu, frontal, cu aripile sale scurte, cu motorul în capotă galbenă, cu 


1 Alo, galben 1, te cheamă Turban galben 2, mi-a picat unul în gheare, l-am doborât! 

fuzelajul care se subtie catre ampenaj. Prin cupola de sticla a carlingii sale intrezaresc pata 
alba a fetei pilotului ridicata spre mine... 

Două rafale scurte şi prind corectia buna de tragere. Carlinga zboară bucăți, iar 
proiectilele mele ciuruie fuzelajul, chiar în spatele pilotului... 

Furat de viteză, ajung deasupra lui. Instinctiv, împing manşa înainte, mă lovesc zdravăn 
la cap de parbrizul blindat, dar evit, la distanţă foarte mică, ciocnirea... 

Reduc brutal din picaj şi îl văd pe neamtul meu lunecând în zbor planat, pe spate, în 
timp ce o dâră de fum negru îi izvorăşte din motor... O siluetă întunecată se desprinde din 
carlingă, se roteşte prin aer, urmează o clipă avionul, aninată parcă de el printr-un fir 
nevăzut... apoi, curând, văd floarea mare, gălbuie şi învoaltă a unei parasute, tintuita 
parcă locului, în timp ce Focke Wulf-ul îşi urmează ultima traiectorie... 

Sunt năucit. Am doborât doi nemți! Doi nemți! 

Mă umplu de semetie, dar simt totodată o înfiorare continua cutremurându-mă, iar 
nervii îmi sunt incordati... 

Şi Martell? Cu el ce s-a întâmplat? O să creadă, te pomenesti, că l-am părăsit. 

Cerul este pustiu. Cu toate că încep să mă obişnuiesc, dispariţia instantanee a tuturor 
avioanelor mă uimeşte iarăşi. 

Dezgustate, poate, Focke Wulf-urile care coboară în picaj spre baza lor, se şi mistuie în 
peisaj, la trei mii metri moi jos... 

Toate, în afară de unul! 

Când ridic capul, văd, mult mai sus, un Spitfire, cel al lui Martell, pesemne, şi faimosul 
Focke-Wulf galben. Toată gama înaltei şcoli îşi află acum teren de desfăşurare. E fascinant. 
Tonouri, viraje, bucle... Dar fără să câştige un pas unul față de celălalt. Deodată împreună 
de parcă s-ar fi înțeles, ei execută o degajare şi se atacă frontal. Curată nebunie... Şi Spit- 
ul şi Focke Wulf-ul 190, trăgând cu toate gurile de foc, se năpustesc unul asupra celuilalt... 
Primul care va degaja este pierdut, căci îşi va expune negreşit avionul proiectilelor 
adversarului său... 

Cu răsuflarea tăiată, văd pe loc unde anume va fi inevitabila ciocnire, văd Focke Wulf-ul 
fremătând, zguduit de şocul proiectilelor, apoi zdrobit într-o clipită! 

Neatins, într-un chip miraculos, Spit-ul trece printr-o jerbă de sfărâmături în flăcări ce 
cad ca o ploaie... 

Martell şi cu mine ne întoarcem împreună, dar eu nu mai am decât foarte puţină 
benzină şi sunt nevoit să aterizez la Shoreham, să alimentez. Sunt încă atât de nervos şi de 
întărâtat, încât nu a lipsit mult ca aterizarea mea să se încheie cu o catastrofă. Terenul 
este foarte scurt pentru un Spitfire IX si sunt nevoit să frânez brusc, punând la grea 
încercare trenul de aterizare. 

Înaintez până la camionul cisternă, aproape de turnul de control, tai contactele şi sar 
jos, cu un aer superior, de parcă pe chipul meu s-ar fi putut citi că abia cu câteva clipe în 
urmă doborâsem două avioane inamice... 

Nu-mi pot înfrâna plăcerea de a telefona din watch-office! la Biggin Hill, oarecum pentru 
a-i preveni că sunt teafăr, dar mai ales, foarte mult, pentru satisfacția de a anunţa, aşa ca 
într-o doară (privind totodată cu discreţie spre cei de față): 

— A, Da, fiindcă tot veni vorba, am doborât două Focke Wulf-uri! 

Este, poate, o copilărie, dar atât de plăcută... 

Execut, aproape cu reculegere, primul meu tonou al victoriei asupra dispersal-ului. 


1 Turnul de control al aerodromului. 

Martell confirma prima mea izbândă — a văzul Focke Wulf-ul cuprins de flăcări. Cel de al 
doilea va fi probabil omologat datorita filmului. 

Nu pot da geana in geana cat tine noaptea si-i otravesc pe toti sergentii de la popota 
subofiterilor cu istoria luptei mele, repetata de mii si mii de ori. 

Pentru ,Alsace” angajarea aceasta a insemnat un succes. Boudier a doborat un neamt, 
iar Mouchotte si Bruno au tras impreuna asupra altuia. Mouchotte, foarte elegant, l-a 
daruit numarului 2 al sau. 

Escadrila 611 a doborât si ea trei. Ca prin minune, fără să mai punem la socoteală cele 
şapte avioane avariate, nu am avut nicio pierdere în oameni. 

În seara zilei de 27 iulie primim o telegramă: 


To the „Alsace” and 611 boys stop nine for naught is pretty good score stop keep 
it up stop. 


WINSTON CHURCHILL. 


Spre completarea tabloului, peste trei zile aflăm următoarele: radioul german a anunțat 
că maiorul von Graff decorat cu Crucea de fier cu spade, frunze de stejar şi diamante, a 
fost rănit în cursul unei lupte eroice date împotriva unor forțe duşmane mult superioare 
numericeşte... 

După această confirmare a victoriei lui Martell asupra Focke Wulf-ului galben, bietul de 
el trebuie să plătească, într-un număr impresionant, rânduri de băutură tuturor. 


e Masonl Mouchotte pliach 


27 august 1943 

Al treilea shou” al zilei! 

La Biggin Hill căldura este înăbuşitoare. 

Instructajul are loc dupa ceai. Fara indoiala, va fi o misiune de insotire interesanta. 

Patru valuri de câte 60 de Fortărețe Zburătoare, fiecare trebuind să bombardeze la 20 
minute interval o pădure la sud-vest de Saint-Omer. Se semnalase acolo prezența unei 
divizii blindate germane. 

Escadra noastră trebuie să escorteze prima formaţie de bombardiere americane. Adică, 
în total, 24 de Spitfire (12 din escadrila 341 şi 12 din a 485-a neozeelandeză) 

Ca escortă, e slab. Strategii de la „Eleven Group”? hotărăsc că Luftwaffe nu va avea 
timpul material să se concentreze asupra primei box* şi că grosul luptei se va desfăşura 
probabil la al doilea şi al treilea val, care vor fi puternic escortate... 

La operaţia aceasta participă cele două escadrile de Spitfire XII de la Tangmere, opt 
escadrile de Spit VB, escadrele din Hornchurch şi Kenley, precum şi o escadrilă de Spit VI — 
a 117-a — care ne va urma îndeaproape la mare înălțime. 


1 Baietilor din „Alsace” și celor de la 611 Stop nouă victorii fără pierderi înseamnă un rezultat toarte frumos Stop continuaţi Stop Winston 
Churchill. (Churchill realizează un joc de cuvinte cu , nought”, care înseamnă nimic si cu „nine”, care înseamnă noua.) 

2 „Circ” - denumire dată de R.A.F. misiunilor importante. (n.a.). 

3 Divizia a 11-a aeriană. 

4 Denumire acordată unei Formaţii de Fortarete Zburătoare în forma de cutie. 

Patrusprezece grupuri de Thunderbolt, apartinand Armatei a 8-a aeriene americane, 
trebuie sa participe si ele, in rezerva, la operatie. 

Cand ne întoarcem la dispersal, tabloul de afişaj informează asupra ultimelor amănunte. 
Sunt numărul 2 al maiorului Mouchotte. Pornirea motoarelor, la ora 18:03. Plecarea pe 
rută şi decolare la 18:05 spre Hardelot, unde trebuie să întâlnim la 18:40 Fortărețele care 
zboară la 18 000 picioare. 

Bătrânul meu taxi NL-B se găseşte lângă NL-L-ul comandantului. 

Totul a si fost pregătit, paraşuta se află pe aripă, casca agatata de manşă, iar manusile 
prinse între maneta de gaze şi maneta de comandă a pasului elicei. 

Mă instalez. O ultimă privire asupra tabloului de bord. Tommy îşi vara brațul în carlinga, 
pentru a cupla contactul la mitraliera foto. Verifică glisierele cupolei cabinei. 

Totul e gata: temperatura uleiului la 40, radiatorul la 10, iar flettnerele în poziţie. Încerc 
colimatorul. 

Astăzi aerul este apăsător, iar eu, închingat în acea Mae-West a mea şi datorită 
hamurilor parasutei şi centurilor de siguranţă, simt că mă inabus. 

Maiorul Mouchotte începe să se lege în chingi. Pentru prima oară de când îl cunosc şi-a 
îmbrăcat peste tricoul alb vestonul de uniformă. Îl aud pe Pabiot care, în treacăt, îi 
vorbeşte despre asta. 

— Ah, îi răspunde Mouchotte râzând, nu se ştie niciodată... prefer să fiu gătit... să 
sfârşesc chipeş... 

Şase fără două minute. Îi văd silueta subţire strecurându-se în carlingă şi, înainte de a- 
şi pune casca şi masca de oxigen îmi face un thumbs-up! însoțit de surâsul irezistibil, 
totodată amical şi încurajator... 


Ora 18 şi 03 minute. Zgomot de tunet, motoarele pornesc unele după altele... 

Abia ajuns pe la mijlocul Canalului Mânecii, simt că lucrurile nu merg bine. 

— Hurry-up Turban Leader, the big-boys are about to be engaged!? 

Carevasăzică strategii şi-au vârât degetele în ochi. Nu numai că nemții reacționează, dar 
Fortdretele — care de obicei întârzie - au un avans de cinci minute. Se învârt în loc cu 
disperare, între Boulogne şi Calais, fără să cuteze să meargă mai departe neescortate. 

Acceleram, 2 600 turatii, plus 6 la avans şi urcăm. 

În sfârşit, zăresc în depărtare Fortdrefele — în formaţie impecabilă, ca de obicei. La prima 
vedere nimic neobişnuit, în afară de piramida apărării antiaeriene care se înalță din 
Boulogne. 

Controlorul de zbor începe să ne calce pe nervi: 

— Twenty-five Huns, over Abbeville, 15 000”; climbing! 

— 30 plus over Saint-Omer, 20 000’; going West! 

— 15 plus ten miles South of Hardelot, no height yet! 

— 40 plus five miles from the big boys, 25 000’; about to engage!’ 

Toată aviația germană este astăzi în picioare! Se încinge treaba, nu glumă! 

Ne aflăm aproape pe verticala capului Gris-Nez, la 22 000 picioare când, deodată, îi 
zăresc pe nemți. 


1 Semn cu arătătorul în sus, folosit în genere pentru a arăta că totul este în ordine. 

2 Grăbeşte-te, Turban, „băieţii cei mari” vor fi angajați dintr-o clipă în alta! 

3 Douăzeci și cinci de nemți la verticala Abbeville-ului la 15 000 picioare. 

Alți treizeci si mai bine deasupra Saint Omer-ului la 20 000 picioare, Cap Vest. 

Mai mult de cincisprezece, la zece mile sud de Hardelot. Încă nu am înălțimea. 

Mai mult de patruzeci, la cinci mile de „băieții mari”, 25 000 picioare, se pregătesc să atace. 

Vreo treizeci de Focke Wulf-uri, la opt sute de metri deasupra Fortdretelor, încep sa 
coboare în şir indian, două câte două; masa bombardierelor apare in straluminarea a mii si 
mii de puncte de foc — proiectile explozive nemtesti care îşi ating ţinta, ori mitraliere Colt 
care ripostează. 

Mai sus simţi în lumină, un întreg viermăt de Focke Wulf-uri, dezvăluit cand şi cand de 
licărul fugar al unei aripi îmbăiate de soare. 

Pe un ton rece, ca la o aplicaţie, Mouchotte începe să împartă ordine: 

— Come-up Gimlet Squadron!! adresându-se escadrilei 485, pe care o plasează în aşa fel, 
încât să ne acopere dinspre soare... 

— Turban and Gimlet drop your babies!? 

Trecem la rezervoarele principale de benzină şi ne descotorosim de cele suplimentare. 

Totul este pregătit pentru bătălie. Dintr-o singură mişcare a degetului mare scot butonul 
de siguranţă al tunurilor şi răsucesc contactul colimatorului. 

Un curent electric pare să insufleteasca escadrila, iar cele 12 Spitfire încep să se agite, 
să-şi legene aripile şi să gliseze la dreapta şi la stânga. 

Toată lumea deschide larg ochii. 

— Hullo Turban Leader, six aircrafts at nine o'clock above.’ 

— Hullo Turban Leader. Yellow one calling, about ten Focke-Wulfs to four o’clock above!* 

Este vocea calmă a căpitanului Martell. Simti că jubileaza la gândul marii răfuieli care se 
apropie. 

Ne aflăm acum la treizeci de kilometri buni în interiorul Franţei. La stânga şi sub noi, 
Fortărețele sunt învăluite de o nedeslusita masa de Focke Wulf-uri — aproape o sută. 

Ce putem face? Nu avem nicio putere. 

Fără noi, ar fi două sute. Restul îi ținem la respect prin prezenţa noastră. Dar nu pentru 
multă vreme! 

— Turban Red Section Break Port!5 

Urletul din căşti îmi sparge timpanul. O fugară privire spre stânga îmi dezvăluie 
avalanşa celor treizeci de Focke Wulf-uri 190 care se rostogolesc din soare. Primele trei se şi 
află la 800 metri de mine, în coada mea... 

— Turban Squadron, quick 180 port Go!® 

Un neamt deschide focul; trasoarele trec la cincisprezece metri de extremitatile planurilor 
mele. Nesănătoasă treabă, fără îndoială. 

Deschid complet gazele, trag cu disperare de manşă, spre a-l urma pe Mouchotte care 
execută un viraj strâns urcând aproape vertical. 

Am tras prea brusc. Motorul se îneacă timp de o secundă prețioasă şi rămân uluit, în 
timp ce primii nemți încep să defileze printre patrulele noastre ca nişte bolizi... 

După o zguduitură puternică, motorul îmi porneşte iar, însă prea târziu; am şi pierdut 
contactul cu patrula mea, pe care o zăresc la o sută metri mai sus urcând în spirală... 

N-au decât: execut un tonou lent care mă face să ajung la o sută metri de un Focke Wulf 
asupra căruia trag o rafală lungă, cu proiectile de 20 mm, cu corecție de 40 de grade. 

L-am scăpat! 


1 Veniti cu mine, escadrila Gimlet! 

2 Turban si Gimlet, aruncati-va pruncii! 

3 Alo, Turban! Sase avioane la ora noua, deasupra. 

4 Alo, Turban! Galben 1 te cheamă, aproximativ 10 Focke Wu/Furi la ora 4, deasupra. 
5 Patrula rosie a lui Turban, degajati la stanga! 

6 Escadrila Turban, 180° la stanga, repede! 

Viraj strans, pentru a degaja spre stanga si iata-ma in linie paralela cu alti doi nemti, 
două minunate avioane Focke Wulf 190, nou-noute, lucitoare, cu capota vopsită în roşu, cu 
cruci mari, negre, conturându-se pe fuzelajul ocru şi verde măsliniu! 

Zzzz! Alte trei spintecă aerul la câțiva metri sub mine, asemenea unor fulgere, 
legănându-şi scurtele lor aripi gălbui. 

Hotărât lucru, treaba merge prost... 

Deasupra e încă şi mai rău. Aud în radio strigătele unora şi ale altora. Căpitanul Martell 
îşi conduce patrula cu măiestrie. Glasul limpede al maiorului Mouchotte încearcă să 
unească cele două escadrile — strigătele de ajutor, strigătele zălude şi intaratate slobozite de 
neozeelandezi, una ori două înjurături pariziene bine sărate... 

Încep să mă zbat ca un diavol, mă învârt, fac volte peste volte, văd negru pe dinaintea 
ochilor, iar masca de oxigen, smulsă de G-uri! îmi juleşte pielea nasului. Îmi mut gâtul din 
loc tot cercetând mulțimea de avioane care îmi mişună pe dinainte într-un talmeş-balmeş 
înspăimântător... 

Deodată mă regăsesc într-un colțişor de cer oarecum liniştit. Jur împrejur se invartejesc 
Spitfire şi Focke Wulf-uri. 

Patru dâre verticale de fum negru şi gros, care se anină de văzduh fără să se destrame, 
marchează traiectoria fatală a patru avioane ale căror sfărâmături sunt mistuite de flăcări 
pe sol şi risipite prin pajişti la opt mii metri mai jos... 

Pretutindeni încep să înflorească paraşute. 

Ce mai aşteaptă controlul de zbor pentru a ne trimite întăriri? Suntem 24 împotriva a 
200 — nu avem nicio scăpare. 

Din fericire, pare paradoxal, o scoatem totuşi la capăt, căci Focke Wulf-urile sunt mult 
prea numeroase şi se stânjenesc între ele. 

Retragerea ne este însă tăiată. 

Să zbori mai mult de treizeci de secunde fără viraje bruşte pe stânga şi pe dreapta, ar 
însemna adevărată sinucidere. 

Ceea ce mă face sa turbez este că din atâția nemți câţi roiesc in jurul meu nu pot 
omologa nici măcar unul. 

În sfârşit, ocazia se prezintă. 

Două Spitfire pică la firul ierbii, urmărind un Focke Wulf. Nevăzut, un altul se strecoară 
în coada lor şi trage. Văd dârele de fum care se înşiruie din cele patru tunuri... Doi 
neozeelandezi, fireşte: vioiciune, dar şi multă inconstienta. 

Încerc să-i previn. 

— Look aut the two Spits following that Hun Breack!? 

Este vag ca apel, dar nu am putut citi matricola individuală a aparatelor. 

Trec repede pe spate - o privire la dreapta, una la stânga. Atac ultimul F.W.-190 din trei 
sferturi spate. În clipa în care deschid focul, mă zăreşte şi degajează la dreapta picând. 

Al meu va fi. 

Vitezometrul indică creşterea vitezei — 700, 740, 780 km la oră... Apăs pe trăgaci, iar 
reculul tunurilor îmi cutremură Spit-ul. Neamtul nu are stâmpăr, dar e prins clar în 
colimator — cinci grade corecție — distanţa e de două sute metri — Zbang! Zbang! Zbang! Trag 
rafale scurte... 

Trei explozii pe aripa dreaptă, între fuzelaj şi crucile negre... 

Avem acum mai mult de 800 km pe oră! 


1 Efectele acceleratiilor bruște. 
2 Atenţie! Voi, cele două Spitfire care-l urmăriți pe neamtul ăsta: degajati! 


VP MAGAZIN 


PIERRE CLOSTERMANN MARELE CIRC 


Un proiectil îi loveşte carlinga a cărei cupolă zboară trecând la câțiva metri doar de 
avionul meu... 

Câştig teren. Continui să trag de-aci înainte la o distanță mai mică de o sută metri şi 
deslusesc chipul pilotului care se întoarce; are ochelari şi seamănă cu o insectă ciudată. 

Redresăm. Urmărirea continuă în palier. 

Apăs încă o data pe butonul multiplu şi, de data aceasta, declanşez toate armele - o 
pereche de tunuri şi patru mitraliere — ca să termin! 

Două proiectile explodează simultan la baza motorului, iar postul de pilotaj scuipă un 
nor de fum negru. Pilotul dispare. 

Încet, Focke Wulf-ul trece pe spate. Nu mai suntem acum decât la 300 metri altitudine... 
pe sub aripile noastre se văd defilând drumuri şi sate... Prin fum se zăresc acum câteva 
licăriri pâlpâitoare. E atins de moarte. 

Coborâm tot mai mult. Trec pe lângă o clopotniță. 

Trebuie să reduc complet gazele, spre a nu-l depăşi pe neamt. 

Mi-am epuizat munitia, iar acum, ori de cate ori apas pe buton, nu mai aud decât 
şuierul aerului comprimat si pocnetul chiulaselor care armeaza in gol. 

Totuşi i-am venit de hac. 

Rămas pe spate şi cu o viteză inspaimantatoare, Focke Wulf-ul atinge pământul, luneca 
semănând sfărâmături incandescente, lasă în urmă o dâră de benzină ce s-a aprins, 
spintecă două garduri vii şi se striveşte de un taluz, într-o orbitoare jerbă de scântei. 

Fascinat, nu-mi mai rămâne decât timpul să degajez, spre a ocoli un şirag de stâlpi de 
telegraf. 

Urcând din nou în spirală, cu motorul în plin, mai arunc în urmă o privire. Iarba 
îmbibată de benzină formează o cunună de foc în jurul scheletului calcinat al Focke Wulf- 
ul, iar fumul gros luat de vânt porneşte greoi spre satul Hazerbrouk, din apropiere de 
Sercus. 

Dar s-a terminat: trebuie să mă întorc în Anglia. Determin rapid punctul: mă aflu la est 
de pădurea care mărgineşte aerodromul Saint-Omer. Încep să-mi mai trag sufletul, dar nu 
pentru multă vreme. Acolo sus, în tării, bătălia continuă. De la radio aflu că Buiron a 
dobândit un neamt. 

Câteva secunde mai târziu aud glasul maiorului Mouchotte lansând ultimul apel: 

— Iam alonel...| 

Apriga luptă, de vreme ce un conducător de escadra - mai ales cel al Biggin Hill-ului — a 
rămas atât de izolat! 

Deasupra mea treburile merg tot prost... 

Îmi dau repede seama de lucrul acesta. 

În chiar clipa în care am pus discret capul compas pe Anglia, un grup de Focke Wulf-uri 
se hotărăşte să ia seama la acel sărman Spitfire izolat, care pare să nu se prea simtă în 
largul său. 

Cu manşa trasă mult spre pântece, cu 3 OOO turatii si 20 la avans, urc cu disperare 
însoțit de Focke Wulf-uri — două la dreapta, două la stânga, la numai câteva sute de metri. 
Dacă izbutesc să ajung la înălțimea celei de-a doua trepte a compresorului, înainte de a fi 
doborât, înseamnă că i-am păcălit. 

1 800 metri. Am nevoie de motor în plin cam două minute ca să ajung la patru mii de 
metri. Altfel spus, două secole în condiţiile actuale. 


1 Am rămas singur! 

3 800. Simt sudoarea prelingându-mi-se pe marginile mastii de oxigen, iar manusa 
dreapta e uda leoarca! 

Rrrran, compresorul meu porneste inainte ca ei sa poata trece in pozitia de tragere! 

În disperare de cauza, unul dintre nemti imi trimite o rafală, dar nu mă nimereste. Acum 
mă descotorosesc uşor de ei şi, pentru moment, sunt salvat. 

Chiar pe coastă, deasupra portului Boulogne, reuşesc să ajung din urmă patru Spitfire 
în formație defensivă impecabilă. Mă apropii cu prudenţă, lăsându-mă recunoscut. Identific 
matricolele avioanelor NL-C, NL-A, NL-S şi NL-D - neîndoios este patrula „Galben”, iar prin 
radio Martell îmi dă voie să mă alătur lor. 

Focke Wulf-urile mai atacă vreme de cinci minute. 

Dacă mai durează mult, suntem pierduţi, căci nu vom avea destul carburant ca să 
ajungem la coasta engleză, iar nemții ştiu bine acest lucru... 

Deodată, cerul se umple de dare de condensare - două sute cincizeci, poate, în formaţii 
de câte patru, sosesc dinspre nord. Sunt acele Thunderbolts (în sfârşit, ca nişte 
carabinieri!) care, totuşi, vin să ne apere pielea. 

Focke Wulf-urile, de asemenea în pană de muniţie şi cu rezervoarele aproape golite, nu 
mai stăruie, şi se aruncă, toate, în picaj, mistuindu-se în pâcla serii ce coboară... 

Aterizăm la Manston, primul aerodrom de pe coastă. 

Acolo dăm peste o harababură îngrozitoare. Reacţia Luftwaffe-i, într-un sector atât de 
putin frecventat, a surprins neplăcut pe toată lumea. Nemaipomenită îngrămădire de 
avioane. O Fortăreață s-a zdrobit în mijlocul pistei. Necunoscând consemnele, avioanele 
Thunderbolt aterizează în fel şi chip. Perimetrul bazei este intesat de Spitfire, de Typhoon- 
uri şi de alte avioane de toate tipurile, care aşteaptă cisternele de aprovizionare cu benzină. 
Bietii băieți de la serviciul de control se agită cu fanioanele lor galbene, trag rachete roşii în 
toate părțile, încearcă să parcheze la un loc avioanele fiecărei escadrile... 

Regăsim pe câţiva dintre camarazii noştri. Fifi a intrat pur şi simplu cu botul în pământ, 
Spitfire-ul său a rămas cu coada în sus, iar elicea vârâtă în sol arată tare ciudat. 

Ne numărăm - nu suntem decât zece. Lipsesc maiorul Mouchotte şi sergentul major 
Magrot. Dam buzna la telefon. 

La Biggin Hill nu se stie nimic, controlul de zbor a pierdut orice urma a lui Mouchotte; 
nu este semnalat la niciuna din bazele de salvare. 

Multe sperante de-aci inainte nu mai avem, caci de un sfert de ceas si mai bine 
rezervoarele sale trebuie sa se fi golit. 

Grea lovitură. Avem cu toții mutre mohorâte! 

Cand decolam, spre a ne întoarce la Biggin, soarele începe să coboare în mare, iar pâcla 
deasă ce tiveşte orizontul învăluie câmpul de bătaie pe care, cu putin înainte, au căzut doi 
dintre ai noştri... 

Aterizăm, cu luminile de poziție aprinse: în întuneric, în fața dispersal-ului, observăm 
câţiva inşi tacuti. Tot personalul escadrilei se află acolo — cei care au zburat astăzi, Group 
Captain Malan, comandantul de escadra Deere, Checketts - asteptand cu nelinişte noi 
vesti, o farama de informatie, atat cat sa poata fi hranita totusi nadejdea... 

Maiorul Mouchotte: Crucea de război, tovaras al Eliberării, D.F.C... 

Va fi fost pentru noi comandantul exemplar, drept, îngăduitor, îndrăzneț şi calm în 
luptă, un francez adevărat, cu suflet călit şi care ştia să insufle respect în orice 
împrejurare. 


VP MAGAZIN 


PIERRE CLOSTERMANN MARELE CIRC 


° Radar in zen 
26 septembrie 1943. Ora patru dimineaţa. 


les pe bâjbâite din camera şi mă îndrept spre sala de mese, unde o Waaf, somnoroasa, 
mă serveşte cu ouă si costita. 

Când ies din nou afară, cerul este încă negru şi câteva stele clipesc în văzduhul de 
gheaţă. Aud, dinspre dispersal, sforăitul unui motor. Este probabil cel al Spitfire-ului meu 
pe care mecanicii îl încălzesc. 

În trecere mă opresc la camera de informaţii, unde mi se dau ultimele detalii privind 
misiunea pe care o am de îndeplinit. 

Trebuie să merg singur pentru un zbor de reglare a stațiilor de radiolocatie care ne 
controlează. Pornind de la coasta engleză, trebuie să iau un cap compas direct de 145 
grade, atingând totodată o altitudine maximă, ceea ce mă va aduce deasupra oraşului 
Beauvais, la aproape 10 000 metri. Apoi trebuie să urc în linie dreaptă către Saint-Omer şi 
să anunț în clar, prin radio, poziţia pe care o am fata de punctele de reper date. 

Singura mea şansă de a ieşi basma curată este să actionez rapid, să zăbovesc cat mai 
putin pe drum, astfel încât să reduc la minimum posibilitățile de interceptare ale unor forte 
inamice superioare. 

Când decolez, la licărul slab al rampei cu lumini electrice, şi încep să urc pe capul 
compas indicat, e încă beznă. Întrezăresc palida fosforescenta a aparaturii mele de bord, 
precum şi flamele albastre, punctate cu scântei roşii, scuipate de eşapamente. 

Urc vârtos repede, trec pe deasupra coastei engleze, la aproximativ 6 500 de metri. 

Ceaţa îngrămădită în văile strâmte desenează in jurul măgurilor negre prelungi dare 
lăptoase. Văzduhul este atât de calm, încât aproape de Dungeness, în umbra depărtării, 
pot desluşi fumul neclintit, țintuit parcă de pământ, al locomotivei unui tren. Canalul 
Mânecii nu este decât o masă neclară şi opacă, cu țărmurile mărginite de o transparentă 
vată argintie. 

Nici urmă de nor. 

Urc în brâul de umbră, care înconjoară pământul, spre cerul acum luminos, de unde 
stelele îşi iau talpasita... 

Deodată, fără niciun fel de trecere intermediară, asemenea unui scufundător, mă las 
într-o mare de lumină aurie. Aripile Spitfire-ului mi se îmbracă în culoarea purpurie. Sunt 
atât de orbit, încât simt nevoia să-mi cobor pe ochi ochelarii de soare. 

Dincolo de Olanda, departe, la stânga, discul soarelui țâşneşte din masa de plumb solid 
şi inert a Mării Nordului, asemenea unui bulgăre de metal încins. 

Sub aripile mele este noapte şi mă aflu singur la 10 000 de metri altitudine, în plină zi. 
Sunt primul care primeşte în văzduhul de gheaţă viata caldă a razelor care iti străpung 
ochii ca nişte săgeți... 

În Franţa, Anglia, Belgia, Olanda, Germania există oameni care, în noapte, trec prin 
suferințe, în timp ce eu, pierdut în necuprinsul cerului, mă aflu singur stăpân pe ziua ce se 
naşte; totul îmi aparţine, lumina, soarele şi îmi spun cu o semetie calmă: toate acestea 
strălucesc doar pentru mine! 

Asemenea clipe compensează multe jertfe, multe riscuri... 

Trec pe deasupra coastei franceze, în dreptul portului Dieppe, iar peste câteva minute 
ajung deasupra oraşului Beauvais. Desluşesc anevoie aerodromul Beauvais-Tille, muntele 
Saint-Adrien impresurat de pădurea Fouquenies. 


VP MAGAZIN 


PIERRE CLOSTERMANN MARELE CIRC 


— Hullo Dagger 25, Dagger 25. Piper calling Orbit please, orbit please. A for able.! 

A for able reprezintă expresia codificată pentru Beauvais. Controlul imi ordonă să ma 
învârt în cerc, în timp ce ei îşi etalonează instrumentele... 

Frigul este tăios, în ciuda soarelui, şi încep să intepenesc tot pilotând asa, maşinal. 

— Hullo Dagger 25, Piper here, what are your angels?? 

Nerabdarea pe care o banui in glasul controlorului ma face sa tresar. O fugara privire 
spre altimetru: 10 500 metri... 

— Hullo Piper, Dagger answering, angels X for X — Ray.’ 

Pesemne că ceva nu e in ordine, de vreme ce controlorul îmi cere el însuşi să rup tăcerea 
obligatorie la radio. 

Un minut. 

— Hullo Dagger 25, Piper here, steer 090 degree — zero, nine, zero.* 

De data aceasta înțeleg. Un avion suspect se află pesemne prin împrejurimi, iar 
controlorul de zbor vrea desigur sa ma identifice fara gres pe ecranul radiolocatorului. 

Imi rotesc privirile în jur, imi legăn aripile, spre a descoperi unghiurile moarte — totul 
pare calm. Dacă neamtul se află deasupra mea, fără îndoială că pe frigul ăsta nemilos 
trebuie să lase o dâră de condensare. 

— Hullo Dagger 25, Piper calling. Look out, you are shadowed by a Hun, look out at five 
o'clock!5 

Imediat întorc capul în direcţia indicată şi, într-adevăr zăresc un mic punct luminos 
lunecând pe un strat de nori cirus. Este prea departe ca să-l pot identifica. Dacă este un 
avion de vânătoare, o să-l supraveghez urmându-mi în acelaşi timp, cu discreţie, capul de 
zbor spre a-l sili să se expună. Îmi aprind colimatorul luminos şi scot piedica de la butonul 
de declanşare a tunurilor. Se scurg trei minute, iar punctul a devenit o cruce la 
aproximativ 800 metri deasupra mea, pe verticală. La asemenea altitudine este probabil 
unul din acele Messerschmitt-uri noi, 109-G. Îşi leagănă aripile... va ataca dintr-o secundă 
în alta, crezând că nu l-am văzut. Dintr-odată dispare totul — singurătatea, poezia, soarele. 
O privire fugară asupra temperaturii şi trec elicea pe pas mic. Sunt gata! Să se frece de 
mine! 

Alt minut se scurge, lung, foarte lung, iar ochii încep să-mi lăcrimeze, într-atât de mult 
mi i-am atintit asupra adversarului. 

— Hop! lată-l! 

Messerschmitt-ul se angajează într-o spirală uşoară în coborâre, care trebuie să mi-l 
aducă în coadă. 

Se află la aproximativ 600 metri de mine şi nu înaintează prea repede, spre a-şi asigura 
atacul. 

Împing maneta de gaze până la fund şi lansez Spit-ul într-un cabraj maxim care îmi 
permite să-l supraveghez şi să iau înălțime. Surprins de manevra mea, el deschide focul, 
dar prea târziu. În loc de corectia slabă de cinci grade la care se aştepta, îi prezint pe 
neaşteptate o ţintă la 45 de grade. Trag tare de manşă, pentru a redresa, şi bruschez 
eleroanele; 109 caută să vireze în interior, dar la înălțimea aceea aripile lui scurte nu 
găsesc destul sprijin în aerul rarefiat şi se desprinde intrând în vrilă. 

Încă o dată maniabilitatea superioară a Spit-ului mă scoate din impas. 

O clipă desluşesc sub aripile de un albastru palid al lui 109 crucile mari şi negre. 


1 Allo, Dagger 25. Dagger 25, te cheamă Piper. Rotește-te, rogu-te, deasupra lui A. 

2 Allo, Dagger 25, aici Piper, la ce altitudine te afli? 

3 Allo, Piper, răspunde Dagger, altitudine X, de la raze X. 

4 Allo, Dagger 25, aici Piper, ia cap compas zero, nouă, zero grade. 

5 Allo, Dagger 25, vorbeşte Piper, fii atent, eşti urmărit de un avion german, atenţie la ora cinci. 

Messerschmitt-ul iese din vrilă: mă si aflu in poziţie de tragere — şi o ştie — căci se deda la 
o serie de manevre violente, pentru a scăpa; dar viteza nu-i ajută la nimic; am profitat de 
falsa lui manevră, spre a accelera, iar de-aici înainte am avantajul înălțimii. 

De la o distanța de 400 metri deschid focul prin rafale scurte, abia atingând de fiecare 
dată butonul. Pilotul de pe 109 este, oricum, o vulpe bătrână, căci îşi bălăngăne violent 
aparatul, variind neîncetat înclinarea şi direcția de zbor. 

El ştie că Spit-ul meu virează şi urcă mai bine, că singura-i şansă de a ieşi din belea este 
să mă piardă pe drum. Împinge deodată manşa înainte şi pică pe verticală. Eu trec imediat 
pe spate şi, profitând de traiectoria lui regulată, deschid iarăşi focul. Coborâm repede, spre 
Aumale, cu 750 km pe oră. 

Aliniat în coada sa, corectia este relativ simplă... dar trebuie să mă grăbesc, căci are 
avans asupra mea. 

La cea de a doua rafală, trei fulgere apar pe fuzelajul său — şocul îl zguduie puternic. 

Trag în continuare, nimerindu-l de data aceasta la nivelul postului de pilotaj şi al 
motorului. O frântură de secundă proiectilele mele par să-l oprească in loc, brusc, — crucea 
elicei incremeneste, apoi dispare într-un nor alb de glicol care iese clocotitor din 
eşapament. O explozie şi mai puternică se produce la încastrarea aripii şi o dâră subţire, 
neagră, se invalmaseste cu valul de vapori care tasneste din cămăşile de răcire plesnite. 

Sfârşitul. Sub fuzelaj aparte o limbă de foc care se alungeşte, linge ampenajele şi se 
destramă în fâşii incandescente. 

Ne-am afundat în beznă... Îmi arunc o privire la ceas, spre a fixa timpul luptei: este 05 şi 
12 minute. 

Messerschmitt-ul şi-a primit portia. Ure din nou în spirală, fără să-l pierd din ochi. Dar el 
nu mai înseamnă decât a siluetă vagă, târâtă într-o vrilă patetică, zguduită de aprinderi 
regulate... o explozie, o dâră neagră, e explozie, o dâră neagră, una albă... 

Acum s-a preschimbat într-un bulgăre de foc care lunecă încet spre pădurea Eu, 
mistuindu-se, risipit curând într-o ploaie de rămăşiţe, spulberate înainte chiar de a atinge 
pământul. 

Pilotul nu a sărit cu parasuta... 

— Hullo Dagger 25, Piper calling, long transmission please. Did you get Hun?! 

— Hullo Piper, Dagger 25 answering an transmitting for fix. Got him, all right, one... two... 
three... four... I am quite short of juice. May I go home?? 

— O.K. Dagger 25. Steer 330 degree — three, three, zero. Good shou!’ 

În rezervoarele mele benzina scade, iar soarele urcă la orizont. Locul va deveni 
primejdios, astfel că iau direcția spre Anglia. 


Va voma... 


1 Alo, Dagger 25, te cheamă Piper, dă-mi te rog o transmisie lungă. L-ai doborât pe neamt? 

2 Alo Piper, răspunde Dagger 25 și transmite pentru un punct fix radiogoniometric. L-am doborât, un... doi... trei... patru. Mai am destul de 
puţină benzină. Pot veni acasă? 

3 Prea bine, Dagger 25. la capul compas 330, trei, trei, zero - Bravo! 

Traducerea: Dewlight 


...continuare din numarul trecut. 


CAPITOLUL 10 


aveam deloc. Nu stiam care este realitatea. Garzile de corp fusesera sechestrate 

in motelul din Massachusetts unde ne pregatisem pentru lovitura de opt 
secunde. Adica la mai putin de trei sute cincizeci de kilometri spre sud. Asta stiam cu 
siguranta. Acestea erau faptele. Restul era pura speculatie. Dar puteam sa speculez un 
fel de scenariu probabil. Probabil au scapat din motel si au furat un Taurus 
guvernamental. Apoi, au condus ca nebunii, poate timp de o oră, panicati şi fără sa se 
oprească. Probabil că au vrut fie siguri că au scăpat de urmărire înainte de a face orice 
altceva. Poate chiar s-au rătăcit putin, acolo, în sălbăticie. Apoi s-au dezmeticit si au 
ajuns la autostradă. Au accelerat spre nord. Apoi s-au liniştit, au verificat dacă sunt 
urmăriți, au încetinit, conducând legal şi au început să se uite după un telefon. Dar, pe 
atunci, Duffy deja tăiase liniile. Actionase rapid. Deci, prima lor oprire a reprezentat o 
pierdere de timp. Poate zece minute, ca să încetinească, să parcheze, să sune la casă, să 
sune pe mobil, să plece din nou, să reintre în traficul autostrăzii. Apoi au încercat a 
doua oară, la următoarea parcare. Poate că prima oară au crezut că este o defectiune 
tehnică temporară. Alte zece minute. După aceea, fie au înțeles ceea ce se întâmplă, fie 
au realizat că sunt destul de aproape de destinație ca să mai sune. Fie ambele. 

În total, aproape patru ore. Dar când au început aceste patru ore? N-aveam nicio idee. 
Un lucru era clar. Se întâmplase undeva între patru ore şi, să spunem, treizeci de 
minute în urmă. Deci, fie aveam suficient timp, sau nu mai aveam deloc. 

Am ieşit din baie rapid şi am verificat fereastra. Ploaia se oprise. Afară era noapte. 
Luminile de-a lungul zidului erau aprinse. Erau aureolate de ceață. Dincolo de ele, doar 
întuneric absolut. Nu se vedeau faruri în depărtare. Am coborât. Beck era în hol. Încă 


The Distanța împărțită la viteză este egal cu timpul. Ori aveam destul, sau nu 

butona la Nokia, încercând să-l facă să funcționeze. 

— les, am spus. Vreau să verific drumul. 

=DE TEA 

— Nu-mi place chestia asta cu telefoanele. S-ar putea să nu fie nimic, dar, la fel de 
bine, ar putea să fie ceva. 

— Adică ce să fie? 

— Nu ştiu. Poate vine cineva. Tocmai mi-ai spus că ai mulți oameni care nu te plac. 

— Avem zidul şi poarta. 

— Ai o barcă? 

— Nu, a spus el. De ce? 

— Dacă ei ajung până la poartă, ai nevoie de o barcă. Ar putea bloca poarta si ne-ar 
asedia. 

N-a spus nimic. 

— Voi lua Saab-ul, am spus. 

Dece? 

Pentru că e mai uşor decât Cadillac-ul. 

— Pentru că vreau să-ți las tie Cadillac-ul. Este mai mare. 

— Ce vrei să faci? 

— Orice este nevoie să fac. Eu sunt şeful securității acum. Poate nu este nimic, dar 
dacă se întâmplă ceva, atunci voi încerca să rezolv situația. 

— Eu ce trebuie să fac? 

— Tine fereastra deschisă şi urechile ciulite. În timpul nopţii, cu toată apa asta care 
ne înconjoară, mă vei auzi de la kilometri dacă deschid focul. În cazul acesta, urcă-i pe 
toți în Cadillac şi pleacă naibii. Condu cât mai repede. Nu te opri. Voi încerca să-i rețin 
cât mai mult ca să poți trece. Ai un alt loc in care să mergi? 

El a dat din cap. Nu mi-a spune unde. 

— Atunci, du-te acolo. Dacă vom ajunge la asta, eu o să încerc să mă duc la birouri. 
Voi aştepta acolo, în maşină. Ne putem vedea acolo, mai târziu. 

— Bine, a spus. 

— Sună-l pe Paulie pe linia internă şi spune-i să-mi deschidă poarta. 

— Bine; 

L-am lăsat acolo, în hol. Am ieşit în noapte. Am ocolit gardul curții şi am luat pachetul 
din ascunzătoarea sa. L-am dus la Saab şi l-am pus pe bancheta din spate. Apoi am 
urcat pe scaunul şoferului, am pornit motorul şi am ieşit cu spatele. Am condus lent în 
jurul aleii circulare şi accelerat spre poartă. Luminile de pe zid erau strălucitoare în 
depărtare. L-am văzut pe Paulie la poart|. Am încetinit un pic şi mi-am calculat timpul 
aşa încât să nu mai opresc. Am trecut direct prin poarta deschisă. Am condus spre vest, 
privind drept prin parbriz, în căutarea unor faruri care să se îndrepte spre mine. 

Am condus şase kilometri, apoi am văzut un Taurus guvernamental. Era parcat pe 
banda de siguranţă. Cu fața spre mine. Fără lumini. Bătrânul stătea în spatele 
volanului. Am stins luminile, am încetinit şi m-am oprit în dreptul geamului. Mi-am 
coborât geamul. La fel a făcut şi el. A îndreptat o lanternă şi un pistol spre mine, până 
când a văzut cine eram. Apoi le-a pus pe ambele deoparte. 

— Gărzile de corp au scăpat, a spus el. 

Am dat din cap. 

— Mi-am imaginat. Când? 

— De aproape patru ore. 

M-am uitat in fata, involuntar. Nu aveam timp. 

— Avem doi oameni doborâţi, a spus el. 

— Ucişi? 

A dat din cap. N-a spus nimic. 

— A raportat Duffy incidentul? 

— Nu poate. Nu încă. Încă acţionăm neoficial. Teoretic, nimic nu s-a întâmplat. 

— Va trebui să raporteze. Sunt oamenii voştri. 

— O va face. Mai târziu. După ce vii cu ceva. Pentru că obiectivele sunt din nou 
actuale. Are nevoie de Beck pentru a justifica ce a făcut, acum mai mult ca niciodată. 

— Cum s-a întâmplat? 

A ridicat din umeri. 

— Au aşteptat o situaţie favorabilă. Ei doi, noi patru. Ar fi trebuit să fie uşor. Dar 
băieții nostri au devenit neglijenti, presupun. Nu-i uşor să tii oameni sechestrati într-un 
motel. 

— Cine a fost ucis? 

— Puştii din Toyota. 

Am rămas tăcut. Durase aproximativ optzeci şi patru de ore. Trei zile şi jumătate. De 
fapt, un pic mai bine decât m-am aşteptat, la început. 

— Unde este Duffy acum? l-am întrebat. 

— Suntem cu toţii răspândiți. E in Portland, cu Eliot. 

— S-a descurcat bine cu telefoanele. 

El a dat din cap. 

— Foarte bine. Îi pasă de tine. 

— Cât timp o să fie întrerupte? 

— Patru ore. Asta e tot ce a putut face. Deci, vor deveni operaţionale în curând. 

— Oricum, nu mai sună. Cred că vor veni direct aici. 

— Şi eu. De aceea am venit aici. 

— Au trecut aproape patru ore, probabil că au ieşit de pe autostradă. Deci, cred că 
telefoanele nu mai contează. 

— Aşa m-am gândit şi eu. 

— Ai un plan? 

— Te-am aşteptat pe tine. Ne-am gândit că o să găseşti tu ceva. 

— Au arme? 

— Două Glock-uri, a spus el. Complet încărcate. 

Apoi a făcut o pauză. A privit într-o parte. 

— Mai putin cele patru cartuşe trase la motel. Aşa.ni s-a descris scena. Patru focuri, 
două cadavre. Toate trase în cap. 

— O să fie dificil. 

— Întotdeauna este, a spus el. 

— Trebuie să găsim un loc. 

I-am spus să-şi lase maşina unde era şi să vină cu mine. A înconjurat capota şi s-a 
aşezat pe scaunul pasagerului. Purta aceeaşi haină de ploaie pe care o avusese Duffy la 
cafenea. Probabil că şi-o revendicase. Am condus un kilometru şi apoi am început să 
caut un loc. Am găsit unul în care drumul se îngusta brusc şi intra într-o curbă lungă şi 
blândă. Asfaltul era ridicat un pic, ca un drum pietruit superficial. Benzile de siguranță 
aveau o lățime maximă de un metru şi se terminau brusc cu râpe stâncoase. Am oprit 
maşina şi apoi am întors-o din scurt, înainte şi înapoi, până am aşezat-o de-a 
curmezişul drumului. Am ieşit şi am verificat. Era un blocaj bun. Nu era loc pentru a 
trece pe lângă ea. Dar blocajul era evident, aşa cum ştiam că va fi. Cei doi vor veni în 
viteză în curbă, se vor arunca în frâne şi apoi vor începe să dea cu spatele şi să tragă. 

— Trebuie s-o rostogolim, am spus. Ca şi cum ar fi avut loc un accident. 

Mi-am luat pachetul de pe bancheta din spate. L-am pus jos, pe banda de siguranţă, 
pentru orice eventualitate. Apoi i-am cerut bătrânului să-şi pună haina, jos, pe asfalt. 
Mi-am golit buzunarele şi am pus-o pe a mea peste a lui. Am vrut să rostogolesc Saab-ul 
pe haine. Trebuia să-l aduc înapoi relativ intact. Apoi am stat umăr la umăr cu spatele 
la maşină şi am început să împingem. Este destul de uşor să răstorni o maşină. Am 
văzut cum se face, peste tot în lume. Doar laşi anvelopele şi suspensiile să te ajute. 


VP MAGAZIN 


LEE CHILD PERSUADER 


Impingi, şi balansezi şi o tii tot aşa până se ridică în aer, apoi o mai balansezi o dată şi o 
împingi până la capăt. Bătrânul era puternic. Şi-a făcut bine treaba. Am balansat-o 
până la patruzeci şi cinci de grade şi apoi ne-am răsucit împreună, ne-am prins mâinile 
de marginea geamului şi am împins-o pe o parte. Am profitat de inerție şi am răsturnat- 
o pe acoperiş. 

Hainele le aşezasem ca să nu zgariem maşina in timp ce-o învârteam, aşa ca am 
pozitionat-o în poziția corectă. Apoi am deschis uşa şoferului, acum cu susul in jos, şi i- 
am spus bătrânul să intre şi să joace pe mortul pentru a doua oară în trei zile. Şi-a croit 
drum înăuntru şi s-a aşezat pe burtă, pe jumătate înăuntru şi jumătate afară, cu braţele 
aruncate deasupra capului. În întuneric, părea destul de convingător. În penumbra 
neclară a farurilor nu ar fi arătat rău. Hainele nu erau vizibile, decât dacă s-ar fi uitat 
după ele. M-am dus să-mi recuperez pachetul şi am coborât în panta de dincolo de 
banda de siguranţă, ghemuindu-mă. 

Apoi am aşteptat. 

Părea că va fi o aşteptare lungă. Cinci minute, şase, şapte. Am strâns trei pietre, 
fiecare un pic mai mare decât palma mea. M-am uitat la orizont, spre vest. Cerul era 
încă plin de nori mici şi m-am gândit farurile s-ar reflecta în ei, apoi lumina s-ar 
dispersa. Dar orizontul a rămas negru. Şi liniştit. Nu auzeam nimic, cu excepţia valurilor 
îndepărtate şi a respirației bătrânului. 

— Trebuie să ajungă, a zis el. 

— Vor veni. 

Am aşteptat. Noaptea a rămas întunecată şi liniştită. 

— Cum te cheamă? 

— Doce? 

— Vreau doar să ştiu, am spus. Nu mi se pare corect că te-am omorât de două ori si 
nici măcar nu-ţi ştiu numele. 

— Terry Villanueva. 

— Este un nume spaniol? 

— Sigur că este. 

— Nu arăţi a spaniol. 

— Ştiu, a spus. Mama mea a fost irlandeză, tatăl meu a fost spaniol. Dar eu şi fratele 
meu am plecat cu mama noastră. Fratele meu şi-a schimbat numele în Newton. Ca omul 
de ştiinţă, sau ca suburbiile. Pentru că asta înseamnă Villanueva, oraşul nou. Dar eu 
am rămas la numele spaniol, din respect pentru bătrân. 

— De unde esti? 

— Din sudul Bostonului. Nu a fost uşor, cu ani în urmă, o căsătorie mixta si tot 
restul. 

Am tăcut amândoi. Am privit şi am ascultat cu atenție. Nimic. Villanueva şi-a 
schimbat poziția. El se simțea confortabil. 

— Eşti un bun soldat, Terry. 

— De şcoală veche, mi-a răspuns. 

Apoi am auzit o maşină. 

Şi telefonul mobil a lui Villanueva a sunat. 

Maşina era cam la un kilometru distanță. Auzeam sunetul unui motor V6 mergând cu 
viteză. Puteam vedea strălucirea îndepărtată a farurilor, prinsă între drum şi nori. 
Telefon lui Villanueva era programat să sune folosind o versiune rapidă a Toccatei lui 
Bach. A încetat să facă pe mortul, s-a ridicat pe jumătate în genunchi şi l-a scos din 
buzunar. A apăsat un buton, întrerupând muzica şi a răspuns. Era o chestie mică, 
pierdută în mâna lui mare. L-a ţinut la ureche. A ascultat pentru o secundă. L-am auzit 
spunând: Bine. Apoi: Chiar acum. Apoi: Bine. Apoi, el a spus Bine din nou, a închis 
telefonul şi s-a lăsat jos. Obrazul îi era pe asfalt. Telefonul i se vedea ieşind din mână. 

— Semnalul a revenit, mi-a zis. 

Şi din nou ceasul a început sa ticăie. M-am uitat în dreapta mea, spre est. Beck va 
continua să încerce liniile. Am presupus că de îndată ce va avea un ton de apel va ieşi să 
mă găsească şi să-mi spună că s-a terminat. M-am uitat în stânga mea, spre vest. Am 
auzit maşina, tare şi clar. Lumina farurilor se balansa şi se legăna în întuneric. 

— Treizeci de secunde, am spus. 

Sunetul maşinii se auzea mai tare. Auzeam distinct anvelopele, cutia de viteze 
automată şi motorul. M-am lipit de pietriş. Zece secunde, opt, cinci. Maşina a luat curba 
şi luminile farurilor mi-au biciuit spatele. Apoi am auzit bufnetul sistemului hidraulic, 
scartaitul placutelor de frână şi urletul anvelopelor frecând asfaltul, iar maşina s-a oprit 
la douăzeci de metri de Saab. 

M-am uitat pe furiş. Era un Taurus, vopsit într-un albastru simplu, care arăta gri în 
lumina tulbure a lunii. Un con de lumină alba in fata ei. Luminile de frână roşii în 
spatele ei. Doi tipi în ea. Feţele le erau uşor luminate de reflectia farurilor pe caroseria 
Saab-ului. Au rămas nemiscati pentru o secundă. Priveau fix. Au recunoscut Saab-ul. 
Probabil că l-au văzut de sute de ori înainte. L-am văzut pe şofer mişcându-se. L-am 
auzit cum scoate maşina din viteză. Luminile de frână s-a stins. Motorul era la ralanti. 
Simteam mirosul gazelor de eşapament şi a căldurii radiata de motor. 

Cei doi au deschis uşile la unison. Au ieşit şi au rămas în picioare, în spatele uşilor. 
Erau înarmaţi cu Glock-urile. Au aşteptat. Au ieşit din spatele uşilor. Au mers înainte, 
încet, cu armele îndreptate în jos. Farurile îi luminau puternic de la talie în jos. Partea 
superioară era mai greu de distins. Dar puteam să-i recunosc. După siluete. Erau gărzile 
de corp. Nu era nicio îndoială. Erau tineri şi solizi, tensionati şi precauti. Erau îmbrăcați 
în costume de culoare închisă, îndoite, mototolite, şifonate. Nu aveau cravată. Cămăşile 
lor se schimbaseră din alb în gri. 

S-au lăsat pe vine lângă Villanueva. El era în umbra lor. S-au mutat un pic şi i-au 
întors fața spre lumină. Ştiam că-l văzuseră înainte. Doar o privire scurtă când au trecut 
pe lângă el, după ce au ieşit pe poarta colegiului, cu optzeci şi patru ore în urmă. Nu mă 
aşteptam să şi-l amintească. Şi nu cred că au făcut-o. Dar mai fuseseră pacaliti o dată şi 
nu doreau să se păcălească din nou. Erau foarte precauti. Nu au început să-i acorde 
primul ajutor imediat. Doar stăteau pe vine acolo şi nu făceau nimic. Apoi, cel mai 
apropiat de mine s-a ridicat. 

Erau la 2 metri de el. Strângeam în mâna dreaptă o piatră. Era un pic mai mare decât 
o minge de baseball. Am ridicat brațul şi am aruncat, puternic, sec si rapid, ca şi cum 
voiam să-l pălmuiesc peste obraz. Dacă aş fi ratat, cred ca inerția mi-ar fi smuls mâna 
din umăr. Însă nu am ratat. Piatra l-a lovit în tâmplă şi a căzut grămadă de parcă îi 
căzuse o greutate în cap. Celălalt s-a mişcat rapid. S-a ridicat şi s-a răsucit. Villanueva a 
vrut să-l lovească peste picioare dar n-a reuşit. Tipul a topait, dând din picioare. Glock- 
ul său s-a îndreptat spre mine. Voiam să-l împiedic să tragă, aşa că i-am aruncat piatra 
direct în cap. S-a răsucit din nou şi l-am lovit în partea din spate a gâtului, chiar unde 
craniul se curbează pentru se uni cu coloana vertebrală. A fost o lovitură feroce. L-a 
aruncat drept înainte. Glock-ul i-a scăpat din mână şi el a căzut cu fața la pământ, ca 
un. copac retezat. 

M-am uitat în întunericul, spre est. N-am văzut nimic. Nicio lumină. Nu auzeam 
nimic, cu excepţia oceanului. Villanueva s-a târât afară din maşina răsturnată şi s-a 
ghemuit deasupra primului tip. 

— Asta e mort, a spus el. 

Am verificat şi chiar aşa era. E greu să supravietuiesti unei pietre de aproape cinci 
kilograme care te loveşte în tâmplă. Craniul aproape îi crăpase, iar ochii îi erau larg 
deschişi şi nu se întâmpla nimic în spatele lor. l-am verificat pulsul la gât şi la 
încheietura mâinii şi m-am dus să-l verific pe al doilea tip. M-am ghemuit peste el. Era 
mort, de asemenea. Gâtul îi era rupt, de-a binelea. Nu am fost foarte surprins. Piatra 
cântărea cinci kilograme şi am aruncat-o precum Nolan Ryan. 

— Doi dintr-o lovitura, a spus Villanueva. 

N-am spus nimic. 

— Ce-i? Voiai să-i iei înapoi in custodie? După ce au facut? Pur şi simplu s-au 
condamnat la moarte singuri, omorând doi poliţişti. 

N-am spus nimic. 

— Ai vreo problemă? m-a întrebat Villanueva. 

N-aveam. Nu eram de la DEA şi nu eram polițist. Dar m-am gândit la mesajul lui 
Powell: doar pentru tine, 10-2, 10-28. Tipii ăştia trebuie să fie morți, fără niciun dubiu. Şi 
eu îl credeam pe Powell. Asta se numeşte loialitate. Villanueva o avea pe a lui şi eu pe a 
mea. 

— Nicio problemă, am spus. 

Am găsit piatra şi am împins-o pe banda de siguranță. Apoi m-am ridicat în picioare şi 
m-am dus să sting farurile Taurus-ului. l-am făcut semn să vină la mine. 

— Trebuie să fim foarte rapizi acum, am spus. Foloseste-ti telefonul şi spune-i lui 
Duffy să-l aducă pe Eliot aici. Avem nevoie de el ca să plece cu Taurus-ul. 

Cât timp Villanueva a format un număr şi a început să vorbească, eu am găsit cele 
două Glock-uri şi le-am băgat înapoi în buzunarele celor doi, câte unul pentru fiecare. 
Apoi m-am dus spre Saab. S-o întoarcem în poziția normală avea să fie mult mai greu 
decât să-l răsturnăm. Pentru o clipă m-am gândit c-o să fie imposibil. Hainele 
împiedicau orice frecare cu asfaltul. Dacă o împingeam avea să alunece pe acoperiş. Am 
închis uşa şoferului şi am aşteptat. 

— Sosesc, m-a anunţat Villanueva. 

— Ajută-mă. 

Am împins brusc Saab-ul pe haine, atât cât am putut. Haina lui Villanueva a alunecat 
peste a mea. Am tras de marginea ei până când am auzit metalul capotei alunecând pe 
asfalt. 

— Se va zgâria, a spus Villanueva. 

Am dat din cap. 

— Este un risc. Acum intra în Taurus şi izbeşte-o. 

A înaintat cu Taurus-ul până când bara de protecţie frontală a atins Saab. Contactul 
s-a făcut la mijlocul maşinii chiar în dreptul ranforsării dintre uşi. l-am făcut semn sa 
accelereze şi Saab-ul a glisat în lateral, direct pe asfalt. M-am urcat pe capota Taurus- 
ului şi am împins cu toată forța pe rama uşii Saab-ului. Villanueva a menţinut 
accelerația Taurus-ului lentă dar constantă. Saab-ul s-a înclinat pe-o parte, patruzeci de 
grade, cincizeci, şaizeci. Mi-am intepenit picioarele la baza parbrizului Taurului şi mi-am 
mutat mâinile de pe laterala Saab-ului până pe acoperiş. Villanueva a accelerat, coloana 
mea vertebrală s-a comprimat un centimetru şi Saab-ul s-a rostogolit complet şi a 
aterizat pe roti, cu o bufnitură. S-a balansat o data si Villanueva a frânat puternic, 
aruncându-mă in fata, de pe capota, şi lovindu-ma cu capul de uşa Saab-ului. Am 
aterizat, întins pe drum sub aripa din fata a Taurus-ului. Villanueva a dat cu spatele, a 
oprit maşina şi a ieşit afară. 

— Eşti bine? 

Deocamdată stăteam întins. Mă durea capul. Îl lovisem destul de tare. 

— Cum e maşina? 

— Veştile bune sau cele rele? 

— Cele bune, întâi, am spus. 

— Oglinzile laterale sunt în regulă. 

— Însă? 

— Zgârieturi pronunțate pe vopsea. O mică adâncitură în uşă. Cred că ai făcut-o cu 
capul. Acoperişul s-a deformat un pic, de asemenea. 

— Voi spune că am lovit un cerb. 

— Nu sunt sigur că au cerbi aici. 


VP MAGAZIN 


LEE CHILD PERSUADER 


— Un urs, atunci. Sau orice altceva. O balenă eşuată. Un monstru marin. Un calmar 
gigant. Un mamut lânos imens, recent eliberat dintr-un ghețar topit. 

— Eşti bine? a întrebat el din nou. 

— Voi trăi. 

M-am rostogolit şi m-am ridicat în patru labe. M-am împins în poziție verticală, încet 
şi uşor. 

— Poţi să iei tu cadavrele? a întrebat. Pentru că noi nu putem. 

— Atunci cred că va trebui să-i iau. 

Am deschis portbagajul Saab-ului cu dificultate. Era un pic descentrat pentru că 
acoperişul se deformase. Am carat cadavrele şi le-am înghesuit în portbagaj. Aproape l- 
au umplut. M-am dus înapoi pe banda de siguranță, mi-am luat pachetul şi l-am pus 
peste ei. Portbagajul Saab-ului avea un rulou opac care ascundea ce este în interior. A 
fost nevoie de amândoi pentru a închide capacul portbagajului. Ne-am pus la câte un 
capăt şi am apăsat cu toată greutatea. Apoi ne-am luat hainele, le-am scuturat şi le-am 
îmbrăcat. Erau umede, mototolite şi rupte pe alocuri. 

— Eşti bine? m-a întrebat, pentru a nu ştiu cata oară. 

— Treci în maşină. 

Am aranjat oglinzile retrovizoare şi am urcat împreună în maşină. Am întors cheia în 
contact. Nimic. Am încercat din nou. Niciun noroc. Între cele două încercări am auzit 
pompa de combustibil scâncind. 

— Lăsă contactul pentru o clipă, a spus Villanueva. Benzina s-a scurs din motor. 
Când era cu susul în jos. Aşteaptă un moment, să se amorseze pompa. 

Am aşteptat şi a pornit la a treia încercare. Am băgat-o în viteză şi am condus 
aproximativ un kilometru, până la celălalt Taurus. Cel cu care a venit Villanueva. Ne 
aştepta acolo, gri şi fantomatic în lumina lunii. 

— Acum, intoarce-te şi aşteaptă-l pe Duffy şi Eliot, am spus. Apoi iti sugerez să plecaţi 
naibii de aici. Ne vedem cu toții mai târziu. 

Mi-a strâns mâna. 

— Şcoala veche, a spus el. 

— Zece-optsprezece, am spus. 

10-18 era.un cod de radio al PM pentru misiune finalizată. Dar cred că nu ştia asta, 
pentru că doar s-a uitat la mine. 

— Ai grijă, am spus. 

A dat din cap. 

— Mesagerie vocală, a spus el. 

— Ce-i cu ea? 

— Atunci când un telefon mobil nu are semnal, de obicei, se re-directioneaza către 
mesageria vocală. 

— Dar tot releul a fost căzut. 

— Aşa este, însă rețeaua telefonului mobil nu ştie asta. În ceea ce o priveşte, Beck 
avea telefonul oprit. Aşa că ei poate au prins mesageria vocală. Pe undeva, într-un server 
central. Poate i-au lăsat un mesaj. 

— Care e ideea? 

Villanueva ridică din umeri. 

— S-ar putea să-i fi spus că sunt pe drumul de întoarcere. Poate că se aşteptau ca el 
să-şi verifice mesajele imediat. S-ar putea să-i fi spus întreaga poveste. Sau poate că nu 
mai gândeau rațional şi s-au gândit că era un fel de robot telefonic obişnuit, şi i-au zis: 
Hei, domnule Beck, raspundeti, vă rog. 

N-am spus nimic. 

— Oricum, ce contează este că s-ar putea să fi lăsat un mesaj. Orice fel de mesaj. 
Astăzi. 

— Am înțeles. 

— Ce ai de gand sa faci? 

— Să încep să trag. Pantofi, mesagerie vocală, deja e cu un pas înainte acum. 

Villanueva a clătinat din cap. 

— Nu se poate. Duffy vrea să-l arestăm. E singurul mod în care îşi mai poate salva 
fundul. 

M-am uitat într-o parte. 

— Spune-i că voi face tot ce pot. Dar între mine şi el, el o să pice. 

Villanueva n-a spus nimic. 

— Ce? am spus. Acum sunt pe post de sacrificiu uman? 

— Fă ce poţi mai bine. Duffy e un om bun. 

— Ştiu că este. 

S-a extras din Saab, cu o mână pe rama uşii şi cealaltă pe bancheta din spate. S-a 
urcat în maşina lui şi a plecat, încet şi în linişte, fără să aprindă lumina. Mi-a făcut cu 
mâna. M-am uitat până cand a dispărut din vedere şi apoi am întors Saab-ul cu fata 
spre vest. M-am gândit că atunci când Beck o să iasă să mă caute, o să-şi imagineze că 
am făcut o treabă bună pentru apărarea lui. 

Dar fie Beck nu îşi verifica telefonul foarte des, fie nu se gândea foarte mult la mine, 
pentru că am stat acolo timp de zece minute şi n-a dat niciun semn. Mi-am petrecut o 
parte din timp testând valabilitatea ipotezei mele anterioare, că o persoană care ascunde 
o armă sub roata de rezervă, ar putea ascunde, de asemenea, însemnări sub covoraşe. 
Covoarele erau deja destrămate şi faptul că maşina fusese răsturnată nu le-a priit. Nu 
era nimic sub niciunul din ele, cu excepţia petelor de rugină şi a unui strat umed de 
izolator acustic, care arăta de parcă ar fi fost făcut din pulovere vechi, roşii şi gri. Nicio 
hârtie. O ipoteză proastă. Am pus covoarele la loc, atât cât am putut de bine şi am călcat 
pe ele, până le-am făcut să se lipească de podeaua maşinii. 

Apoi am ieşit şi am verificat pagubele exterioare. Nu mai puteam face nimic cu 
zgârieturile din vopsea. Arătau urât, dar nu dezastruos. Nu puteam face nimic nici cu 
adâncitura din uşă, decât dacă o dezmembram şi îndreptam tabla. Acoperişul era un pic 
turtit. Mi-am amintit că avea o formă clară de dom. Acum, era destul de plat. Dar m-am 
gândit că aş putea face ceva, din interior. Am urcat pe bancheta din spate, mi-am pus 
ambele palme pe plafon şi am împins cu putere. Am fost răsplătit cu două sunete. Unul 
dintre ele a fost acela al foilor de metal care se deformează. Celălalt a fost trosnetul de 
hârtie. 

Nu era o maşină nouă, deci capitonajul nu era materialul moale, făcut dintr-o bucată, 
pe care toţi producătorii auto îl folosesc acum. Era un material plastic, învechit, crem, 
cusut în trei secțiuni. Marginile erau prinse sub o garnitură de cauciuc negru, de jur 
împrejurul plafonului. Plasticul era un pic incretit în colțul din fata, în dreptul 
scaunului şoferului. Garnitura părea un pic lăsată acolo. Am presupus că cineva ar 
putea desprinde plasticul, împingându-l în sus şi apoi trăgându-l de sub garnitură. 
Apoi, smucindu-l până se desprinde pe toată lungimea lui. Asta i-ar da acces sub una 
din cele trei secțiuni. Apoi, ar fi nevoie de timp şi de unghii sănătoase pentru a introduce 
plasticul înapoi sub garnitură. Cu puțină grijă procedura ar fi dificil de observat, într-o 
maşină la fel de uzată ca aceasta. 

M-am aplecat în fata şi am verificat secțiunea de deasupra scaunelor din fata. Am 
împins plasticul în sus, până când am simțit marginea inferioară a acoperişului, pe 
toată lățimea maşinii. Nu era nimic acolo. Nimic nici în secțiunea următoare. Dar în 
secțiunea de deasupra scaunelor din spate erau hârtii ascunse. Puteam chiar să-mi dau 
seama de mărimea şi greutatea lor. Hârtie de dimensiune A4, poate opt sau zece foi 
suprapuse. 

Am ieşit din spate şi m-am urcat în scaunul şoferului, cu ochii la garnitură. Am 
apăsat pe plastic şi am apucat marginea. Am băgat o unghie sub cauciuc şi am tras în 
jos, făcând o mică deschizătură, lungă de o jumătate de centimetru. Cu cealaltă mână 

am împins pe lângă plafon şi plasticul a ieşit cuminte de sub garnitură, iar eu am 
obținut un spaţiu suficient ca să-mi introduc degetul. 

Mi-am băgat degetul mare în spatele plasticului şi l-am desfăcut pe aproximativ 
douăzeci de centimetri, când am fost brusc luminat din spate. O lumină puternică, 
întrepătrunsă cu umbre înşelătoare. Drumul era în spatele umărului meu drept, aşa că 
am aruncat o privire la oglinda de pe uşa pasagerului. Sticlă era spartă. Vedeam mai 
multe perechi de faruri luminoase. Am văzut şi mesajul de avertizare: OBIECTELE DIN 
OGLINDĂ SUNT MAI APROAPE DECÂT PAR A FI. M-am răsucit în scaun şi a văzut o 
singură pereche de faruri, mişcându-se rapid de la stânga la dreapta, prin curbe. La 
aproximativ o jumătate de kilometru. Apropiindu-se cu viteză. Am lăsat fereastra cu un 
centimetru şi am auzit şuieratul îndepărtat al anvelopelor mari şi hârâitul motorului V8 
coborât în treapta a doua. Un Cadillac, apropiindu-se rapid. Am împins plasticul la loc. 
N-am avut timp pentru a-l asigura sub garnitură. Doar l-am împins în sus şi am sperat 
că va rămâne acolo. 

Cadillacul a apărut în spatele meu şi s-a oprit brusc. Farurile au rămas aprinse. M- 
am uitat în oglindă şi am văzut uşa deschizându-se şi pe Beck ieşind. Mi-am băgat 
mâna în buzunar şi am armat Beretta. Duffy sau nu, nu eram interesat de o discuție 
lungă despre mesageria vocală. Dar Beck nu avea nimic în mâini. Nici armă, nici Nokia. 
A făcut un pas înainte şi eu am ieşit afară, intalnindu-ne în dreptul barei de protecție 
din spate a Saab-ului. Am vrut să-l tin departe de urmele de lovituri şi zgârieturi. Era la 
doar cincizeci de centimetri de cei pe care îi trimisese după fiul său. 

— Telefoanele sunt din nou funcționale, a spus el. 

— Şi cele mobile? 

A dat din cap. 

— Dar uită-te la asta. 

Şi-a scos micul telefon argintiu din buzunar. Am încleştat din nou mâna în jurul 
Berettei, în buzunar. Ar fi făcut o gaură în haina mea, dar ar fi făcut o gaură şi mai mare 
în haina lui. Mi-a dat telefonul. L-am luat, cu mâna stângă. L-am ţinut jos, în lumina 
farurilor Cadillacului. M-am uitat la ecran. Nu ştiam ce să caut. Unele telefoane mobile 
semnalau un mesaj vocal, cu pictogramă unui plic. Unele foloseau un simbol format din 
două cercuri mici, unite printr-o bară în partea de jos, ca o casetă cu bandă, ceea ce mi 
s-a părut ciudat, pentru că am presupus că majoritatea utilizatorilor de telefoane mobile 
nu mai văzuse niciodată o casetă cu bandă în viața lor. Şi eram destul de sigur că 
companiile de telefonie mobilă nu îşi înregistrau mesajele pe casetă cu bandă. 
Presupuneam că o făceau în format digital. Totuşi, semnalizările de la punctele de 
trecere cu cale ferată arată încă un fel de locomotiva de care Casey Jones ar fi fost 
mândru. 

— Vezi? a spus Beck. 

Nu vedeam nimic. Nici plicuri, nici casete cu bandă. Doar indicatorul de putere al 
semnalului, indicatorul pentru baterie şi meniul telefonului. 

— Ce să văd? 

— Puterea semnalului, a spus el. Arată doar trei liniute din cinci. In mod normal, am 
patru. 

— Poate că releul încă nu a revenit complet. Poate că porneşte gradual, mai lent. Vreo 
chestie electrică. 

— Crezi? 

— Probabil tine de propagarea semnalului. Cred că e complicat. Ar trebui să verifici 
din nou mai târziu. Poate îşi revine. 

I-am dat telefonul, tot cu mâna stângă. L-a luat şi l-a pus în buzunar, încă preocupat. 

— E linişte aici? 

— Ca în mormânt, i-am spus. 

— Deci, n-a fost nimic. N-a fost cineva. 

— Cred ca da. Imi pare rau. 

— Nu, apreciez prudenta ta. Cu adevarat. 

— Imi fac doar treaba. 

— Să mergem să luăm cina, a spus el. 

S-a dus înapoi la Cadillac şi a intrat în maşină. Eu am pus siguranța Berettei şi am 
urcat în Saab. A dat cu spatele şi a întors, apoi m-a aşteptat. Am bănuit că vrea să 
intrăm pe poarta împreună, aşa că Paulie să n-o deschidă şi închidă de două ori. Ne-am 
întors în convoi, pe cei şase kilometri. Saab-ul mergea prost, farurile băteau mult prea 
sus şi direcţia era prea moale. Erau două sute de kilograme suplimentare în portbagaj. 
Şi colțul plafonului căzut, de cum am lovit prima denivelare a drumului, care mi-a 
fluturat în fata tot drumul de întoarcere. 

Am dus maşinile în garaj şi Beck m-a aşteptat în curte. Venea mareea. Auzeam 
valurile în spatele zidurilor. Volume mari de apă cu gheață se spargeau de țărm. 
Simteam impactul acestora prin sol. Era o senzație fizică distinctă. Nu doar sunetul lor. 
Am intrat împreună cu Beck pe uşa din față. Detectorul de metale a piuit de două ori, o 
dată pentru el, o dată pentru mine. Mi-a dat un set de chei de la casă. Le-am acceptat, 
ca pe un semn al noii mele funcții. Apoi mi-a spus cina va fi servită în treizeci de minute 
şi m-a invitat să mănânc cu familia. 

M-am dus în camera lui Duke şi am stat în fata ferestrei mari. La opt kilometri spre 
vest, mi s-a părut că văd stopuri de culoare roşie depărtându-se. Trei perechi de lumini. 
Villanueva, Eliot şi Duffy, am sperat, în Taurus-uri guvernamentale. 10-18, misiune 
îndeplinită. Dar era greu să am certitudinea că sunt reale, pentru că luminile de pe zid 
mă orbeau. Puteau fi, foarte bine, pete pe retină, din cauza oboselii, sau a loviturii de la 
cap. 

Mi-am făcut un duş rapid şi mi-am însuşit un alt set de haine de la Duke. Mi-am 
păstrat proprii mei pantofi şi haina, iar paltonul distrus l-am lăsat în dulap. N-am 
verificat e-mailul. Duffy fusese prea ocupată pentru mesaje. Oricum, în acel moment 
aveam aceleaşi informaţii. Nu-mi putea spune nimic în plus. Destul de curând eu eram 
cel care aveam să-i spună ceva, după ce scoteam plasticul din plafonul Saab-ului. 

Am pierdut ocazia unei pauze de treizeci de minute şi am coborât la parter. Am găsit 
familia Beck în sala de mese. Camera era imensă. Era o masă lungă şi dreptunghiulară 
înăuntru. Era din stejar, grea, solidă, lipsită de eleganţă. Încăpeau, aşezate, douăzeci de 
persoane. Beck era la unul din capete. Elizabeth tocmai la celălalt capăt. Richard stătea 
singur pe o laterală. Locul pe care îl opriseră pentru mine, era direct în fata lui, cu 
spatele la uşă. M-am gândit să-i cer să facem schimb. Nu-mi place să stau cu spatele la 
o uşă. Dar am decis să tac şi am stat jos. 

Paulie nu era acolo. În mod clar nu era invitat. Nici menajera nu era acolo, 
bineînțeles. Bucătăreasa trebuia să facă acum toată muncă de jos, ceea ce nu părea s-o 
facă fericită. Dar mâncarea era gustoasă. Am început cu supa frantuzeasca de ceapă. 
Avea un gust autentic. Mama n-ar fi aprobat-o, dar există întotdeauna douăzeci de 
milioane de frantuzoaice care cred că numai ele posedă rețeta perfectă. 

— Spune-ne despre ce ai făcut înainte, mi-a spus Beck, ca şi cum ar fi vrut să facă 
conversaţie. Nu voia să vorbim despre afaceri. Nu în fața familiei lui. Am presupus că 
Elizabeth ştia mai multe decât trebuia, dar Richard părea destul de neştiutor. Sau poate 
se prefăcea. Ce îmi spusese? Lucrurile rele nu se întâmplă decât dacă vrei să ti le 
aminteşti? 

— Nu sunt prea multe de spus. 

Nu voiam să vorbesc despre asta. Lucruri rele se întâmplaseră, şi nu voiam să mi le 
amintesc. 

— Ceva trebuie să fie, a spus Elizabeth. 

Toţi trei se uitau la mine, aşa că am ridicat din umeri şi le-a spus o poveste despre 
verificarea unui buget al Pentagonului şi descoperirea unui tarif de opt mii de dolari 

pentru niste instrumente de intretinere numite RTAFA. Le-am spus ca eram destul de 
plictisit pentru a fi curios, totuşi am dat o serie de telefoane şi mi s-a spus acronimul 
însemna Rotational Torque-Adjustable Fastener Applicators. Le-am spus că am săpat 
mai adânc şi am găsit o şurubelniţă de trei dolari. Care m-a dus la ciocane de trei mii de 
dolari şi scaune de toaletă de o mie de dolari. Era o-poveste bună. Era genul de lucru 
care captivează orice audienţă. Cei mai mulți oameni răspundeau la abuzurile din 
structurile guvernamentale enervându-se. Dar povestea nu era adevărată. Probabil că s- 
a întâmplat, dar nu mie. 

— Ai ucis oameni? a întrebat Richard. 

Patru, în ultimele trei zile, m-am gândit. 

— Nu pune întrebări de genul asta, a spus Elizabeth. 

— Supa este bună, a spus Beck. Poate că nu are suficientă brânză. 

— Tată, a spus Richard. 

— Ce-i? 

— Trebuie să te gândeşti la arterele tale. Se pot obtura. 

— Sunt arterele mele: 

— Şi tu esti tatăl meu. 

Se uitară unul la altul. Au zâmbit amândoi, timid. Tatăl şi fiul, cei mai buni prieteni. 
Ambivalenta. Urma sa fie o masă lungă. Elizabeth a schimbat subiectul despre 
colesterol. A început să vorbească despre Muzeul de Artă din Portland. Spunea că I. M. 
Pei proiectase clădirea şi că aveau o colecție de maeştri americani şi impresionişti. Nu- 
mi dădeam seama dacă ea încerca să mă educe pe mine sau să-l ispitească pe Richard 
să iasă din casă şi să facă ceva. N-am mai ascultat-o. Voiam să ajung la Saab. Dar nu 
puteam, nu chiar atunci. Aşa că am încercat să-mi imaginez ce voi găsi acolo. Ca într-un 
joc. L-am auzit pe Leon Garber în capul meu: Gândiţi-vă la tot ceea ce ati văzut si tot ce- 
ati auzit. Cautati indicii. Nu auzisem prea multe. Dar am văzut o mulțime de lucruri. Mi- 
am imaginat că, într-un fel, toate acestea erau indicii. Masa pe care luam cina, de 
exemplu. Toată casa şi totul ce era în ea. Maşinile. Saab era o epavă. Cadillac-ul şi 
Lincoln-urile erau automobile frumoase, dar nu erau nici Rolls-Royce, nici Bentley. 
Mobilierul era vechi, demodat dar solid. Nu era ieftin, însă, nici nu reprezenta o 
cheltuială extravagantă. Totul fusese cumpărat cu mult timp în urmă. Ce a spus Eliot în 
Boston? Despre gangsterul din L.A? Profiturile sale trebuie să se situeze la milioane de 
dolari pe săptămână. Trăieşte ca un împărat. Beck trebuia să fie cu câteva trepte 
deasupra. Dar Beck nu trăia ca un împărat. De ce nu? Pentru că era un american 
chibzuit, neimpresionat de fleacurile de consum? 

— Uite, a spus el. 

Am revenit la realitate si l-am văzut aratandu-mi telefonul mobil. L-am luat de la el si 
m-am uitat la ecran. Puterea semnalului avea din nou patru linii. 

— Undele electromagnetice. Poate că au revenit gradual. 

Apoi, m-am uitat din nou. Nu erau plicuri, nici casete cu banda. Nu existau mesaje 
vocale. Dar era un telefon mic, iar eu am degetele mari si am atins accidental tasta care 
avea o săgeată sus-jos, de sub ecran. Afisajul s-a schimbat instantaneu la o lista de 
nume. Cartea lui virtuală de telefon, am presupus. Ecranul era atât de mic încât putea 
afişa doar trei contacte o dată. În partea de sus a listei era numărul de la casă. Apoi 
ghereta. Al treilea pe listă era Xavier. M-am holbat la el atât de intens, încât camera a 
devenit tăcută în jurul meu si sângele mi-a clocotit în urechi. 

— Supa a fost foarte bună, a spus Richard. 

I-am dat telefonul înapoi lui Beck. Bucătăreasa a ajuns în fata mea şi mi-a luat bolul. 


Prima dată când am auzit numele lui Xavier a fost a şasea oară când am văzut-o pe 
Dominique Kohl. Era în a saptesprezece zi dupa ce am dansat la barul din Baltimore. 
Vremea se stricase. Temperatura era scăzută, iar cerul era gri şi mizerabil. Ea era 


VP MAGAZIN 


LEE CHILD PERSUADER 


imbracata in uniforma completa. Pentru o clipa am crezut ca trebuie sa fi programat o 
evaluare a performantelor si eu am uitat cu totul despre ea. Dar, pe atunci, aveam un 
furier care sa-mi aminteasca despre chestii de genul asta, iar el nu mi-a mentionat 
nimic. 

— N-o să-ţi placa asta, a spus Kohl. 

— De ce? Ai fost promovată şi te muţi? 

A zâmbit când a auzit. Mi-am dat seama că ieşit un compliment mai personal decât 
m-am gândit. 

— L-am găsit pe tipul cel rău, a spus ea. 

— Cum? 

— Am aplicat exemplar competențele necesare. 

M-am uitat la ea. 

— Ne-am programat o evaluare a performanţelor? 

— Nu, dar cred că ar trebui. 

— De ce? 

— Pentru că l-am găsit pe tipul cel rău. Si cred că evaluarea de performanţă e 
întotdeauna mai bună după un caz reuşit. 

— Încă lucrezi cu Frasconi, nu? 

— Suntem parteneri, a spus ea, fără să-mi răspundă strict la întrebare. 

— Te ajută? 

S-a strâmbat. 

— Pot să vorbesc liber? 

Am dat din cap. 

— E brânză bună în burduf de oaie. 

Am dat din nou din cap. Asta era şi impresia mea. Locotenent Anthony Frasconi era 
bun, dar nu strălucit. 

— Este un om bun. Să nu mă înţelegi greşit. 

— Dar tu faci toată treaba, am spus. 

Dădu din cap. Avea dosarul original, cel pe care i l-am dat, după ce am aflat că ea nu 
era un tip mare şi urât din Texas sau Minnesota. Era ticsit cu notițele ei. 

— Mi-ai fost de ajutor. Ai avut dreptate. Documentul era în ziar. Gorowski a aruncat 
ziarul într-un coş de gunoi la ieşirea din parcare. Acelaşi coş, două duminici la rând. 

— Si? 

— Şi două duminici la rand aceleaşi tip l-a pescuit din cos. 

M-am gândit. Era un plan inteligent, cu excepţia faptului că ideea de a pescui ceva 
dintr-un coş de gunoi poate da o anumită vulnerabilitate. O anumită lipsă de 
credibilitate. Să umbli în coşul de gunoi nu este uşor de făcut, dacă nu eşti dispus să 
mergi până la capăt şi să te imbraci ca o persoană fără adăpost. Este greu de făcut în 
sine, dacă vrei să fii cu adevărat convingător. Persoanele fără adăpost merg pe jos 
kilometri, îşi pierd vremea, verifică fiecare coş de pe traseul lor. Pentru a le imita 
comportamentul în mod credibil e nevoie de timp şi de pricepere. 

— Despre ce fel de om vorbim? am spus. 

— Ştiu la ce te gândeşti. Cine îşi face de lucru în jurul unui coş de gunoi, cu excepţia 
oamenilor străzii, nu? 

— Deci, cine? 

— Imagineaza-ti o duminică tipică. O zi în care n-ai nimic de facut, te plimbi, poate 
persoana cu care trebuie să te întâlneşti întârzie un pic, poate impulsul de a merge la o 
plimbare nu ti se mai pare aşa de bun. Dar soarele străluceşte, există o banca in 
apropiere şi ziarul de dimineaţă este gros şi interesant. Dar, întâmplător, nu ai unul cu 
tine. 

— Bine. Îmi imaginez. 

— Ati observat cum un ziar citit devine proprietate comună? Ai văzut ceea ce se 

întâmplă într-un tren, de exemplu? Sau în metrou? Un tip citeşte ziarul, îl lasă pe scaun 
atunci când iese şi altcineva îl ia, imediat? Mai degrabă ar muri decât să ia o ciocolată 
pe jumătate mâncată, dar ia un ziar folosit fără nicio problemă? 

— Da. 

— Omul nostru are aproximativ patruzeci de ani. Înalt, poate 1.85, subţire, poate 84 
de kilograme, părul negru înspicat şi scurt, îmbrăcat îngrijit. Poartă haine bune, blugi, 
tricou de golf, care se destinde prin parcare spre coşul de gunoi. 

— Se destinde? 

— E un fel de a spune. Ca şi cum s-ar plimba, pierdut în gânduri, fără nicio grijă. Ca 
şi cum tocmai ar fi terminat micul dejun. Apoi, el observă ziarul stând în partea de sus a 
coşului, îl ia, verifică titlurile pentru o clipă, face un gest din cap şi pune ziarul sub brat 
ca şi cum vrea să-l citească ceva mai mult, apoi pleacă din nou să se plimbe 

— Destinzându-se. 

— Este incredibil de natural. Eram chiar acolo, privind şi aproape că nu l-am băgat în 
seamă. Un gest aproape subconştient. 

M-am gândit. Avea dreptate. Era o bună observatoare a comportamentului uman. 
Ceea ce făcea din ea un polițist bun. Dacă aveam vreodată să-i fac o evaluare a 
performanţei, urma s-o punctez ca excepţională la acest capitol. 

— Te gândeşti la altceva, a spus ea. S-a plimbat destins, ieşind spre port şi s-a urcat 
pe o barcă. 

— Locuieşte pe ea? 

— Nu cred. Adică are paturi supraetajate şi tot restul, dar cred că este o barcă pentru 
a-şi satisface hobby-ul. 

— De unde ştii că are paturi supraetajate? 

— Am fost la bord, a spus ea. 

— Când? 

— În cea de-a doua duminică. Nu uita, tot ce văzusem până atunci a fost chestia cu 
ziarul. Încă nu identificasem că este ceva în ziar. Dar, el s-a dus pe o alta barcă cu alti 
tipi, aşa că am verificat. 

— Cum? 

— Aplicare exemplară a competențelor necesare. Am purtat o pereche de bikini. 

— Să porti o pereche de bikini este o abilitate? 

Apoi mi-am întors privirea. În cazul ei, ar fi mai mult o performanță de clasă 
mondială. 

— Era încă torid atunci. M-am băgat în seamă cu câțiva pierde-vară de pe alte iahturi. 
M-am plimbat şi am urcat puțin pe pasarela lui. Nimeni nu a observat. Am deblocat 
trapa şi am scotocit timp de o oră. 

Trebuit să întreb. 

— Cum ai ascuns un speraclu într-un bikini? 

— Purtam pantofi. 

— Ai găsit planul? 

— Le-am găsit pe toate. 

— Barca are un nume? 

A dat din cap. 

— Am verificat. Există un registru pentru bărci. 

— Deci, cine e tipul? 

— Aceasta este partea care n-o să-ți placă. Este un ofițer senior de informatii militare. 
Un locotenent-colonel, un specialist în Orientul Mijlociu. I-au dat o medalie pentru ceva 
ce a făcut în Golf. 

— La naiba. Poate există o explicație nevinovată, la toate astea. 

— S-ar putea, a spus ea. Dar mă îndoiesc. M-am întâlnit cu Gorowski acum o oră. 

— Bine. Asta era explicația uniformei. Era mult mai intimidantă decât purtând o 

pereche de bikini. Si ce ai facut? 

— L-am făcut să-mi povestească. Fetele sale au una douăsprezece luni şi cealaltă doi 
ani. Cea de doi ani a dispărut pentru o zi, în urmă cu două luni. Nu a vorbit despre ce s- 
a întâmplat cu ea cât timp a fost dispărută. Doar a plâns. O săptămână mai târziu, 
prietenul nostru de la informații militare a apărut. A sugerat că absenţa copilul ar putea 
dura mult mai mult de o zi, dacă tata nu îi face jocul. Eu nu văd nicio explicaţie 
nevinovată în chestia asta. 

— Ai dreptate. Nici eu. Cine e tipul? 

— Numele lui este Francis Xavier Quinn. 


Bucătăreasa a adus felul următor, care era un fel de friptură la cuptor, dar nu i-am 
dat atenţie pentru că încă mă gândeam la Francis Xavier Quinn. În mod clar el a ieşit 
din spitalul din California şi a abandonat numele de Quinn în coşul de gunoi, împreună 
cu halatul de spital, pansamentele chirurgicale şi bratara de mana care il identifica 
drept John Doe. Pur şi simplu şi-a ieşit din rol şi a intrat direct într-o nouă identitate, 
gata făcută. O identitate cu care se simțea în siguranță, una care, din adâncul 
instinctului său de spion, ştia că va funcționa. Nu mai era locotenent-colonel în Armata 
Statelor Unite Quinn, FX, Informaţii Militare. Din acel moment a devenit, pur şi simplu, 
Frank Xavier, un cetățean anonim. 

— În sânge sau bine făcută? m-a întrebat Beck. 

Tăia friptura cu unul dintre cutitele negre de la bucătărie. Erau înfipte într-un suport 
de lemn şi mă gândisem să folosesc unul ca să-l omor. Cel pe care îl folosea în acel 
moment ar fi fost o alegere bună. Avea aproximativ douăzeci şi cinci de centimetri 
lungime şi era perfect ascuţit, judecând după cât de bine felia carnea. Exceptând 
posibilitatea în care carnea era incredibil de moale. 

— În sânge. Mulţumesc. 

Mi-a tăiat două felii şi am regretat imediat. M-am dus înapoi cu şapte ore, amintindu- 
mi de sacul cu cadavrul. Trăsesem fermoarul în jos şi am văzut lucrarea unui alt cuțit. 
Imaginea a fost atât de vie încât parcă simțeam în continuare metalul rece al 
fermoarului între degete. Apoi m-am întors înapoi cu zece ani, chiar de la începutul 
afacerii cu Quinn şi bucla a fost completă. 

— Hrean? a zis. 

Mi-am revenit. Apoi am luat o lingură. O regulă străveche a armatei era: Mănâncă de 
fiecare dată când poți, dormi de fiecare dată când poți, pentru că nu ştii când vei avea o 
altă şansă s-o faci. Aşa că l-am închis pe Quinn din mintea mea, m-am servit din legume 
şi am început să mănânc. Am reluat analiza situaţiei. Tot ce am auzit, tot ceea ce am 
văzut. Dar gândul mi se ducea din nou la portul Baltimore, la lumina puternică a 
soarelui şi la plicul din ziar. Şi la ce mi-a spus Duffy: Nu ai găsit nimic folositor. Nimic. 
Nicio dovadă. 

— Ai citit Pasternak? m-a întrebat Elizabeth. 

— Ce crezi despre Edward Hopper? a întrebat Richard. 

— Crezi că M16 ar trebui înlocuit? a spus Beck. 

Mi-am revenit din nou. Se uitau cu toți la mine. Pareau avizi după cineva cu care sa 
converseze. Ca şi cum ar fi fost singuri. Am ascultat valurile spărgându-se în jurul celor 
trei laturi ale casei şi am înțeles de ce se simțeau astfel. Erau izolați. Dar asta a fost 
alegerea lor. Mie îmi place izolarea. Eu pot merge trei săptămâni fără să spun un cuvânt. 

— Am văzut filmul cu Doctor Jivago. Îmi place tabloul lui Hopper cu oamenii din 
restaurant, noaptea. 

— Nighthawks, a spus Richard. 

Am dat din cap. 

— Îmi place tipul din stânga, solitar. 

— Iti aminteşti numele restaurantului? 

— Phillies, am spus. Si cred că M16 este o puşcă de asalt buna. 

— Serios? a zis Beck. 

— Face ceea ce o puşcă de asalt ar trebui să facă. Nu poţi cere mai mult de atât. 

— Hopper a fost un geniu, a spus Richard. 

— Pasternak a fost un geniu, a spus Elizabeth. Din păcate, filmul este trivial. Şi nu a 
fost bine tradus. Soljenitan este supraestimat prin comparație. 

— Probabil că M16 este o puşcă bună, a spus Beck. 

— Edward Hopper este ca Raymond Chandler, a spus Richard. A imortalizat un 
anumit timp şi loc. Desigur şi Chandler a fost un geniu. Mult mai mult decât Hammett. 

— Aşa cum Pasternak este mai bun decât Soljenitan? 

Au tinut-o aşa o bună bucată de vreme. Ziua a paisprezecea, o zi de vineri, aproape 
încheiată, mâncând o cină cu carne de vită, împreună cu trei persoane condamnate, 
vorbind despre cărți şi pictură şi arme. Nu i-am mai ascultat şi m-am deplasat cu zece 
ani în urmă, preferând s-o ascult pe sergentul primă clasă Dominique Kohl. 


— E un adevărat insider al Pentagonului, mi-a spus, a şaptea oară când ne-am 
întâlnit. Locuieşte în apropiere, in Virginia. De aceea îşi tine barca in Baltimore, cred. 

— Câţi ani are? 

— Patruzeci. 

— I-ai văzut dosarul complet? 

Ea clătină din cap. 

— Cea mai mare parte a lui este secret. 

Am dat din cap. Am încercat să speculez asupra trecutului lui. La patruzeci de ani, ar 
fi fost eligibil pentru ultimii doi ani în Vietnam, la vârsta de optsprezece sau 
nouăsprezece ani. Dar un tip care ajunge locotenent colonel de informaţii înainte de 
vârsta de patruzeci de ani este, aproape sigur, absolvent de facultate, poate chiar de 
doctorat, lucru care i-ar fi amânat promovarea. Probabil că nu a mers în Indochina, care 
în mod normal i-ar fi încetinit promovarea. Niciun război sângeros, nicio boală 
îngrozitoare. Totuşi promovarea lui nu a fost atât de lentă, pentru că el a ajuns 
locotenent colonel înainte de vârsta de patruzeci de ani. 

— Ştiu la ce te gândeşti, a spus Kohl. Cum e deja cu două grade militare. peste tine? 

— De fapt, mă gândeam la tine în bikini. 

A clătinat din cap. 

— Nu, nu te gândeai. 

— E mai în vârstă decât mine. 

— A avansat fulgerător. 

— Poate că e mai deştept decât mine. 

— Aproape sigur, a spus ea. Dar chiar şi aşa, el a ajuns departe, foarte repede. 

Am dat din cap. 

— Excelent. Deci, acum ne-am încurcat cu o vedetă de la Informaţii Militare. 

— Are o mulțime de contacte cu străinii. L-am văzut cu tot felul de oameni. Israelieni, 
libanezi, irakieni, sirieni. 

— Asta trebuie să facă. Este specialist în Orientul Mijlociu. 

— Vine din California. Tatăl său a fost muncitor la căile ferate. Mama lui a fost 
casnică. Au trăit într-o casă mică, în partea de nord a statului. A moştenit-o şi e 
singurul lui bun. Putem presupune că a fost plătit de armată din facultate. 

— Si? 

— E un băiat sărac, Reacher. Deci, cum se face că închiriază o casă mare în Maclean, 
Virginia? Cum de are un iaht? 

— Este un iaht? 

— Este o barcă mare, cu mai multe încăperi. Ăsta e un iaht, nu? 

— VPP? 

— Un Lexus, nou-nout. 

N-am spus nimic. 

— De ce oamenii lui nu şi-au pus întrebările astea? 

— Niciodată n-o fac, am spus. N-ai observat? Ceva poate fi clar ca lumina zilei şi trece 
pe lângă ei. 

— Nu înțeleg cum acest lucru se întâmplă. 

Am ridicat din umeri. 

— Sunt şi ei oameni. Ar trebui să le mai tăiem din elan. Au multe prejudecăți. Ei se 
întreabă cât de bun este el, nu cât de rău este. 

A dat din cap. 

— Aşa cum ne-am irosit vremea urmărind plicul, nu ziarul. Idei preconcepute. 

— Dar ei ar trebui să ştie mai bine lucrurile astea. 

— Aşa ar trebui. 

— Informaţii Militare, am spus. 

— Cel mai mare oximoron din lume, a răspuns ea. Ca pericol în condiții de siguranţă. 

— Ca apă uscată, am spus. 


— Ţi-a plăcut? m-a întrebat Elizabeth Beck, zece ani mai târziu. 

Nu am răspuns. Idei preconcepute. 

— Ţi-a plăcut? a întrebat din nou. 

M-am uitat direct la ea. Idei preconcepute. 

— Poftim? am spus. 

Tot ce am auzit. 

— Cina. Ţi-a plăcut? 

M-am uitat în jos. Farfuria mea era goală. 

— A fost fabulos, am spus. 

Tot ceea ce am văzut. 

— Serios? 

— Bineînţeles. 

N-ai găsit nimic folositor. 

— Mă bucur. 

— Uitaţi de Hopper şi de Pasternak, am spus. Şi de Raymond Chandler. Bucătăreasa 
voastră este un geniu. 

— Te simți bine? a întrebat Beck. Lăsase jumătate din carne în farfurie. 

— Minunat. 

Nimic. 

— Esti sigur? 

Am ramas tacut. 

Nicio dovadă. 

— Da, vorbesc serios. 

Şi chiar vorbeam serios. Pentru că mi-am dat seama ce era în Saab. Ştiam sigur. N- 
aveam niciun dubiu despre asta. Aşa că mă simțeam minunat. Dar m-am simțit şi jenat, 
de asemenea. Pentru că am fost foarte, foarte lent. Dureros de lent. Ruşinos de lent. Mi- 
a luat optzeci şi şase de ore. Mai mult de trei zile şi jumătate. Am fost la fel de prost ca 
cei din vechea unitate a lui Quinn. Ceva poate fi clar ca lumina zilei şi trece pe lângă ei. 
Am întors capul şi m-am uitat direct la Beck ca şi cum îl vedeam pentru prima dată. 


Va UVa... 

1 
CĂUTĂRILE 


„Cel care i-a trimis a fost regele Pelias. Oracolul îi prevestise ceva 
îngrozitor — moartea în urma uneltirilor omului pe care îl va vedea venind din oraş încălțat 
numai la un picior... N-a trecut mult şi profeția a început să se împlinească. Iason, trecând 
râul Anaurus învolburat după topirea zăpezii, şi-a pierdut o sandală, care s-a dus la fundul 
apei revărsate, pe cealaltă salvându-şi-o din mocirlă. Nu peste mult a apărut în fața regelui. 
Şi imediat ce l-a văzut, regele şi-a amintit de oracol şi a hotărât să-l trimită peste mări şi tari 
într-o misiune plină de primejdii. Spera că totul se va petrece astfel, fie pe mare, fie pe uscat, 
încât Iason să nu se mai întoarcă niciodată acasă”. 


Aşa începe prima povestire din literatura occidentală a unei expediţii: povestea lui 

Iason şi a argonautilor plecaţi în căutarea lânii de aur. Ea ne istoriseşte despre o galeră 
mare în care eroi ai vechii Grecii au pornit la drum spre un pământ îndepărtat din răsărit. 
Acolo, în crengile unui stejar de pe malul unui râu, stătea agatata o lână sacră de aur, 
păzită de un şarpe uriaş. Dacă aceşti eroi vor putea aduce acasă lâna, prințul Iason, omul 

cu o singură sandală, işi va recăpăta de la unchiul său vitreg, regele uzurpator Pelias, 
= tronul ce i se cuvine de drept. În drumul lor, aşa spune povestea, eroii au avut de înfruntat 

tot felul de primejdii au ajuns intr-o insula in care traiau numai femei care ardeau de 
nerăbdare să-i facă pe argonauti soții lor; un şef de trib barbar i-a provocat la o luptă cu 
pumnii, cel înfrânt urmând să fie bătut până îşi va fi dat sufletul ; groaznicele Stânci 
Symplegade li s-au aşezat în cale şi numai prin manevre scurte şi rapide corabia nu a fost 
făcută tandari. Un profet orb, torturat de drăcoaice înaripate, le-a fost călăuză, şi cand, în 
sfârşit, eroii noştri au ajuns în acea tara îndepărtată, fiica regelui, prințesa Medeea, s-a 
îndrăgostit atât de tare de Iason, încât şi-a trădat familia, l-a ajutat să fure lina de aur şi a 
plecat cu el în Grecia. 

Nu e de mirare că o asemenea poveste romantică s-a păstrat de-a lungul secolelor. 
Homer spunea că, atunci pând a început să scrie Odiseea, această poveste era deja „pe 
buzele tuturor”. Poeti mari, de talia unui Euripide, Eschil sau Sofocle, şi-au luat drept 
temă pentru piesele lor povestea lui Iason. În secolul al III-lea î.e.n., Apollonius din Rodos, 
cel ce conducea marea bibliotecă din Alexandria, a scris în stilul clasic grec cea mai 
completă versiune din cele care s-au păstrat până în zilele noastre. 

„indemnat de zeul cântului, spunea el, m-am apucat să scriu pentru a cinsti memoria 
acestor eroi din vechime, care, cu buna lor corabie Argo, au vâslit prin strâmtori şi în 
Marea Neagră, şi printre Stâncile Symplegade! în căutarea Lanii de aur.” 

După 22 de secole, tovarăşii mei şi cu mine ne-am hotărât să cinstim şi noi pe acei eroi 
de altădată, dar într-un alt mod. În timp ce Apollonius a însoțit pe argonauti cu versurile, 
noi speram să mergem în realitate pe urmele lor. Şi aşa am vâslit pe replica galerei din 
zilele lui Iason, o galeră cu 20 de vâsle construită după modelul celei de acum 3000 de ani, 
în căutarea propriei noastre lâni de aur — faptele care stăteau la baza poveştii lui Iason şi a 
argonautilor. Pentru călătoria noastră ne-a fost ghid un exemplar al cărţii lui Apollonius, 
Argonautica, înfăşurat bine într-un material plastic, pentru a-l feri de ploaie şi de stropii de 
apă. Pesimiştii au calculat că, în cazul în care în călătoria noastră nu vom avea vânt 
favorabil, ar fi trebuit ca fiecare dintre noi să vâslim de un milion de ori pentru ca să 
ajungem acolo unde ne-am propus. 


Galera noastră, noua Argo, încânta ochiul. Pentru cercetări, proiectarea şi construcția 
ei am consacrat trei ani de eforturi, liniile elegante pe care le priveam acum fiind răsplata 
fiecărui minut pe care i l-am dăruit. Cu o lungime de 16,5 metri, de la capătul pintenului 
cu o curioasă formă de bot, până la coada grațios curbată, ea semăna mai mult cu un 
animal marin decât cu o barcă. De fiecare parte a ei, vâslele se ridicau şi cădeau ca 
picioarele unui animal uriaş care se târa pe suprafața liniştită a mării greceşti de un 
albastru închis. Doi ochi pictați, plasați deasupra botului, te priveau fix, nu prea 
prietenos, iar drept în vârful pintenului se afla o scobitură, ca o nară, care bolborosea şi 
sforăia când se umplea cu apă. 

— Ce-i acolo? strigă deodată cineva, arătând înspre o parte a bărcii. Parcă ar fi o 
aripioară a unui peşte mare, poate e un rechin plutind la soare. 

— N-am ştiut că în Mediterană ar fi rechini, răspunse o voce. 

— Ce facem, Trondur? am strigat de la carma, unde mă aflam. Merită o încercare? 

Un tip cu barba stufoasă, musculos, care stătea printre vaslatii de pe bănci, dădu din 
cap în semn de acceptare. Era Trondur Patursson, marinar şi extraordinar artist, cu care 
am navigat în cele două precedente expediţii ; ne cunoşteam atât de bine încât nu mai era 
necesar să ne spunem prea multe vorbe. „Da!” mormăi el, şi se aplecă să scoată din sacul 
său de călătorie de sub bancă un cap de harpon. Se strecură apoi înspre prova bărcii şi, 
după un minut, capul harponului era de-acum înfipt în coada sa de lemn. Trondur, cu 
arma în mână, îşi alese poziția şi se fixă bine pe picioare. Parcă era însuşi Poseidon. 


: Symplegade sau Clashing Rocks, în traducere ,,stincile care se ciocnesc între ele”, care, în inchipuirea grecilor, se aflau la 
intrarea in Marea Neagră (toate notele din acest volum aparțin traducătorului). 

— Toată lumea, atenție! am şoptit atunci. Să vedem ducă putem prinde rechinul să-l 
băgăm în oală. 

Cu o mişcare constantă si lentă, echipajul a introdus penele vaslelor in apă fără niciun 
zgomot, pentru a nu alunga vânatul. Mai mult ca oricând, acum, când se punea în 
mişcare, galera semana cu un animal marin. Era ca un animal care isi pandeste prada. 

Am întors uşor fusul carmei, pemtru ca botul galerei să vireze complet si să se îndrepte 
spre triunghiul negru al aripii mari ce apărea şi dispărea încet din apă. Rechinul nu părea 
să ne fi simțit prezența. Putin nelinistit, încercam să-mi amintesc vechea tehnică a 
vânătorii de balene despre care citisem. Cum era mai bine oare? Să fi pus echipajul să 
tragă de câteva ori mai tare la rame, pentru ca apoi să lăsăm corabia să plutească spre 
rechin cu viteza pe care şi-o luase? Sau să fi vâslit spre el tot timpul, cât mai nevazuti, ca 
hotii cand se apropie de pradă? Prima variantă părea mai logică. 

— Vaslele din stânga, încet, continuati să vasliti, acum vaslele din dreapta. 

Vâslaşii din stânga s-au oprit, ţinând ramele nemiscate, din vârful penelor apa picura 
pe suprafața uleioasă, liniştită a mării. Vaslasii din dreapta au tras puternic de cinci ori, 
apoi şi-au odihnit şi ei vâslele. Galera înainta lin, cotind spre țintă. Eram de-acum aproape 
deasupra rechinului. Puteam să-i văd forma corpului aşa cum era ea sub apă, o namilă 
pătată, lungă de vreo trei metri, sclipind în semiobscuritate. Rechinul deveni oarecum 
neliniştit de prezența bărcii şi începu să se îndepărteze. Dar cum umbra galerei a trecut pe 
deasupra lui, rechinul porni să se afunde pentru a fi în siguranță, moment în care Trondur 
aruncă harponul cu o mişcare bruscă. 

Lovit! Harponul intră in mare improscand apa, oprindu-se deodată; două treimi din 
coada sa de lemn au rămas afară din apă în poziție verticală, vârful lui înfigându-se în 
pielea rechinului. Era ca si cum harponul se lovise de o grămadă de busteni. S-a văzut 
apoi o rafală de stropi de apă în momentul în care rechinul, s-a zvârcolit, încercând să 
scape. Trondur strânse bine frânghia harponului pentru a nu-l lăsa să iasă din apă. 
Moment de încleştare. Apoi, harponul, care nu s-a mai văzut o clipă, reveni la suprafață, 
plutind întins pe apă. Carligul era ținut bine. Impasibil, Trondur trase frânghia, ridicând 
harponul în sus pentru a ni-l arăta. Impactul a îndoit vârfui ascuțit al harponului, care 
acum arăta ca o cange. 

— Nu-i bine, spuse Trondur, clătinând din cap în semn că-şi reproşa eşecul. Harponul 
trebuie să fie mai jos, si arătă cu mana că aruncarea armei a fost prea slaba. Pentru a 
pătrunde suficient de adânc în pielea aspră a rechinului, harponul ar fi trebuit să 
lovească, mai direct în țintă. 

— Cu toții am fost cam nepriceputi declară Peter Dobbs ; s-a dus micul nostru dejun. 
Carnea de rechin e foarte gustoasă, dacă o pregăteşti cum trebuie, cu ceapă prăjită. 

Peter, Trondur si alti doi din echipa galerei — doctorul nostru, Nick Hollis, si casierul 
echipajului, Tim Readman - aveau experiență în acest tip de expediții. Cu toții m-au însoțit 
cand, cu replica unei corăbii arabe de comerț de acum opt secole, am navigat 8000 de mile 
din Mascat, de la Marea Arabiei, la Canton, în China. În timpul călătoriei noastre de şapte 
luni, căutând originea poveştilor lui Sindbad Marinarul, tovarăşii mei de pe vas, arabi din 
Oman, ne-au învățat cea mai bună rețetă de pregătire a cărnii de rechin, care să 
completeze şi să varieze meniul nostru de pe navă. 

Evident, când s-a pus problema selectării unui echipaj pentru o corabie din vechime 
care să navigheze pe traseul pe care au mers lason si argonautii, am contactat mai întâi pe 
foştii mei tovarăşi din expedițiile precedente. Aceştia au fost imediat de acord să mă 
însoțească. Tim şi Peter şi-au luat concediu fără plata de la serviciu ; Nick şi-a aranjat 
programul la spital în aşa fel încât în timpul verii să fie liber; în ceea ce-l privea pe 
Trondur, pictor şi sculptor care trăia în insulele Feroe, el nu avea decât să-şi umple 
rucsacul cu materialul necesar unui artist — ca şi cu carligele de pescuit şi capetele de 
harpon - şi să ia drumul Greciei. 

Acolo s-au întâlnit cu doi tineri care ajutaseră la construirea galerei : Peter Wheeler, un 
inginer englez de 26 de ani, care devenise dulgherul corăbiei, şi John Egan, irlandez din 
districtul Mayo, omul bun la toate în micul şantier unde s-a construit galera şi care în 
timpul expediției a fost unul din cei doi fotografi. Celălalt fotograf, Seth Mortimer, ni s-a 
alăturat în ultimul moment, si când l-a văzut pe instructorul care îi învăța pe noii-veniti sa 
vâslească, nu i-a venit să-şi creadă ochilor. Mark Richard sc răsese în cap, iar 
numeroasele concursuri de canotaj organizate de-a lungul anilor îi dezvoltaseră într-atât 
musculatura, încât torsul său devenise asemănător cu acela al campionilor de lupte. 
Combinația dintre chelia lucitoare si bicepsii bombati îi dădeau alura unui păzitor de 
sclavi dintr-un film de la Hollywood. Cineva care nu-l cunoştea ar fi fost surprins să afle că 
Mark studiase limbile clasice la Universitatea din Oxford si că citea cu usurinta in latină si 
greacă, ceea ce făcea din el omul cel mai potrivit să descurce textul grecesc al Argonauticii. 

Împreună cu Mark, pe aceeaşi bancă de vâsle se afla si un fost rival al său în ale 
vaslitului, Miles Clark, care concurase pentru Universitatea din Cambridge în întrecerea 
de canotaj cu Universitatea din Oxford. La prova era omul cel mai important dintre toti, 
Peter Moran, bucatarul nostru. Dupa ce a absolvit cursul de cinci ani de pregatire in 
domeniul hotelier, s-a hotărât să ia un repaus complet înainte de a îmbrăca costumul de 
culoare închisă al profesiunii sale. Desigur, era foarte, ocupat. Murdar şi gol până la brâu, 
mânjit de grăsime pe fata-i veselă, el era şeful unei bucătării minuscule plasată la pic 
prova galerei, unde, cu un cuptor încălzit cu petrol, trebuia să hrănească 20 de sclavi 
înfometați. Privea perspectiva activității sale cu un calm imperturbabil. 

— Dacă mă vor ajuta să curat zarzavatul şi să-l spăl după aceea, pot spune că 
echipajul şi cu mine ne vom descurca destul de bine, îmi zise el. Să ştii că nu voi lăsa pe 
nimeni să se apropie de rezerva de alimente. Altfel ne vor şterpeli din provizii şi nu ne va 
mai rămâne nimic. 

Când te uitai la acest echipaj neînfricat, erai tentat să-l compari cu oamenii din 
legendara Argo plecată în căutarea linii de aur. Lista inițială a echipajului lui lason diferă 
de la text la text, deoarece aproape fiecare oraş din vechea Grecie dorea să aibă onoarea de 
a fi dat un membru acestei echipe de eroi, astfel că lista finală cu nume apărea ca o 
înşiruire a tuturor marilor provincii şi oraşe ale Greciei. Totuşi, anumite figuri ieşeau în 
relief. 

Cârmaci, lason l-a avut pe Tiphys, „un marinar experimentat care simțea când apărea 
hula în largul mării şi care ştia după soare şi stele când se apropia furtuna şi pe ce vreme 
o corabie putea să navigheze”. Marinarul de veghe era Linceu, cel cu vederea ageră, care se 
spunea că vede mai departe şi mai bine decât orice muritor. Dulgherul corăbiei era Argus, 
care fusese şi meşterul însărcinat cu construirea primei Argo, „cea mai frumoasă din toate 
corăbiile care au înfruntat marea cu vâslele”. Cel mai iute de picior din lume, Euphemus 
din Taenarum, era şi el în barcă. Se spunea că el călca apele mării cenusii fără să-şi ude 
picioarele. Şi apoi, mai erau cei doi gemeni, Castor şi Pollux, primul, un călăreț de 
excepție, celălalt, campionul de lupte al Greciei, un talent util, căci el avea să salveze 
echipajul de la moarte în timpul expediției. Doi membri ai echipajului, Mopsus şi Idmon, 
erau proroci. Ei puteau să facă profeţii, să prezică viitorul şi să interpreteze ciripitul 
păsărilor. Calais şi Zetes erau fiii Vântului de Nord, de la care au moştenit puterea să 
zboare. Voinicul Anceu, îmbrăcat într-o piele de urs, era un vâslaş cu o forță atât de mare, 
încât putea să-l egaleze pe cel mai puternic pământean - Hercule însuşi. 

A afla cu precizie cand şi cum s-a alăturat Hercule argonautilor depinde de autorul 
antic care povesteşte legenda ; după cum nu este clar cât a rămas el cu eroii plecați în 
expediție. Dar scriitorii antici nu puteau concepe ca marele erou Hercule să nu fi luat 
parte la călătoria în căutarea lânii de aur, şi de aceea ei l-au inclus în povestirile lor. De 
asemenea, în zilele de glorie ale popularității sale, maestrului muzicii, Oraeu, i s-a 
încredințat un rol de seamă în acest proiect. Cântând din lira sa, Orfeu dădea ritmul 

vâslelor. Muzica sa potolea furtunile şi-i calma pe vâslaşi când se certau între ei; sunetele 
fermecate ale cântecelor sale atrăgeau peştii la suprafața mării unde se zbenguiau în siajul 
corabiei. 

Povestea lui Iason şi drumul facut de acesta in căutarea lânii de aur mă fascinase de 
multa vreme. Ca cei mai multi dintre noi, despre Iason am citit pentru prima data la 
scoala, intr-o antologie a legendelor grecesti, alaturi de povestile despre Tezeu si 
Minotaurul, Muncile lui Hercule, ca si fermecatoarele povestiri despre zeii Olimpului si 
interventiile lor in viata oamenilor din lumea veche a Greciei. Ca istoric al explorarilor insa, 
studiind marile epopei literare ale călătoriilor, am început să-mi dau seama cat de 
importantă era povestea lui Iason. Ea deține o poziție unică în literatura occidentală, fiind 
cea mai veche epopee a unei expediţii care a supraviețuit. Datează chiar dinaintea Odiseei 
lui Homer şi — din motive pe care aveam să le aflu mai târziu — saga argonautilor descrie 
întâmplări care, după cum se presupunea, ar fi avut loc spre sfârşitul epocii de bronz, în 
secolul al XIII-lea î.e.n. Însăşi corabia care i-a purtat pe aceşti eroi, nemuritoarea Argo, 
este prima navă din istorie căreia i s-a dat un nume. Pentru un marinar aceasta înseamnă 
foarte mult, pentru prima dată o corabie este ceva mai mult decât un obiect plutitor 
neînsuflețit, un vehicul oarecare. Argo este o navă cu un nume, ea poate fi identificată, are 
propria ei personalitate. Aşa cum spune povestea din vechime, Argo putea vorbi cu voce 
omenească, în anumite momente de răscruce făcându-şi cunoscute opiniile. Chiar şi 
denumirea de ,argonauti” sau „marinarii de pe Argo” provine tot de la corabie. Într-o lume 
modernă ca a noastră, obişnuită să audă vorbindu-se despre astronauți, cosmonauti şi 
chiar acvanauti, merită să ne amintim că argonautii au fost priniii despre care aflăm 
dintr-o epopee că s-au aventurat la mari depărtări. 

Studierea istoriei şi literaturii vechii Grecii a atras de generaţii pe cei mai mari savanți. 
Ar fi oare posibil, m-am întrebat, ca aceştia să fi omis ceva în studiile lor despre o atât de 
importantă expediție? Mi-am dat seama că era aproape o obrăznicie să revăd eu texte pe 
care atâția savanţi mari le studiaseră ani de zile cu cunoştinţele lor enciclopedice. Şi apoi, 
mai era problema marii vechimi a povestirii despre argonauti. Teoretic, călătoria a avut loc 
în vremuri atât de îndepărtate, încât, în mod cert, n-au mai rămas destule date care să ne 
poată permite retrasarea drumului parcurs. Şi totuşi, când am recitit Argonautica, am fost 
frapat de faptul că, practic, nu a existat nicio deosebire de păreri în ceea ce priveşte 
geografia legendei. Toţi marii învățați erau de acord că legendara expediție a pornit din 
nordul Greciei, mergând până la capătul îndepărtat al răsăritului Mării Negre, până în 
ținutul denumit odinioară regatul Colhidei, unde se află azi Gruzia Sovietică. 

Doar până la acest punct sunt de acord Savantii. Anumite autorităţi în materie vedeau 
în această poveste o pură născocire, un mit plin de farmec inventat pentru a desfăta pe cei 
ce îl ascultau. Alți savanţi au preferat teoria potrivit căreia legenda îşi avea izvorul de bază 
în perioada de sfârşit a epocii bronzului, dar care, în secolele care au urmat, s-a 
transformat atât de mult, încât ea nu mai putea fi recunoscută. Unii susțin că, deşi încă 
din vremea lui Homer există anumite aluzii incidentale la Iason şi expediția sa, totuşi 
prima versiune completă a poveştii a fost scrisă abia spre mijlocul secolului al III-lea î.e.n., 
la aproape 1000 de ani de la întâmplările pe care le descrie. 

Un alt curent de gândire afirmă că expediția era fizic imposibil de realizat. 
Reprezentanţii acestuia consideră că o corabie din ultima parte a epocii de bronz nu ar fi 
putut rezista unei călătorii marine de 1500 de mile din Grecia până în Colhida, O astfel de 
navă primitivă ar fi fost zdrobită sau s-ar fi desfăcut. Şi, mai ales, era total de necrezut că 
o astfel de corabie ar fi reuşit să treacă prin strâmtoarea Bosfor pentru a intra în Marea 
Neagră. Potrivit acestor critici, curenții nefavorabili din Bosfor sunt mult prea puternici 
pentru ca o galeră ca cea a lui Iason să-i fi putut înfrunta. Pentru a putea vâsli împotriva 
curenților din Bosfor, este necesară o ambarcatie cu cel putin 50 de rame, aşezate pe două 
rânduri, unul deasupra celuilalt. Cei ce se ocupă de istoria maritimă nu dețin nicio 

mărturie că o corabie de acest tip şi putere ar fi existat înainte de sfârşitul secolului al 
VIII-lea î.e.n. Drept dovadă, aceştia susțin ca, dupa ce corăbiile respective au fost 
inventate, a urmat o creştere considerabilă a interesului grecilor pentru Marea Neagră şi 
pentru înființarea pe coastele ei a numeroase colonii greceşti. Era prematur pentru 
perioada respectivă, susțin ei, să se poată vorbi de expediția argonautilor. Iason şi oamenii 
săi nu au ajuns niciodată în Colhida, sau dincolo de locul unde se află astăzi oraşul 
Istanbul în strâmtoarea Bosfor. Nu toți, însă, au exclus total existența unui sâmbure de 
adevăr. La articolul ,Argonauti”, sobrul şi prestigiosul Oxford Classical Dictionary scrie ca 
legenda este „...una dintre cele mai vechi epopei greceşti, având probabil la origine un fapt 
real...” 

A fost insa calatoria lui Iason un ,fapt real”? Singurul mijloc de a raspunde la aceasta 
intrebare, cel putin pentru cei ce se indoiau, era construirea unei corabii avand structura 
unei ambarcatii din vremea aceea, cu care sa se incerce vaslirea prin Bosfor impotriva 
curentului şi apoi să se ajungă, in ea, in Gruzia Sovietică. Dar cu mult timp înainte de a 
ma fi gandit la un asemenea experiment, a trebuit sa verific valoarea textului de baza care 
vorbea despre Iason — Argonautica lui Apollonius. Lectura acestui text m-a liniştit imediat. 
Autorul lui nu a fost superficial. Apollonius din Rodos era chiar unul dintre cei mai de 
seamă savanți ai timpului său. El a studiat sub îndrumarea marelui învățat Callimachus, 
fiind numit preceptor al dinastiei Ptolemeilor şi în prestigioasa funcție de conducător al 
bibliotecii din Alexandria. Când s-a decis să scrie Argonautica, avea acces la cel mai mare 
centru de învățătură din lumea antică, la importantele sale colecţii de suluri de pergament 
şi arhive. Stim, de asemenea, că savanții din vremea aceea au examinat cu atenţie 
Argonautica şi s-au grăbit să-i corecteze greşelile şi să-i completeze omisiunile. 
Într-adevăr, se menţionează că Apollonius a scris la început o versiune mult mai lungă a 
Argonauticii, care a fost însă atât de aspru criticată, încât el şi-a retras lucrarea şi a plecat 
din Alexandria pentru câţiva ani în vederea refacerii şi prescurtării ei. Această versiune 
revăzută a fost acceptată de către comunitatea savanților contemporani lui şi, chiar daca 
importanța sa de atunci era diferită de cea din era modernă, nu există nicio îndoială că 
Argonautica lui Apollonius, aşa cum a supraviețuit ea, este o lucrare de un înalt nivel 
ştiinţific, scrisă de un om învăţat, care şi-a propus să istorisească povestea lui Iason şi a 
argonautilor pe baza rezultatelor cercetărilor sale, folosind cele mai valoroase izvoare din 
vremea sa. 

Aşadar, dacă acest text reprezenta o bună bază pentru o nouă expediţie a argonautilor, 
ce se ştia însă despre navele din vremea aceea? Mai precis, era posibil să se adune date 
suficiente pentru a se putea construi din nou o corabie exact de tipul celor din secolul al 
XIII-lea î.e.n.? Evident, în epoca bronzului erau folosite în partea de est a Mării Mediterane 
tot felul de nave — corăbii de transport, de coastă, corăbii care operau în apele Ciprului şi 
ale țărilor din Orientul Apropiat, ca şi ale insulei Creta şi ale Greciei, corăbii cu vâsle sau 
cu pânze, corăbii de luptă. Şi, probabil, fiecare tip de corabie se deosebea de la regiune la 
regiune, în funcție de locul în care fusese construită şi de materialul folosit. Corabia lui 
Iason, aşa cum este ea descrisă in toate manuscrisele, era o galeră şi constituia, în mod 
cert, opțiunea cea mai logică pentru o corabie care pleca într-o expediţie în care trebuia 
să-şi croiască drum prin locuri nu prea ospitaliere. Numai o galeră putea să cuprindă un 
număr suficient de războinici care să angajeze ceea ce se putea dovedi până la urmă o 
luptă de jefuire a lânii de aur, dacă cel ce o avea în grijă, regele Colhidei, nu ar fi vrut să 
le-o dea de bunăvoie. 

Datorită cercetărilor neobosite ale istoricilor maritimi din cursul ultimilor 20 de ani, 
s-a strâns un vast material informativ despre corăbiile greceşti din antichitate, din care se 
poate trage concluzia că galerele Greciei nu au apărut deodată, ca o nouă invenţie. Ca si 
corăbiile vikingilor, ele au evoluat treptat de-a lungul veacurilor. Astăzi cunoaştem modul 
în care s-au dezvoltat corăbiile vikingilor - care în anumite privințe se aseamănă cu 

galerele greceşti - într-o perioadă de 1300 de ani, şi, într-adevăr, se constată ca 
modificările în ceea ce priveşte forma şi construcția lor s-au produs foarte lent. Avem toate 
motivele să credem că galerele greceşti au trecut şi ele prin acelaşi proces conservator. 
Adunând şi punând cap la cap toate datele, speram că va fi posibil să ajung la o navă 
reprezentativă pentru epoca lui Iason, o galeră din ultima parte a epocii de bronz. 

Aşa cum se afirmă în Argonautica, galera a fost construită pe o plajă din apropierea 
oraşului Iolcos, azi Volos, care era capitala familiei regale a lui Iason. Aici am avut un 
noroc neaşteptat. Am aflat că cel mai vechi desen care s-a păstrat reprezentând o galeră 
grecească se afla pe unele cioburi de vase vechi găsite cu prilejul săpăturilor făcute chiar la 
Volos. Vasele erau sfărâmate, cioburile fiind foarte mici, însă arheologii care le-au găsit au 
reuşit să le reconstituie piesă cu piesă, ca într-un joc de cuburi, umplând crăpăturile 
pentru a obține desenul unei corăbii. Era o schiță mică modestă, dar deosebit de 
valoroasă, deoarece ea demonstra că încă din secolul al XVI-lea î.e.n., perioadă din care 
proveneau cioburile, şi câteva secole înainte de Iason, corăbiile greceşti aveau deja 
pintenul în formă de cioc, pupa curbată în sus, iar lopata pentru cârmă montată într-o 
parte. Desenele unor corăbii de mai târziu, datând din secolul al VII-lea până în secolul al 
IV-lea î.e.n., dădeau mult mai multe detalii tehnice, cum ar fi, de exemplu, modul în care 
sunt întinse pânzele şi cum sunt controlate ele. 

Dar cât de mare ar trebui să fie galera? Corabia Argo a lui Iason era cunoscută ca cea 
mai mare şi cea mai frumoasă din timpul sau, dar nu s-a spus niciodată nimic despre 
mărimea ei. Potrivit unor date, în ea încăpeau între 30 şi 50 de oameni, sau poate chiar 
mai multi, desi nu toți erau, neapărat, vâslaşi. Vechile corăbii cu vâsle nu se măsurau 
după lungime, ci după numărul ramelor. Din poemele lui Homer reieşea că existau trei 
mărimi — galere de 20, de 30 şi de 50 de vâsle. Mi-am dat seama imediat că era imposibil să 
construim o galeră de 50 de vâsle. 

Pur şi simplu nu-mi puteam permite să construiesc o navă atât de mare, şi, în plus, 
unde aş fi găsit 50 de vâslaşi? Pe de altă parte, dacă o expediţie în împărăţia lânii de aur ar 
fi reuşit într-o corabie de cea mai mică dimensiune — după ce a trecut şi prin Bosfor — 
experiența mea ar fi fost cu atât mai convingătoare. Dacă se va putea ajunge în Gruzia 
Sovietică într-o galeră cu 20 de vâsle, atunci pentru Iason ar fi fost mult mai uşor într-o 
corabie mai mare. Mi-a apărut astfel clar că nava pe care trebuia s-o aleg era o umilă 
galeră cu 20 de vâsle. Acest tip de ambarcatie apare frecvent în vechile manuscrise, căci 
era corabia bună la toate a flotei greceşti, servind ca vas de recunoaştere, de escortă şi vas 
curier. Cu o asemenea galeră cu 20 de vâsle a plecat şi Telemah, fiul lui Ulise, să afle câte 
ceva de la regele din Pylos despre soarta tatălui său dispărut ; şi aceasta se întâmpla doar 
la o generaţie după expediţia lui Iason. Dacă aş putea să construiesc o galeră cu 20 de 
vâsle, aş realiza o navă reprezentativă pentru epoca respectivă. Cu o asemenea galeră, ar fi 
posibil ca un echipaj curajos de vâslaşi să poată merge pe urmele lui lason şi ale 
argonautilor săi. 

Ştiam cui să-i cer să-mi facă proiectul galerei. Colin Mudie, constructor de nave, îmi 
proiectase deja două corăbii antice. De pe planşeta sa au ieşit specificaţiile tehnice pentru 
Sohar, corabia comercială arabă din secolul al VIII-lea, făcută din scânduri prinse una de 
alta cu frânghie de cocos, cu care am realizat Expediția Sindbad. Înainte de aceasta, in 
1976—77, măiestria lui Colin produsese specificaţiile tehnice pentru corabia din piele 
Brendan, în care, împreună cu trei prieteni, am realizat primejdioasa traversare a 
Atlanticului de Nord pe lângă Islanda, pentru a verifica dacă, aproape cu o mie de ani 
înaintea lui Columb, călugării irlandezi ar fi putut să ajungă pe pământul Lumii Noi. 

aflam in biroul lui, vorbindu-i 
despre ideea mea de a organiza o 

să transforme noianul 

la numărul oamenilor care vor fi la bord şi la perioada expediției, îşi vor petrece nopțile pe 
mare sau vor acosta totdeauna în amurg? În, acest ultim caz, cum vor fi plajele pe care vor 
debarca? Care era unghiul lor de înclinaţie? În ce anotimp al anului vom călători? Ce fel de 
lemn foloseau anticii la construirea bărcilor lor şi dacă mai există el astăzi? În caz 
afirmativ, de ce lungime şi calitate? În decursul întregii expediţii, cât timp cred eu că vom 
vâsli şi cât timp ne vom folosi de pânze? 

Am răspuns acestui bombardament de întrebări cât am putut mai bine, în tot acest 
timp creionul lui Colin zburdând pur şi simplu pe carnetul de note. Am ştiut imediat, după 
ardoarea şi rapiditatea cu care îmi punea întrebările, că acesta era exact tipul de proiect de 
care lui şi soției sale, Rosemary, le-ar fi plăcut să se ocupe în afara activităţii lor obişnuite 
de proiectare. lar dacă în cercetările mele aş fi omis ceva, Colin şi Rosemary ar fi completat 
din documentaţia pe care o aveau, folosind acea admirabilă combinaţie de erudiție şi 
dibăcie caracteristică muncii lor. Condeiul lui Colin, care acum lua note, va creiona în 
curând mici schițe, apoi desene preliminare şi, în sfârşit, planurile tehnice ale unei galere 
de 20 de vâsle, umplând un gol de trei milenii. Când am plecat de la ei, abordasem deja 
probleme deosebite, cum ar fi de ce vechii greci au împărţit cotul olimpic? în lățimi de 24 de 

degetes, câtă energie foloseşte un 

ARGO om care vâsleşte în acelaşi ritm 

SAI de RIGGING FEAN timp de opt ore fara intrerupere, 

si daca nu cumva constructorii 

de corabii din vechea Grecie 

dadeau forma scandurilor 

incovoind inspre pamant arborii 

netaiati si legandu-i cu franghii, 
pentru a creşte în aşa fel încât sa g 

air IE: SI se realizeze natural curburile de _ 

Hin : AA ; care aveau nevoie. Sedintele de 

lucru pe care = aveam cu Coli 


Counte rights = Gangway. 


a! = 


Belaying Pins - 


Sa rt 


| Ta 
toa = 


TIM SEVERIN Expeditia IASON 


prilejuri de relaxare, iar rapiditatea cu care Colin a realizat un studiu de proiect preliminar 
mi-a dovedit cat de mare a fost interesul pe care i l-au trezit problemele constructiei. 

— Totul merge foarte bine, mi-a spus in următoarea convorbire telefonică pe care am 
avut-o cu el. Totul pare să se potrivească. O soluție mă duce automat la o alta. 

— Ce spui despre construcția propriu-zisă? l-am întrebat cu emoție. Va fi greu să 
construim corabia? 

— Eh, asta depinde de marangozul pe care-l vei găsi. Oricum, aceasta va fi cea mai 
sofisticată dintre cele trei corăbii istorice ale tale. Dar în definitiv, adăugă el râzând 
satisfăcut, cu cât o corabie este mai greu de făcut, cu atât merge mai bine atunci când o 
dai la apă. 

După două saptămâni mi-a trimis un desen al viitoarei mele corăbii. „Galera de 20 de 
vâsle pentru dl Tim Severin”, stătea scris deasupra schiţei. „Studiu de desen preliminar. 
Desen nr. 365.1.” Pe o plajă uşor înclinată era o galeră lungă de 16.5 m, cu traverse de 
aproape 3 m, cu bănci pentru 20 de vâslaşi şi cu pintenul de la prova cu o expresie 
elegantă, pe care Colin l-a desenat deasupra corăbiei într-un medalion. 

— Arată desenul acesta meşterului tău constructor şi vezi ce zice el, îmi spuse Colin, 
atunci când l-am felicitat. Şi-apoi vom vedea ce modificări crede el că ar trebui făcute. 

Problema era, însă, că eu încă nu găsisem un constructor potrivit şi n-aveam nici cea 
mai mică idee unde să-l caut. Evident, doream să construiesc galera în Grecia. Dar nu i se 
cere în fiecare zi unui constructor de corăbii să facă o galeră de la sfârşitul epocii de bronz 
şi ştiam că pentru aşa ceva trebuia să găsesc un om cu totul deosebit. Mi-am dat seama că 
de ceea ce aveam nevoie urgent era o persoană care ar fi putut, în Grecia, să mă îndrume 
în direcția cea bună, cineva care putea să mă sfătuiască unde să caut un meşter 
constructor de nave tradiționale care să realizeze o asemenea lucrare cu talent şi 
imaginație, cineva care să mă ajute să negociez, cineva care să-mi recomande cea mai 
bună metodă de a face aranjamentele necesare pentru construirea unei corăbii ; cineva 
care să posede un bogat vocabular nautic, atât în limba engleză, cât şi în greacă. 

Dar unde să găsesc un asemenea exemplu de perfecțiune? Într-un moment de 
inspirație, mi-a venit ideea că locul cel mai potrivit în care aş putea să încep să caut era 
Expoziţia Nautică Internaţională anuală de la Londra, din perioada imediat următoare 
Anului Nou, care cuprindea întotdeauna standuri ale firmelor de navlosire care închiriau 
iahturi în timpul verii turiştilor de pe coastele Greciei. Poate întrebând în dreapta şi-n 
stânga, voi putea să aflu numele cuiva, vreun căpitan de navă charter sau poate vreun 
proprietar grec de iaht care cunoştea bine acest domeniu al construcției de nave şi care ar 
fi putut să-mi dea un sfat. 

Desigur, nu mă aşteptam să găsesc la Expoziția Nautică acea persoană perfectă. Şi 
totuşi, la primul stand de firmă charter, când am explicat ce caut,. fata care servea drept 
ghid s-a luminat deodată la fata şi mi-a spus 

— Oh, de ce nu vorbiti cu John Vas? 

— John şi mai cum? am întrebat. 

— Mă tem că nu ştiu exact numele lui de familie. E greu de pronunțat si de aceea toți 
îi spun, pe scurt, John Vas. Locuieşte în Atena şi ne ajută în orice problemă legată de 
închirierea navelor noastre acolo. El vine totdeauna la Londra cu ocazia Expoziţiei Nautice. 
Şi acum e pe aici. L-am văzut acum câteva minute prin apropierea standului. Dacă 
aşteptaţi putin, voi încerca să-l găsesc. 

După cinci minute, eram prezentat unui bărbat solid, cu o înfăţişare foarte gravă, în 
jurul vârstei de 60 de ani, care vorbea impecabil engleza, cu o voce de bas, pronuntand 
încet cuvintele. De fapt, cu o bluză sport albastru închis, pantaloni de flanelă gri, pantofi 
de sport şi o egarfa în jurul gâtului, John Vasmadjides putea fi uşor luat drept englez. 
Peste 32 de ani a lucrat pentru compania British Airways şi predecesorii ei la aeroportul 
din Atena, fiind numit în cele din urmă directorul agenţiei acesteia. Recent, el se 

pensionase, dedicându-se pasiunii sale adevărate, navigația şi tot ce era legat de nave. 
Presupun că în lunga sa activitate profesională s-a confruntat cu tot felul de situații critice 
— călători iritati si suparati pentru ca au pierdut avionul, sau pentru că li s-a rătăcit 
bagajul, sau şi-au pierdut biletul de avion, sau pentru că zborul şi-a schimbat ruta. In 
oricare din aceste situații delicate John trebuie să fi fost extraordinar. N-am întâlnit 
niciodată pe cineva care să fi avut mai mult tact în a-i calma pe cei din jurul lui. În parte, 
aceasta se datora staturii sale, căci John era un tip solid şi impozant, dar în acelaşi timp si 
comportării sale îndatoritoare şi cumpătate. Pentru John nicio problemă nu era de 
nesolutionat, nicio povestire nu era prea lungă pentru a o asculta, nicio situație prea 
dificilă pentru a nu o putea rezolva. Mişcările sale lente dădeau o impresie total 
înşelătoare, în realitate, el rezolva lucrurile foarte repede, apelând la ajutorul unui larg 
cerc de prieteni şi la uriaşa sa experiență. 

De la prima discuție cu el, John mi-a lăsat impresia că fie ii cunoştea pe toți 
constructorii de nave vechi, de corăbii cu pânze, negustorii care aprovizionau vapoarele si 
comandanții de port din Grecia, fie că ştia cel puțin cum să iei contact cu aceştia. S-a oferit 
imediat să-mi dea tot ajutorul de care era în stare. Urma să iau legătura cu el de îndată ce 
ajungeam în Grecia în căutarea unui şantier naval, pentru a-mi indica încotro să mă 
îndrept. Timp de un an şi jumătate de activitate febrilă, construind şi testând copia 
autentică a unei galere vechi de 3 000 de ani într-o întrecere cu timpul, John avea să se 
dovedească indispensabil. Datorită abilității sale de a rezolva toate problemele, prieteniei 
sale tipice unui unchi de treabă, ca şi răbdării sale, el a fost poreclit „Unchiul John”. Dacă 
vreun membru al echipajului avea vreodată vreo problemă în Grecia, sau avea nevoie de 
vreun sfat, reacția naturală era „De ce nu te duci la Unchiul John să-l întrebi dacă te poate 
ajuta?”. În cursul aceleiaşi luni, înarmat cu o hartă a Greciei şi cu desenul galerei facut de 
Colin, m-am instalat într-o maşină închiriată pentru a vizita şantierele navale tradiționale 
din Grecia pe care Unchiul John mi le sugerase. 

Era tare frig, lanțul central de munți fiind acoperit de o zăpadă groasă, şi foarte 
curând, neputând găsi ce căutam, am început să mă descurajez. Lista Unchiului John cu 
posibile şantiere era extrem de mică, locurile în care acestea erau plasate părând a fi 
răspândite pe întreaga suprafață a peninsulei greceşti. Ore în sir a trebuit să merg pe 
drumuri mărginaşe care degenerau în drumuri cu hârtoape şi se terminau pe nişte plaje 
reci, unde erau imprastiate carcase vechi de corăbii putrezite şi bărci trase pe țărm pentru 
reparaţiile de iarnă. Am aflat de îndată că numai proprietarul şantierului avea competența 
să-mi răspundă la întrebări, căci meşterii constructori nu stăteau de vorbă cu străinii. 
Proprietarul, însă, ori era absent, ori era pe jumătate îngropat in măruntaiele unei corăbii 
ce trebuia reparată. În acest din urmă caz, desigur că nu-i plăcea să fie întrerupt de un 
strain care ii vorbea in mod absurd despre construirea unei bărci din epoca târzie a 
bronzului. Chiar atunci cand reuşeam să-l ademenesc pe proprietar să iasă din fundul 
calei şi să asculte propunerea mea, conversatia avea loc de obicei la aproximativ 2 metri de 
ferăstrăul electric, al cărui zgomot făcea o discuție mai specială aproape imposibilă, mai 
ales atunci când avea loc într-un amestec de greacă şi engleză, la care se adăugau 
interjectiile confuze ale unor spectatori. 

Am vizitat vreo zece şantiere de acest fel din provincie, călătorind de la un capăt la 
celălalt al Greciei continentale, ca şi prin cele mai apropiate insule. Am fost însă mereu 
dezamăgit. Unchiul John m-a dus chiar şi la un uriaş şantier naval de la Pireu, unde era 
posibil să mai fi existat vreo doi constructori de corăbii din lemn. Atelierele lor erau 
înghesuite între nişte grămezi de carcase de corăbii condamnate a fi făcute bucățele 
într-un zgomot asurzitor de ciocane, zăngăneală si suierat al aparatelor de sudură. Tot ce 
am văzut îmi demonstra că în Grecia construcția de corăbii vechi era pe cale de dispariție. 
Se mai făceau mici bărci pescaresti, dar constructorii lor erau de obicei pescari particulari 
sau dulgheri entuziaşti ce lucrau cu ziua. Constructori profesionişti de corăbii care lucrau 
— — - — 


—— VP MAGAZIN 
— e a — 
—— e M — 


=- 


TIM SEVERIN Expediția IASON 


în lemn erau numai câţiva. In toate șantierele se executau numai reparații, nu si corăbii 
noi. Pretutindeni auzeam aceleaşi motive — lipsa unui lemn corespunzător, absența unor 
cereri pentru construirea unor bărci tradiționale, meşteşugari ieşiţi la pensie sau mutați 
în posturi mai bune. Uneori desfăceam desenul lui Colin reprezentând eleganta galeră şi 
întrebam dacă o astfel de barcă poate fi construită. Reacția era negativă, exprimată cu 
uimire sau cu o totală consternare. De ce naiba vreau o astfel de navă ciudată? Are aceasta 
vreo legătură cu turismul? întrebau unii mai isteti. Atunci cand mentionam posibilitatea 
de a naviga cu ea prin Marea Neagră, fără motor, oamenii clătinau din cap la o asemenea 
idee năstruşnică. Ce sens avea? Cu câți bani ar trebui să plătesc pe vaslasi? 

O licărire de speranță mi-a apărut de-abia în apropiere de Volos, unde corabia lui 
Iason fusese construită cu lemn de pe muntele Pelion care, de la înălțimea sa, domina 
oraşul. Acolo, un constructor de corăbii aruncă o privire pe desenul meu si spuse calm ,A, 
vreți sa construiți o corabie Argo!” ca si când i-as fi cerut să construiască o barcuta de 
toate zilele. Spre norocul meu, vorbea puțin germana şi am putut să-i explic, nu fără 
dificultăți însă, detaliile construcției şi dimensiunile galerei. Dar când l-am întrebat dacă 
santierul respectiv putea să execute o astfel de lucrare, el mi-a răspuns că regretă, dar ar 
fi foarte greu de obținut lemnul corespunzător şi nu ar putea să garanteze găsirea unor 
meşteri cu o experiență suficientă care să ducă la bun sfârşit această sarcină in timp util, 
deoarece era imposibil să calculeze pentru fiecare om orele de lucru cerute pentru o 
asemenea comandă neobişnuită. La fel ca în cele mai multe şantiere tradiționale din 
Grecia, baza activității lor o reprezintă repararea vechilor bărci din lemn, nu construirea 
unora noi. 

Abătut, m-am reîntors la Atena spre a-l întâlni pe Unchiul John. Urma să mai stau o 
singură zi în Grecia, Plănuisem să merg într-o altă insulă, unde, poate, ar fi putut exista 
un bun constructor de corăbii. A doua zi dimineață însă, un vânt puternic a determinat 
anularea zborului avionului cu care trebuia să plec. 

— De ce nu încerci să faci o vizită în insula Spetses să vezi dacă nu cumva găseşti acolo 
omul de care ai nevoie? mi-a sugerat John. E un drum destul de lung, pentru că toate 
feriboturile au fost anulate din cauza vremii nefavorabile. Dar dacă mergi cu maşina până 
la un punct cat mai apropiat de Spetses, poți lua o barcă cu motor taxi, care să te treacă in 
insulă, care se află numai la o milă de țărm. Voi telefona unui prieten de acolo pentru a-mi 
spune dacă iti poate recomanda un meşter bun. 

Din toată Grecia, Spetses imi apărea locul cu cele mai puține şanse de a găsi, un 
constructor de nave tradiționale. O ştiam numai ca pe o insulă care devenise renumită, pe 
la începutul secolului, pentru vilele de vacanță ale bogatasilor din Atena. După aceea a 
venit perioada înfloritoare a turismului. Spetses a fost una din primele insule care au 
primit avalansa grupurilor de turişti. Gândindu-mă la alte oraşe pe care le văzusem, 
acesta nu putea fi decât o urâtă aglomerare de hoteluri si blocuri din beton, construite în 
pripă de-a lungul plajelor, cu vechi porturi care au căzut pradă feriboturilor ce revărsau 
grupuri întregi de excursionişti şi cu pescari care şi-au abandonat năvoadele, pentru a 
câştiga mai bine ca ghizi în excursiile de o zi. 

Prima impresie despre Spetses mi-a confirmat temerile. Când am coborât din barca cu 
motor în noul port al insulei, mi-au apărut foarte limpede, în acel sfârşit de ianuarie, 
ravagiile făcute de turism. Obişnuitele şiruri de cafenele din preajma portului erau închise 
pentru iarnă. Prin geamurile murdare se vedeau, stivuite în grămezi triste sute si sute de 
scaune şi mese metalice acoperite cu rogojini, cu picioarele în sus, semănând cu nişte 
insecte moarte. Afişe făcând reclamă pentru cârnăciori, înghețată, camere de închiriat, 
baruri şi plimbări cu barca erau jupuite şi decolorate. Tende sfasiate atarnau trist în 
bătaia vântului. 

Spetses a fost totuşi crutata de distrugerea masivă a hotelurilor din beton, centrul 
oraşului fiind practic neafectat, deşi în dimineața aceea străzile sale înguste, întortocheate 

erau fara viata. N-am văzut nicio ființă, în afară de două pisici infometate, ghemuite sub 
nişte mese de lemn vechi în mica piață de peşte. După felul cum arătau coastele lor, puteai 
să-ți dai seama că în iarna aceea în Spetses s-a prins extrem de putin peşte. Conducătorul 
bărcii cu motor şi-a legat barca de țărm şi s-a făcut nevăzut, dispărând spre casă, undeva 
prin străzile, mărginaşe, unde locuitorii, extenuati de activitatea intensă dusă cu turiştii 
într-un amestec de limbi ca în turnul Babel, timp de 18 ore pe zi, în toate cele şapte zile ale 
săptămânii, în tot cursul sezonului estival, s-au prăbuşit şi hibernează. Părea că totul a 
fost evacuat din zona respectivă înaintea venirii valurilor fluxului. 

Luând-o la stânga, am mers cu greu pe turnul de pe malul mării, despre care John îmi 
spusese că mă va duce la Vechiul Port, unde santierele mai lucrau. Trebuia să întreb de un 
meşter numit Vasilis Delimitros, despre care se spunea că ar fi cel mai bun constructor de 
nave din Spetses. 

Într-adevăr, de îndată ce m-am apropiat de Vechiul Port am început să aud zgomotele 
specifice ale şantierelor navale — văitatul rabotezelor electrice, loviturile intermitente de 
ciocan, huruitul burghiurilor şi zgomotul ferăstraielor electrice. După pustietatea şi 
liniştea din Noul Port, a fost un şoc să găsesc, după colt, Vechiul Port fremătând de 
activitate. Totul era plin de zgomot şi mişcare. Meşteşugarii lucrau plini de vioiciune, 
infofoliti pentru a se apăra de vântul rece ; mici scutere huruiau de-a lungul cheiului. 
Cabluri electrice ieşeau serpuind din casele de peste drum, ajungând la cel putin 15 nave 
in diverse stadii de construcție. Aceste bărci erau imprastiate alandala prin tot portul, ba 
pe o porțiune de drum accesibilă, ca şi cand ar fi fost nişte maşini parcate obişnuit, ba 
într-o grădină din fața casei, sau pe o cărare pietruită care ducea la plaja stâncoasă. O 
carcasă de corabie ieşea chiar din garajul de la parterul unei case cu rufele întinse la uscat 
pe balconul de deasupra, cealaltă jumătate a garajului fiind prezentată ca discotecă. 
Acesta era de departe cel mai activ centru de construcție a unor nave tradiționale pe care 
il văzusem până atunci in Grecia. Mi s-a părut ceva deosebit ca o asemenea industrie, care 
in alte parti era pe cale de dispariție, să continue să fie înfloritoare în spatele unui 
important centru turistic. 

Lucrătorii mi-au aruncat priviri curioase atunci când, trecând peste grămezile de 
scânduri şi cabluri electrice, am cerut o informație. Unul din avantajele pe care le oferă o 
insulă turistică il constituie faptul că aici multi oameni vorbesc engleza. 

— Spuneti-mi, vă rog, unde aş putea să-l găsesc pe Vasilis Delimitros? 

Privirile lor deveniseră şi mai curioase. 

— Mergeti înainte de-a lungul țărmului insulei, imi spuseră ei. Vasilis are ultimul 
atelier de bărci. 

N-aveam cum să nu-l găsesc. 

Mai târziu am aflat motivul acelor priviri ciudate. Vasilis avea o reputație îngrozitoare, 
fiind considerat in general ca o persoană artagoasa. Foarte independent, el lucra singur si 
nu-i plăcea să fie deranjat. Se povestea că, într-o vară, un turist, privind cum Vasilis lucra 
la o barcă, l-a rugat de trei ori să-i explice la ce anume lucrează. La primele două întrebări 
i s-a răspuns cu un mormăit; când i s-a repetat pentru a treia oară întrebarea, Vasilis s-a 
întors spre el şi i-a aruncat amenintator o privire incruntata, punând în mâinile turistului 
inmarmurit uneltele sale. „Poftim! Dacă te interesează atât de mult, fă-mi dumneata 
treaba!” Apoi a bombănit ceva şi a plecat fără să se mai uite înapoi. Cred că ceilalți meşteri 
din Vechiul Port se întrebau cum mă va primi Vasilis în acea iarnă pustie, când el se 
aştepta, pe bună dreptate, să fie lăsat în pace de străinii cicălitori. 


În cealaltă parte a Vechiului Port, la marginea unor stânci, am dat de un şopron lipit de 
o latură a unei alte discoteci. Erau acolo două mici bărci pescăreşti pe jumătate 
construite, o grămadă de scânduri şi un bărbat scund, foarte ocupat, îmbrăcat în nişte 
pantaloni de lucru şi un jerseu gros. Se uita încruntat, dar nu la mine, ci la una din bărcile 

acelea neterminate. S-a repezit la ea cu o tesla, o unealta semanand cu un ciocan prin care 
trecea o mica bardă, ca şi cum ar fi urât barca aceea. Şi cum cioplea lemnul cu un fel de 
răutate, aşchiile zburau în toate părțile. 

De fiecare dată când se oprea, se dădea un pas înapoi, lăsându-şi capul într-o parte 
pentru a vedea ce-a ieşit din mâna lui. Apoi se repezea din nou la atac, cu fața încruntată, 
semn al concentrării. Pe cap purta o curioasă pălărie do pâslă gri, murdară, în formă de 
con, cu pete de ulei pe ea şi, pentru o clipă, mi-a amintit de Rumpelstilzchen+ din poveştile 
lui Grimm. Mi-a aruncat o privire scurtă şi apoi m-a ignorat total. Şi în timp ce eu stăteam 
şi-l priveam, el îşi vedea de lucru ca şi când n-aş fi existat. Se mişca cu o viteză 
extraordinară şi se vedea că lucrează numai după ochi. Cât l-am privit, am văzut cum mai 
multe coaste curbate se îmbinau una într-alta, luând o formă armonioasă atunci când 
meşterul cioplea pentru a reda exact forma pe care o dorea. Nu ezita nici măcar o secundă, 
ci netezea seândura cu o serie de lovituri sacadate. Apoi îşi ridica brusc la umăr barda, 
privind din nou de la distanță la liniile bărcii. 

După ce am urmărit această performanță de maestru, am plecat să găsesc un 
interpret, pentru că Unchiul John mă avertizase că era puţin probabil ca Vasilis, care 
construia bărci de lemn aproape exclusiv pentru pescarii greci, să vorbească ceva engleză. 
Spre norocul meu, proprietarul discotecii era acasă şi a acceptat să-mi fie interpret. Ne-am 
îndreptat împreună spre meşterul constructor de bărci. 

— larta-ma, mestere, i se adresă interpretul meu cu sfială. Acest om ar dori să 
vorbeasca cu dumneata pentru cateva minute despre construirea unei barci. 

Cu un exagerat aer de politețe, Vasilis puse jos barda şi ne arătă cu o mişcare din cap 
că trebuie să-l urmăm în atelierul său de sub şopron. Acolo îşi scoase o ţigară din 
buzunarul hainei agatata după uşă, îmi oferi să trag un fum — ceea ce am refuzat — şi apoi 
şi-o aprinse pentru el. 

— Libon — deci? mi se adresă el. Era primul cuvânt pe care îl pronunța. 

A urmat o foarte scurtă discuție la obiect. Interpretul i-a explicat că eu eram in 
căutarea unui meşter care să construiască o barcă de lemn. 

O barcă deosebită, am intervenit eu, o navă istorică, aşa cum nu s-a mai construit de 
sute de ani, o copie a unei galere greceşti din antichitate. 

Expresia feței lui Vasilis nu s-a schimbat deloc şi nici n-a scos vreun cuvânt. 

— lată un desen al bărcii realizat de un proiectant de nave. Am pus elegantul proiect al 
lui Colin pe masa de lucru a lui Vasilis, printre tocile, oale cu cuie şi unelte răvăşite. 
Credeţi că este posibil să se construiască în zilele noastre o astfel de barcă? 

Cu aerul sigur al unui om care îşi cunoaşte bine meseria, Vasilis s-a aplecat deasupra 
desenului şi a început să-l studieze. 

— Cât de lungă trebuie să fie? 

— În jur de 16 m. Nicio reacţie. 

— Scândurile, am adăugat eu, vor trebui să fie îmbinate după metoda folosită de 
antici, cu sute de limbi de lemn îmbucate una într-alta. Aşa procedau vechii constructori 
de bărci. Credeţi că aceasta constituie o dificultate? 

— Nu, declară el scurt. 

— Cât timp ar dura construcția? 

— Va avea şi o cabină? 

— Nu, nu. Va fi doar o barcă deschisă. 

— Un motor? 

— Nu, va fi acționată de vâsle şi o pânză, exact ca galerele din vechime. 

— Patru, poate cinci luni va dura construcția, spuse sec Vasilis.. 

— Nu va fi o barcă pentru o expoziţie, l-am prevenit eu. Doresc să fac cu ea o călătorie 

lungă, să vâslim şi să navigam cu pânze prin Marea Neagră, pentru a merge pe urmele lui 
Iason şi a argonautilor din poveste. 

Vasilis n-a reacționat. Convorbirea părea a fi directă, fără retineri, aşa cum era si 
modul lui de lucru cu barda. Astfel că am pus întrebarea esențială. 

— Puteţi s-o construiți? 

— Da. 

— Când puteţi începe lucrul? Barca trebuie să fie gata pentru călătorie la începutul 
verii lui 1984. 

Vasilis a stat putin pe gânduri. 

— Voi începe în octombrie. 

Îşi stinse ţigara, ieşi din sopron, îşi luă barda şi o clipă mai târziu aşchiile zburau din 
nou. Convorbirea luase sfârşit. 

Mai târziu, mult mai târziu, când galera era terminată şi pusă pe cala de lansare la 
apă, de la Atena a venit un ziarist pentru a-i lua lui Vasilis un interviu despre construcția 
bărcii. De ce s-a angajat să construiască o asemenea barcă deosebită şi dificilă, cu o 
mulțime de probleme, în locul celor pe care le construia în mod obişnuit? Acceptând un 
astfel de angajament, putea să-şi rişte reputaţia de meşteşugar de seamă. Şi atunci, de ce 
a făcut-o? 

Vasilis îl privi pe ziarist în felul său direct. 

— Am făcut-o, răspunse el, pentru Grecia. 


Va MMÁ... 

Tim(Timothy) Severin (n. 25 septembrie 1940, Assam, India) este un explorator, 
istoric şi scriitor britanic. Severin este cunoscut pentru încercările sale de a reface 
călătoriile legendare ale personalităţilor istorice. Severin a fost premiat cu Medalia de Aur 
a Royal Geographical Society şi cu Medalia Livingstone a Royal Scottish Geographical 
Society. El a primit Thomas Cook Travel Book Award pentru cartea Expediția Sindbad 
(1982). 

Severin a învăţat la Tonbridge School şi a studiat geografia şi istoria la Keble College din 
cadrul Universităţii Oxford. În 1960, pe când era student, Severin a încercat, împreună cu 
Stanley Johnson şi Michael de Larrabeiti, să refacă drumul lui Marco Polo pe motocicletă. 
Încercarea a eşuat din cauza problemelor legate de viză la granița cu China. 

Ulterior, Severin a recreat o serie de călătorii în scopul de a determina în ce proporţie se 
bazează legendele pe experiențe reale. Pentru a investiga legenda lui Brendan, Severin a 
cusut 49 de piei de bou, le-a întins pe-un cadru de lemn, a făcut rost de un echipaj şi în 


mai 1976 a început să navigheze de pe coasta de vest a Irlandei. Nava, botezată Brendan, 

a ajuns în Insulele Feroe în iunie şi în Islanda în iulie. Brendan a rămas acolo până în mai 
1977, când Severin şi echipajul său şi-au continuat drumul spre vest. În mai puţin de 
două luni, nava a atins țărmul insulei Terranova. Cartea sa Expediția Brendan (1978) 
detaliază refacerea călătoriei pe mare a unui călugăr irlandez din Irlanda către Terranova 
cu un mic currach din piele. 


Pentru a investiga legenda lui Sinbad, Severin a construit o navă tradițională arabă cu 
velele cusute cu sfoară din nuci de cocos şi a navigat din Oman în China(1980-1981). 
Călătoria, finanțată de sultanul Omanului, Qaboos bin Said, este descrisă în cartea 
Expediția Sindbad. 


Poemul epic Argonautica scris de Apollonius din Rhodos in Alexandria în secolul al 
3-lea î.Hr., a devenit baza documentara pentru următoarea expediție Severin. Maestrul 
constructor de nave Vasilis Delimitros din Spetses a construit o replica a unei nave din 
epoca bronzului, bazat pe un model la scară al navei Argo. În 1984, cu douăzeci de vâslaşi 
voluntari, Severin a plecat din nordul Greciei, prin Dardanele, a traversat Marea Marmara 
şi a trecut prin Strâmtoarea Bosfor în Marea Neagră realizând o călătorie de 1500 de mile 
(2400 km)pana în Georgia. De-a lungul expeditiei au identificat multe dintre reperele 
vizitate de Iason şi Argonautii lui, şi a găsit o explicaţie plauzibila pentru legenda lânii de 
aur. Severin a relatat expediţia în volumul Jason Voyage (1985). Cu aceeaşi navă, Argo, în 
1985 realizează un nou voiaj de la Troia la Ithaca, pe urmele lui Ulise, călătorie având ca 
inspiraţie binecunoscutul poem antic Odiseea. Calatoria a fost descrisă în volumul Ulysses 
Voyage(1987) 


Severin a scris si fictiune istorica. Seria Viking, publicata incepand din 2005, se refera 
la un tânăr aventurier viking care călătoreşte în diferite parti ale lumii. In 2007 a publicat 
seria Aventurile lui Hector Lynch în care sunt relatate aventurile unui corsar de 17 ani de la 
sfârşitul secolului al XVII-lea. 

The Lucky Star 
1000 ora locală (Zulu -10) 


— Hei, avem o escortă, a strigat Major Carlton Early, pilotul de cisternă aeriană KC- 
135. O pereche de Tomcat, nu? Frumos, foarte frumos din partea celor de pe portavion. 

— Nu sunt sigur că e așa, a spus Lieutenant Commander Green. 

Se întoarse către Tombstone: 

—Nu au recepționat nici una dintre 
transmisiile mele, sir. 

— Esti sigură ca ai transmis corect? a 
întrebat el, dar imediat și-a dorit să nu o fi facut. 
Faţa lui Green a devenit imobilă și rece. 

— Da, sir, a răspuns calm, cu o voce pe 
potriva chipului. Am transmis mesajul 
dumneavoastră de cinci ori fără a primi 
răspuns. 

— Continuă sa transmiti, a ordonat 
Tombstone. 

A privit în sus, către cer, ochii urmărindu-i 
mișcările avioanelor, modul cum elicopterele nis 
zburau stationau la punct fix între portavion si 


VP MAGAZIN 


KEITH DOUGLASS ATAC! ATAC! ATAC! 


navă, evoluţiile la joasă altitudine ale Tomcat-urilor pe cand survolau spaţiul de 
deasupra lor. Unul a degajat la vreo cinci mile depărtare, apoi un mic geyser a erupt sub 
ely 

— Shit. Si-a testat tunul de bord. Green, continua sa transmiti. General, mai 
incercati cu radioul de pe puntea de comanda. Pe canalele, opt, noua, zece si 
treisprezece. Continuati încercările pana răspunde cineva. Cu cat ne apropiem de 
portavion cu atât cresc șansele să ne receptioneze prin zgomotul de fond. 


Heaven Can Wait 
1001 ora locală (Zulu -10) 


— Ce mai încearcă acum? îl întrebă Adele pe Jack. 

Tocmai urcase pe punte pentru o scurtă pauză și-l găsise pe noul ei sot studiind 
prin binoclu cealaltă navă din zonă. 

— Continuă să navigheze direct către Jefferson şi să transmită semnale luminoase, 
spuse fără a-și lua binoclul de la ochi. Mă întreb dacă... hei! Telefonul mobil — l-ai luat, 
nu? 

— Desigur. 

— Vrei să-l aduci, te rog? 

lar acesta — se gândi ea, în timp ce cobora sub punte pentru a căuta mobilul în 
bagaj — era un alt aspect pentru care te puteai baza pe Jack Simpson. Un ,multumesc”. 
Politetea ii era tot atât de înrădăcinată in fire ca și reflexul de a fi pregătit pentru 
eventuale urgente. 

— Mulţumesc, spuse el când a luat telefonul de la ea, câteva minute mai târziu. 
Vrei să preiei timona pentru o clipă? 

— Am preluat timona, a confirmat ea. 

Jack a format un număr pe mobil, apoi a mormăit nerăbdător când a auzit 
semnalul de „ocupat”. A apăsat tasta redial, apoi a format un alt număr. 

— Pe întâi Reserve Center!, apoi unor prieteni rezervisti ca si mine, dacă am să pot. 
Cineva, undeva, trebuie să aibă un număr de telefon de pe cine suni? 

— Mai apoi Jefferson şi cred că e timpul să-l obținem. 

— Pentru ce? 

El zambi, cu o expresie răutăcioasă pe fata. 

— În aceste circumstanţe, ca să le spunem că suntem pe-aici şi să vedem cu ce 
putem să fim de folos. 

— Oare cum am putea noi să le fim de ajutor? 

Zâmbetul i s-a șters de pe fata și a pus telefonul cu grijă deoparte. 

— Ştii, n-am vrut să fie așa, spuse el serios. Până la urmă, este luna noastră de 
miere. lar tu esti un civil — nu ai semnat nici un angajament pentru astfel de situații. Nu 
cred că este cinstit să te supun unui astfel de risc, deloc. De fapt, nici nu cred că pot 
suporta acest gând. 

Începu să coboare încet scările către cabina de sub punte. 

— Jack Simpson, treci imediat înapoi, a strigat ea. Imediat. 

El a urcat iar, cu o expresie de surpriză pe fata. 

— Când m-am măritat cu tine, m-am măritat cu toţi cei din tine. Adică si cu cel care 
face parte din Navy. Cu program redus poate, dar e acolo. 

— Nu, a răspuns el imediat. Daca Navy a dorit ca eu să fiu dependent de cineva — si 
asta esti tu acum, draga mea; este termenul corect pentru ,sotie” - m-ar fi dotat cu una. 


1 Reserve Center — Centrul de evidenţă al rezerviștilor. 

— La dracu cu asta, spuse ea cu hotarare. Navy n-are nimic de-a face cu asta. E si 
patria mea, Jack. $i daca ceva poate fi facut pentru a ajuta portavionul de acolo, poti sa 
contezi pe mine. Pentru ca voi, militarii, nu aveti monopolul serviciului pentru patrie. O 
credeti voi, dar nu e asa. 

Făcu o pauză pentru ca vorbele să-i fie bine asimilate, apoi a spus: 

— Ia telefonul și caută să obţii niște ordine de navigaţie, mister. ACUM! 


USS Jefferson 
TFCC 
1004 ora locală (Zulu -10) 


Micul vas ce se apropia de Jefferson trecuse de la statusul de chestiune minoră la 
acela de problemă principală pe care-și concentrase Bam-Bam atenția. De câte ori nu 
desfășuraseră acest scenariu în cadrul exerciţiilor? Nu exact ca acest, desigur. Scenariul 
uzual prevedea că un helo zbura prea aproape, provocând riposta, iar scopul exerciţiului 
era acela de a vedea cat de aproape îl putea lăsa TAO înainte de a-l dobori. Dar, în 
cadrul scenariului, aveau întotdeauna o cale de comunicare cu helo aflat pe curs de 
apropiere, prin care era avertizat să se îndepărteze. Nu ca acum, când nu putea să ia 
legătura cu skipper-ul (nebun sau trădător?) pe care Bam-Bam se pregătea să-l spulbere 
de pe ape. 

Totuși, ar trebui să știe asta, nu? Apropierea directă de portavion după tot ce s-a 
întâmplat pe insulă era o invitaţie către un dezastru sigur. 

— Distanţa? a întrebat Bam-Bam. 

— Sapte mii de metri, a răspuns ofițerul de cart. Continuă să se apropie cu viteza de 
douăzeci si două de noduri. In mai putin de un minut va ajunge la limita de 5500 m. 

Fir’ar să fie! Chiar mă provoci să fac asta, nu-i așa? Pentru o clipă, şi-a dorit să-l 
poată vedea pe skipper chiar în fata sa, acum. Ar fi fost mult mai ușor să-l strângă de gat 
el însuși, decât să ordone ceea ce se pregătea să facă. 

— Şase mii de metri, nu mai aproape, a spus Bam-Bam. A simţit un fior rece, final, 
când şi-a auzit ordinul retransmis către avioanele de deasupra şi navele din jur. 

Si totuși, dacă învățase ceva in Navy despre responsabilitate și acțiuni de luptă, era 
aceea că odată ce a fost luată o decizie, era inutil să mai păstreze în sinea sa vreo 
îndoială. Era prea mult pericol ce te putea face să te concentrezi pe o problemă minoră și 
să uiţi imaginea de ansamblu, ameninţarea mult mai mare ca se dezvolta, iar chiar 
acum, avea pe cap destule. 

— Unitatea SEAL - încă nici o veste de la ei? a întrebat. 

Ofițerul de cart a dat din cap. 

— Detasamentul de pușcași marini continuă să încerce, dar ei cred că SEAL și-au 
securizat radiourile. 

— Iar dacă au făcut asta, înseamnă că sunt prea ocupați ca să vorbească. Sau că e 
prea periculos. Marines să monitorizeze în continuare frecvențele alocate, dar să înceteze 
apelurile. Aşteptăm să ne cheme ei. 

Și cu o altă decizie luată, și-a scos din minte echipa SEAL și și-a direcționat atenția 
către următoarea problemă. 


Puntea de semnalizare 
1005 ora locală (Zulu -10) 


— Haide, grăbește-te, strigă marinarul de veghe cu o voce de intensă urgenţă. De ce 
a durat atât? 


VP MAGAZIN 


KEITH DOUGLASS ATAC! ATAC! ATAC! 


— Dacă crezi că tu te misti mai cu talent, treci in 
fata, ba găoază, a mormăit semnalizatorul. 

Binoclul părea lipit de fata lui, în timp ce se 
concentra asupra vasului ce se apropia. 

— Presupunând că suntem pe contactul corect, 
atunci cel care manevrează lampa de semnalizare este 
cel mai împiedicat operator pe care l-am văzut vreodată. 
Nu prea sunt sigur dacă nu cumva e un puști care se 
joacă cu întrerupătorul, sau poate e un scurtcircuit pe 
undeva. 

Adevărat şi nu prea. Signalman Second Class? Avery Hardin nu mai citise 
semnalizări luminoase încă de la începuturile pregătirii sale ca semnalizator, iar acum i 
se părea al dracului de greu să tina pasul cu cel care manevra lumina. A descifrat 
literele întrebându-se dacă a făcut-o corect, sau dacă celălalt a silabisit bine. Dacă ar fi 
fost cu totul sigur de ceea ce descifrase ar trebui să-l pocnească de să-l ia dracu pe 
marinarul de veghe pentru că s-a îndoit de competența sa. 

Ar fi putut chema pe cineva în ajutor - oricare dintre semnalizatori ar fi fost 
bucuros să vină sus și să-l ajute. Dar a admite că nu poate să facă ceva pentru care era 
calificat, era putin cam greu de înghițit pentru Hardin. Al era semnalizatorul de serviciu 
— el trebuia să descifreze transmisia. 

— Au tunurile pregătite, i-a reamintit veghea. 

O linie punctată de proiectilele ce loveau apa a apărut lângă portavion când una 
dintre echipele de artileriști a verificat tunul. 

— Elicopterele sunt și ele înarmate. Dacă o mai freci mult, au să atace vasul ăla. 

— Gata, am descifrat. Cel putin, asa cred. Dă-mi asta. Smulse telefonul din mâna 
marinarului. Combat, aici semnalizatorul de pe punte. Semnalul luminos de la sursa 
necunoscută de suprafață este confuz. Cea mai bună traducere ar fi: 


CĂTRE ADMIRAL WAYNE: 

CHINEZII CER PERMISIUNEA SĂ SE APROPIE ȘI SĂ DEBARCE PASAGERI. ZECE 
OAMENI LA BORD. 

TRANSMITE: INDESCIFRABIL. 


Cu o senzaţie de greață în stomac, Hardin a predat mesajul ofițerului de cart, având 
impresia, dar fără a fi sigur, că descifrarea mesajului făcută de el era greșită. 


TFCC 
1006 ora locală (Zulu -10) 


— Să nu-ndrăznească, a strigat Admiral Wayne. Dumnezeule, să mă ia dracu’ daca 
văd vreun ticălos dintre ăia la bordul navei mele! 

— Sir, semnalizatorul spune că transmisia a fost cu întreruperi și confuză, a 
subliniat Bam-Bam. S-ar putea să nu fie o traducere precisă. S-ar părea că mai degrabă 
am presupus ce transmite semnalul luminos. 

A urmat o pauză scurtă, apoi Admiral Wayne a spus: 

— Întreabă-i pe cei de pe navă cine este soţia lui Stony. 

— Ce? 

— Fa-o Bam-Bam, a spus amiralul. Tomboy zicea ca Stony va face tot ce va putea 
ca să plece de acolo, iar daca el este, trebuie să aflăm al dracului de repede. Daca nu, 
aruncam in aer rahatul ala de pe apa. 


Puntea de semnalizare 
1007 ora locala (Zulu -10) 


— Întreabă-l cine este soția lui Stony, a repetat marinarul de veghe. Poti s-o faci sau 
nu? 

— Sigur, sigur - stai o clipă. 

Hardin a închis ochii, încercând cu disperare să-și recapete abilitățile ruginite 
pentru semnalizare. Dura prea mult, prea mult. A făcut o rugăciune tăcută ca să n-o 
dea în bara de data asta, ca dumnezeul marinarilor si al nărozilor - oricare ar fi acela — 
să-l ajute să facă o treabă bună cu codul Morse. Niciodată nu se mai simtise atât de 
neputincios în ceva ce era de presupus că trebuie să cunoască. 

Ezitând, a început să transmită o succesiune de semnale luminoase, serii de puncte 
și linii, despre care era destul de sigur că formează întrebarea pe care amiralul l-a pus să 
o transmită. 

— Punct-linie-punct. Nu punct-punct-linie, a spus deodată veghea. Ai greșit. 

— Da’ tu cine dracu esti? 

— Un striker’. Unu” care a învăţat Morse în cei patru ani de școală superioară de 
transmisioniști. Punct-linie-punct — crede-mă, a răspuns veghea. 

L-a privit pe Hardin în adâncul ochilor, a văzut frica și nesiguranța și a simțit cum îl 
cuprinde un val de putere. Era contactul său - al său. Voia să fie sigur că s-a facut asa 
cum trebuie. 

Marinarul de veghe și-a pus mâna peste a lui Hardin și a acționat comutatorul, 
miscandu-se cu precizie si pe cat de repede îi permitea mecanismul. A transmis și codul 
de încheiere a transmisiei, după care și-a retras mana. Hardin nu a spus nimic. 

Veghea a privit din nou către mica navă, încă abia vizibilă dintre valuri. A observat 
primul flash, slab și aproape nedetectabil. 

— Uite. 

Hardin a pus binoclul în mâna marinarului. 

— Spune și eu scriu. 

A înșfăcat markerul și planșeta. 

— Dă-i drumul. Esti mai bun ca mine si nu vreau să greşesc. 

Era dureros să recunoască, dar și-a dat imediat seama că era cel mai bun lucru de 
făcut. 

Marinarul a început să repete cu voce tare blink-urile și flash-urile, traducându-le 
simultan în litere. Când cei de pe navă au terminat transmisia, el deja tradusese codul. 

— Tomboy, a spus cu încredere. 

Hardin a confirmat. 

— Şi eu am înțeles același cuvânt. 

A insfacat telefonul și a transmis mesajul către CDC. 

Apoi s-a întors către marinar. 

— Multam fain, omule. Ştii ce vreau să spun. Oricând ai să ai nevoie, vii la mine. A 
făcut o scurtă pauză, cu o expresie de rușine pe față. Oricât ar fi de periculos ar fi — 
vreau să spun — ce dracu, doar suntem în război. Puteam s-o dau în bară rau de tot, iar 
câțiva oameni ar fi murit. Mulţumesc. Cum am spus - orice ai avea nevoie, vii la mine. 


3 Striker — (în argou) un subofițer aflat într-un program de pregătire pentru o specialitate tehnică. 

— De fapt, as avea nevoie de ceva, spuse marinarul, uitandu-se in continuare catre 
contactul - contactul său - de pe apă ca să nu piardă nici un eventual alt semnal. 
Trebuie să găsesc pe cineva care să-mi semneze recomandarea pentru examenul de 
signalman third classt. Dar cu programul asta de patru/patru ore, nu am timp, iar 
termenul limită este mâine. 

— E ca şi semnată, a zâmbit Hardin. Cu condiţia ca tu să nu dai niciodată rateuri 
ca mine. 

Heaven Can Wait 
1015 ora locală (Zulu -10) 


Jack cerceta continua să cerceteze suprafața apei din jurul yacht-ului, în timp ce 
forma continuu numere pe telefonul mobil, dar Adele l-a văzut prima. Era o ciudată fâșie 
de apă înspumată ce se deplasa în altă direcție decât valurile, și la început ea nu-și putu 
da seama care era cauza. O balenă aflată imediat sub suprafața apei? Un recif care nu 
era trecut pe hartă? 

Apoi și-a dat seama si imediat la smucit de brat pe Jack. 

— Uite, spuse ea, arătând spre est. Acolo, în apă. 

Înainte ca el să-i poată răspunde, un tub metalic subțire s-a înălțat vertical din 
apă, s-a rotit în jurul axului propriu, reflectând scurt soarele când s-a întors spre ei, 
apoi a dispărut. A fost urmat imediat de 
întreaga parte superioară a unui 
submarin ce a ieșit din ape, după care a 
dispărut. Jack a rămas cu gura deschisă 
un minut, apoi a manevrat telefonul și 
mai disperat. 

— Submarin, a spus Adele 
infricosata. A străbătut-o un fior, că 
acesta naviga prin apa de sub ei, tăcut, 
mortal și că ar putea ieși la suprafaţă direct în ei, în orice moment. E de-al nostru? A 
întrebat. 

— Nu. Nu de-al nostru. lar dacă nu se știe că este aici, ai noștri trebuie să afle 
imediat. 

Scoase un mârâit de frustrare când a auzit încă un semna,de ocupat” la cel de-al 
unsprezecelea număr format. 

— Numai să găsesc o cale de a le trimite un mesaj. 

Pe când el continua să formeze numere, Adele supraveghea marea din jur. 


USS Centurion 
1018 ora locală (Zulu -10) 


— Conn, Sonar, am reluat contactul cu Sierra 2, a spus Jacobs. 
După o oră de căutare asiduă a fiecărei părticele de ocean din zona sa, în sfârșit a 
prins primul indiciu. 

Captain Tran s-a aplecat peste umărul lui Jacobs, studiind semnătura acustică ce 
aparea pe ecran convertita in benzi grafice. Submarinul tocmai executase un usor viraj 
la tribord, iar acum revenea pe cursul initial. 

— Si-a verificat zona din pupa, probabil, a spus chief. Ca sa fie sigur ca nu-i 
urmareste nimeni. 

— Întotdeauna este o idee bună, a confirmat captain. Doar că nu funcționează dacă 
submarinul sau nava care te urmărește este mai silentioasa decât a ta. 

— Am putea sti mai multe despre el dacă își mărește putin viteza, spuse Jacobs. 

Cu toata familiaritatea aparuta intre membrii echipajului si ofiteri, caracteristica 
vieţii în spaţii restrânse, el nu prea se simţea comod expunându-și opinia. 

— Daca as putea ști turatia elicei și ceva despre propulsie, cred că l-aș putea 
identifica mai precis. 

Captain a surâs, cu o ușoară expresie de cruzime pe fata. 

— Când ai îndoieli, preia ofensiva. Un ping. 

Pencehaven a comutat sonarul pe modul activ si s-a gândit la opţiuni. Distanta sau 
fixarea țintei? Un ping, lung și de intensitate scăzută pe care-l foloseau când cercetau 
zone largi, sau unul scurt, intens, care-i va aduce la cunoștință celuilalt submarin că 
cineva se pregăteşte să-i trimită o torpilă în fund? Privi către captain. 

— Cred că de fixare, a spus acesta încet. Vrem să-l facem să se miște, iar acesta 
este cea mai rapidă metodă de a-i capta atenţia. 

— Un ping, modul fixare ţintă, spuse mulțumit tehnicianul sonar. A selectat modul 
apoi a apăsat butonul de transmisie. Acum îi vom auzi cum se scapă-n pantaloni. 

O explozie scurtă, dar puternică, de energie acustică s-a auzit din boxele de 
deasupra capului. A fost un ton pur, ce a izbit în coca celuilalt submarinului precum un 
baros. 

Reacţia a fost imediată și dramatică. O linie de joasă frecvenţă a ieșit în evidenţă din 
spectrul redat pe ecran, când motorul diesel și-a mărit turatia. Alte linii accentuate au 
apărut pe display datorită manevrelor efectuate de sub-ul chinez, efectul Doppler 
modificându-se ba în sus, ba în jos. 

— Pariez că se duce la adâncime, a spus chief. Încearcă să se strecoare sub linia de 
separație a straturilor ca să ne fenteze. 

— Pe cinci parai, spuse prompt Pencehaven, căruia îi dispăruse complet momentul 
anterior de șovăială. E la fund de mult timp. Acu” se duce la suprafață ca să-și reincarce 
bateriile. Poate că face o mică manevră pe la adâncime, dar va reveni la suprafață foarte 
curând. 

Skipper-ul a aprobat. 

— Hai să ne ţinem de capul lui o vreme. Coborâm pupa sub stratul de separație, 
dar ne menţinem la adâncime mică. Vreau să-l așteptăm când va ieşi la suprafață. Îl 
lichidăm atunci. 

— Şi ce-l împiedică să tragă el în noi acum? a întrebat chief, care ducea deja mâna 
la portofel. 

— Ar avea nevoie de date precise despre noi ca să ne fixeze, răspunse skipper-ul, 
dând ușor din cap. Nu cred că skipper-ul lor va încerca să folosească sonarul activ, nu 
acum. Nu când are bateriile descărcate și un ostil în coada lui. Va încerca să fugă din 
zonă, apoi se va ridica la suprafață pentru un snorkel rapid, și abia pe urmă se va 
întoarce după noi. 

Îl bătu pe umăr pe tehnicianul sonar. 

— Bună treabă. Acum fii pregătit pentru când va reveni la mică adâncime. Or fi tras 
ei primul foc în acest război, dar în ceea ce privește acest sub, noi îl vom trage pe 
ultimul. 

Chief mări volumul boxelor din compartimentul sonar. Acum putea auzi toate 
zgomotele subacvatice ale oceanului: frecvențele joase produse de organismele biologice 

si de alte nave, sunetele intamplatoare ale valurilor si ale platformelor petroliere. Un 
foarte slab rub-rub-rub, insotite de un usor suierat. Sunet clasic de elice, ce-si marea 
intensitatea și frecvenţa in timp ce ascultau, pe măsură ce contactul isi mărea viteza. 

— Eşti sigur că e sub-ul? a întrebat chief. 

Jacobs a aprobat. 

— Acest hiss-whoosh îl poți auzi întotdeauna la diesele — ceva în legătură cu modul 
cum le sunt proiectate elicele. Nici una dintre navele de suprafață nu fac asemenea 
zgomot. Si... ia ascultă — acolo! Un ușor zornăit, ca o jucărie de bebe scuturata sub apă. 

Expresia de pe fața lui chief confirma clasificarea tehnicianului. A pus mâna pe 
portofel și a scos o bancnotă de cinci dolari. 

— Periscopul iese din locaș, a confirmat. Se pregătește să urce spre suprafață și să 
arunce o privire în jur. 

— Inundă tuburile lans-torpile, a ordonat skipper-ul. Hai să punem punct acum la 
treaba asta. 

Chiar atunci o linie sinusoidală a străbătut ecranul. 

— Shit, spuse tehnicianul. E o aeronavă - sir, cred că portavionul e prin vecinătate. 
Ăsta e unul dintre elicopterele lui SARS. 

— După asta se duce sub-ul, a spus skipper-ul cu voce îngrijorată. După portavion. 
Și tocmai a ieșit din zona noastră. Nu-l putem urma pentru că riscăm să atragem atacul 
elicopterului asupra noastră. OOD, du-ne la adâncimea de comunicații. Trebuie anunțat 
portavionul că are companie. 


Heaven Can Wait 
1019 ora locală (Zulu -10) 


Lui Jack Simpson i-au mai trebuit încă zece apeluri până când, în sfârșit, a obținut 
de la un ofițer de serviciu plictisit numărul de telefon de care avea nevoie. A format 
numărul si a privit-o pe Adele. 

— Sper că nu au închis linia. 

A făcut ochii mari cand - la celălalt capăt — i-a răspuns cineva. 

— Salut. Sunt Jack Simpson, skipper pe Heaven Can wait. E o mică ambarcatiune 
aflată la vreo zece kilometri de voi, în prova-babord. 

— Ce dra... de unde mama dracu’ ai numărul acesta? a întrebat vocea de la celălalt 
capăt. 

— Mi l-au dat de la D.C.6, a răspuns Jack. Comunicatiile navă-navă sunt foarte 
aglomerate, iar eu a trebuit să iau legătura cu voi. Vreau să raportez un contact vizual 
cu un submarin. 

— Ascultă, domnule, nu te cunosc și 
nu știu ce vrei, dar momentan suntem 
putin cam ocupați, a continuat voce, pe 
un ton evident exasperat. Acum cară-te 
naibii de pe linia asta și... 

— Nu, stai! Nu înţelegi! D.C. mi-a dat 
acest număr - momentan nu există alte 
comunicaţii, nu securizate. Ascultă, am 
văzut un submarin aici. Se deplasa spre 
vol. 

Linistea dinspre portavion a durat o 


5 SAR - Search And Rescue — căutare si salvare. 
6 D.C. — prescurtare de la Washington D.C. 

clipa, apoi: 

— Rămâi pe fir. O secundă... 

Staticul pârâia pe linie, apoi o voce nouă a spus: 

— Alo? Aici Commander Busby, ofiţerul de la Informaţii de pe Jefferson. Ce-i cu 
raportul acela vizual? 

— Asta încercam să vă explic, spuse Simpson. 

— Suntem în largul coastei Hawaii, a spus Busby. Nimic surprinzător. 

— Nu era de-al nostru. Părea a fi un mic diesel de producție sovietică. 

— De unde ştii? 

Simpson l-a informat pe scurt referitor la calificările sale, apoi a spus: 

— Cunosc diferențele dintre un sub american și un diesel rusesc, Commander. 
Acesta a fost el construit de ruși, dar cineva i-a făcut o grămadă de modificări. 

— OK, mulțumesc. Asta nu înseamnă că te cred, înţelegi. Dar o să fim cu ochii pe 
el. Între timp, dacă mai ai și alte informaţii pentru noi, poți să ne apelezi la acest număr. 

Busby a ezitat un moment, luând în calcul și posibilitatea ca Simpson să nu fie cel 
ce pretindea a fi. Dar circumstanţele erau de așa natură, încât trebuia să-i acorde o 
șansă. A dictat un nou număr și a adăugat: 

— E telefonul meu direct. 

— Stai așa! a strigat Simpson, după ce a auzit-o pe Adele aflată la pupa yacht-ului. 
Chiar... Shit! Vrei să vezi un submarin, Commander? Uită-te la pupa portavionului. Eu 
văd un snorkel care tocmai a ieșit din apă. lar după direcția periscopului, a ieșit la 
suprafață pentru un singur motiv, sir. Ca să facă ultima ajustare de direcție înainte de 
lansarea torpilelor. 


12 


Rising Star 
1020 ora locală (Zulu -10) 


Specialistul în comunicaţii Wang a strecurat un deget lung, subţire pe sub 
garnitura de plastic a căștii de la ureche, scărpinându-se. Aerul rece pătruns dedesubt a 
redus căldura generată de contactul permanent cu casca. 

Stătea în fața unui pupitru cu echipament electronic sofisticat, asamblat în cea mai 
mare parte din diferite subansamble de producție americană. Graţie administraţiei 
Clinton, chinezii nu au avut nici o problemă în a-și procura echipamentul de înaltă 
tehnologie necesar pentru detectarea și monitorizarea unui domeniu foarte larg de 
frecvenţe ale spectrului electromagnetic. Întregul sistem a fost modelat după programul 
american Echelon, o metodă sistematică de monitorizare a fiecărei forme de transmisie 
electromagnetică, după cuvinte-cheie și nume. 

Dar, in timp ce fondurile au fost generos alocate pentru „jucăriile” electronice, 
guvernul nu a fost deloc preocupat de condiţiile de confort pentru operatori, asa cum era 
la americani. 

Căștile fonice pentru urechi garnisite cu un cauciuc de proastă calitate, cel mai 
ieftin disponibil, încingeau pielea în timpul lungilor ore de monitorizare a traficului fonic. 

Oare cum suportau americanii? se întreba. După toate rapoartele, ei nu aveau nici 
dăruirea, nici patriotismul echipajului de la bordul navei sale. Toţi fuseseră aleși în mod 
special — asa li se spusese — pentru această misiune deosebit de periculoasă și onoranta. 
Wang încerca să se convingă pe sine însuși că asa si este, dar nu se putea abtine să nu 
constate, așa cum o făcuseră și alți camarazi din echipaj, că fiorul de primejdie se 
diminua cupă ore întregi de amorteala in fata pupitrului electronic. 

Si totusi, slujba lui era vitala. Chiar daca echipamentul electronic putea detecta 
transmisiunile verbale si le sorta, nu putea stabili ce era important si ce era trivial. Chiar 
daca era capabil de unele analize rudimentare, acestea erau inutile in actualele 
circumstante. In orele de dupa prima lansare, fiecare frecventa radio a fost inundata de 
bolboroseala a mii de voci. A fost nevoie de fie care gram de atentie din partea sa doar 
pentru a baleia canalele, scanand continuu dupa ceva interesant, simultan cu 
traducerea, în timp ce încerca să supravegheze o sută de circuite diferite. 

Stai — ce-a fost asta? Mâna i-a înghețat pe butonul selectorului de frecvențe. Ceva 
de la portavion? Da, asta a fost. Un telefon mobil... ceva despre o piatră (stone)... Sau 
ceva pietros (stony)? 

Fără a privi în spate, a ridicat o mână pentru a atrage atenţia șefului său. S-a auzit 
un click slab când mult mai experimentatul lingvist a intrat și el pe frecvenţă. 

— Ceva important? a întrebat încet Wang, atent să nu-l deranjeze pe șef. 

— Nu știu. Continuă ascultarea. 

În spate, Wang îl putea auzi pe supervizor vorbind încet cu ofițerul de cart, atent să 
nu-i distragă atenţia. Cum putea omul să se descurce cu toate astea, nu avea deloc idee. 
În următoarele secunde, şi-a dat seama că au dat peste o mină de aur. 

Stony. Acesta a fost unul dintre cuvinte, împreună cu varianta Tombstone, asupra 
căreia lui Wang i se ceruse să fie atent. Era posibil? Respirația i s-a accelerat putin. 

Supervizorul a intervenit imediat. 

— Te-ai descurcat bine. 

Wang l-a auzit cum transmite informaţia pe circuitul tactic aerian, directionand 
unul dintre puternicele MiG-33 spre locul pe care-l triangulaseră. 

Portavionul chinezesc avea o serie de receptoare electromagnetice montate de-a 
lungul punţii, fiecare - văzute de la distanță - arătând ca niște guri de aerisire. In 
realitate, aveau o sensibilitate ce rivaliza cu echipamentele similare din US Navy. 
Plasând receptoare diferite în locuri diferite pe navă, se putea triangula cu precizie 
locaţia unui transmitator. 

Wang asculta cu atentie, dar nu au mai fost transmisii de la Jefferson pe acest 
circuit, nici una in care sa fie mentionate cuvintele Stony sau Tombstone. Dar nu mai 
avea importanţă. Scurta transmisie fusese suficientă ca să le permită detectarea cu 
destulă acuratețe a locației portavionului american. Restul îl va face MiG-ul. 

Wang s-a simțit mândru, realizând faptul că a într-adevăr a realizat o performanţă 
vitală pentru misiunea lor, așa cum îi-a spus și supervizorul. I-a trecut si un fior de furie, 
când s-a întrebat dacă Americanii de pe mica navă Coast Guard vor ști vreodată că el, 
Wang Su, a fost cel responsabil pentru distrugerea lor. 


Heaven Can Wait 
1021 ora locală (Zulu -10) 


— Tocmai asta încerc să vă spun, sir, a spus Jack Simpson cu frustrare în voce. Mi 
se rupe de ce vă indica sonarele voastre. Am văzut periscopul direct spre prova-tribordul 
meu. Deci, cum aveţi de gând să folosiți această informatie? 

În mod normal, ca ofițer rezervist, era un om tăcut, calm, fără griji. Subordonatilor 
lui nu le plăcea să joace poker cu el, pentru că niciodată nu-și puteau da seama când 
are o mana bună. Si într-adevăr, abilitatea sa de a rămâne calm atunci când toți ceilalți 
își pierdeau controlul era unul dintre motivele pentru care avansase atât de repede în 
grad. În plus, în cadrul propriei comunităţi de Informaţii, nu avusese niciodată de a face 
cu oameni care să-i pună la îndoială competenţa sa tehnică. Nu după ce l-au întâlnit 
măcar o dată. 

— Ascultă, ia mai spune-mi o dată cum te numesti? a cerut Simpson. Trebuie să 
sun mai sus, până ce însuși CNO te va chema să-ți spună că trebuie să mă asculti? 

— Ştiţi că nu putem da nume pe un circuit nesecurizat, a replicat cu răceală ofițerul 
de informaţii. Și cred că sunt perfect capabil să vă evaluez informaţia furnizată fără 
intervenția lui CNO. 

— Atunci mai bine te-ai mișca rapid, mister, a suierat Simpson. Distanța dintre 
submarin și portavion a scăzut în acest moment la mai putin de opt mii de metri. Daca 
nu aveți acum două helo în aer și în zbor către această locaţie, mai bine ati da comanda 
de abandonare a navei. 

Liniște la celălalt capăt al „firului”, pentru un moment, dar a putut să audă voci 
înăbușite, ca și cum o mână a fost pusă peste microfon. Privind către portavion, în timp 
ce aștepta, a văzut un elicopter la pupa, care în mod evident avea misiunea de protecţie, 
ce a virat strâns către Heaven Can Wait. 

— Vă vad helo, a spus Simpson, 
acum stăpânit si cu vocea calmă. Ce putin 
făceau, totuși, ceva. S-ar putea să nu fie 
destul, dar - dacă ar fi fost scufundati — 
măcar ar fi făcut-o luptând. 

— Spune-le să vireze la stânga lui, 
putin - da, așa e bine, a confirmat cand 
elicopterul și-a corectat cursul. Ar trebui 
să fie deasupra locației cam peste cinci 
secunde. Acolo. 

Un mic container metalic, argintiu, s- 
a desprins de sub elicopter, căzând direct 
în apă. Stropii s-au pierdut curând în 
valurile liniștite. 

— Foarte bine, Jefferson! a strigat Simpson. S-a întors cu fata veselă către soție. Ne- 
au ascultat — afurisitul acela, în sfârșit, ne-a ascultat! 

O expresie de oroare s-a strecurat pe chipul lui Adele. S-a albit la fata, in timp ce 
arăta cu degetul la suprafaţa de apă din spatele lui Jack. 

— La - la ce distanţă se află fata de noi? a întrebat cu o voce tremurată. 

Lui Jack i s-a părut că un campion de box, categoria grea, l-a lovit în plex. Propriile 
trăsături au început să le reflecte pe ale ei când s-a întors să privească în jur. 

— Cam doi kilometri, a spus, alergând deja către cârmă. 

— Şi care-i distanța maximă de la care poate lansa? a continuat, urmându-l 
îndeaproape. 

— Mult mai mare. Dacă nu găsește submarinul pe'acolo, va căuta o altă ţintă. 
Depinde dacă e wake homer sau cu ghidare acustică, va încerca să se fixeze pe o ţintă 
acceptabilă. 

— Cum suntem noi? 

Jack a negat cu o mișcare a capului. 

— Cele mai multe torpile sunt dotate cu setări de adâncime. Nu vor ataca o navă de 
suprafață. 

— Cele mai multe. Nu toate. 

Tonul vocii lui Adele arăta clar că nu e vorba de o întrebare. 

Jack a dat iar din cap, cu o mână fermă pe maneta de gaze, iar cu cealaltă rotind 
rapid timona. 

— Cele mai multe. 

A adus Heaven Can Wait la viteză maximă, simțind cum yacht-ul vibrează puternic 
sub tălpi. Adele, la prova, se tinea ferm cu mâinile de balustradă. 

— Nu te ingrijora, a spus Jack, cu mai multă încredere decât simţea de fapt. 
Imediat vom ieși din raza de acțiune. 

— Ce viteză are? 

— Mai târziu, Adele, a spus el, aruncând o căutătură neliniștită peste mărul ei. 

— Ce viteză are? a insistat ea. 

— Unele... cincizeci de noduri, a strigat, pentru că zgomotele apei și ale motorului îi 
acopereau vocea. Unele tipuri de torpile. 

O văzu pe Adele cum se cramponează ca să nu fie doborâtă de mișcarea violentă 
sus-jos a yacht-ului provocată de valuri. Apa liniștită pe care navigaseră toată după- 
amiaza, sub efectul vitezei de patruzeci și cinci de noduri, devenise acum tare ca 
betonul. Heaven Can Wait era un yacht bun, dar nu fusese proiectat pentru curse 
îndelungate la viteze mari, pe valuri. Totuși, va rezista o vreme — destul cât să iasă din 
zona periculoasă. 

Jack auzi o voce slabă undeva pe aproape și privi în jos la telefonul mobil din 
buzunarul sortului. Îl chemau, îl întrebau ceva, dar momentan nu-și putea desprinde 
mâinile de pe comenzi ca să poată răspunde. Adele a rezolvat problema în locul lui, 
scotandu-i telefonul din buzunar, în timp ce cu o mână se tinea ferm de balustradă. 

— Trebuie să vorbiti mai tare, a strigat în microfon. 

L-a ţinut la ureche, a dat din cap, apoi l-a privit pe Jack zâmbind. 

— Care-i adâncimea setată pentru torpilă, sir? a întrebat în telefon. 

Răspunsul a venit, evident satisfăcător. În ciuda salturilor navei, usoara ei relaxare 
a fost evidentă. 

— Înţeleg - da, menţinem legătura telefonică deschisă. 

S-a uitat la Jack cu un zâmbet larg. 

— A zis că e setată pentru treisprezece metri, adâncimea pentru un submarin 
diesel, dar destul de adânc ca să evite cele mai multe yacht-uri de croazieră din golf. 

Bine gândit, a apreciat Simpson. Dar cum dracu au reușit să se organizeze atât de 
rapid și să schimbe setările de adâncime pentru o problemă neprevăzută cu un 
submarin? 

Poate că nu e chiar atât de neprevăzută cum crezi, l-a fulgerat un gând. La urma 
urmei, Ei sunt United States Navy, iar tu ești doar un rezervist. 

— A spus să ținem ochii deschiși la orice explozie sau schije, a strigat Adele, clar 
ușurată de asigurarea că nu vor fi ajunși de torpilă. 

Ceea ce nu știa, se gândea Jack, era că exista o margine de eroare în orice 
informatie a datelor estimate. 

S-a concentrat pe manevrarea navei, în timp ce Adele privea atent spre pupa după 
orice informaţie care ar fi interesat portavionul. După cinci minute, a fost aproape sigur 
că erau în afara pericolului. A slăbit putin maneta de gaze până la o viteze de croazieră 
confortabilă și a schimbat ușor cursul. 

— Încă mai ai legătura cu ei? a întrebat cu o voce ceva mai normală. 

Adele a confirmat. 

— Dar spune că e cam prea ocupat ca să vorbească cu mine în următoarele câteva 
minute. Jack, ne spun ceva despre MiG-uri. 

Ochii ei albaştri cereau iar încurajare. 

— MiG-urile sunt avioane de luptă, a spus el, trăgând-o mai aproape cu mâna 
liberă, cea cu care manevrase maneta de gaze. Sunt mai interesate de alte avioane, nu 
de mici yacht-uri ca al nostru. 

— Dar dacă știu? Dacă ei știu că noi suntem cei care am raportat submarinul? 

— N-au de unde ști. 

Pentru a doua oară în ultimele minute, Jack vorbea cu mai multă încredere decât 
simţea de fapt. 

— Da’ ia uita-te, spuse Adele, aratand catre mica nava pe care o vedeau 
îndreptându-se către portavion. Cineva trage în apa, nu-i așa? 

Un buzz slab, abia audibil. Avion trăgând cu tunul de bord. 

— Mda, trage, admise el fără tragere de inimă. Dar astea nu sunt MiG-uri, scumpo. 
Sunt Tomcat F-14. Ale noastre. Și doar ca măsură de siguranță, cred că ar trebui s-o 
stergem din zonă, spuse el, accelerând din nou la viteză mare, circa treizeci și cinci de 
noduri, binisor sub viteza maximă, totuși prea repede pentru a mai fi confortabilă. 

— Dacă alea sunt Tomcat, atunci ce sunt celelalte? a întrebat Adele, arătând înapoi 
spre insulă. 

Soarele se reflecta în cele patru perechi de aripi ale avioanelor ce se îndreptau direct 
către ei, 

— Mai bine nu așteptăm să aflăm. Dă-mi mobilul. 

Jack a luat telefonul de la ea. 

— Mă auziti? 

— Da, Captain, suntem aici. Acum se distingea o notă de politeţe în vocea ofițerului. 
Ceva de raportat cu privire la torpila noastră? 

Jack s-a abținut să sublinieze că a fost niţel cam ocupat ca să iasă din raza de 
acțiune a acesteia, și a spus: 

— Nici un semn. Nici o explozie, nici o trombă de apă, nici resturi de materiale. 
Cred că a fost o ratare, sir. 

— Mă tem că așa e. Ei bine, acum aveţi numărul de telefon, dacă va mai fi nevoie... 

— Aşteptaţi. Mica navă survolata de Tomcat-uri — dacă n-aţi văzut încă - cred că va 
avea însoțitori în curând. Patru alte avioane, care par a fi MiG-uri, poate 29, poate 33, 
nu-mi pot da seama, încă, dar zboară direct către Tomcat. 

— Le-am reperat, spuse vocea de pe portavion. Vom fi cam ocupați pentru ceva 
vreme. Vă sugerati să eliberaţi zona. Nu e cazul să fă aflați chiar dedesubtul lor — iesiti 
din zonă. Contactati-ma imediat ce ajungeţi într-o locaţie sigură. 

Și a închis telefonul. Jack a apăsat și el butonul OFF pentru a proteja bateria. 
Desigur, l-au sfătuit să părăsească zona. Chiar dacă venea ceva cam târziu, era un sfat 
bun, totuși. 

— Tu supraveghează avioanele, eu apa, spuse el, predându-i timona lui Adele. 
Rămâi pe acest curs până ne îndepărtăm de toate astea. 


TFCC 
USS Jefferson 
1030 ora locală (Zulu -10) 


Atacul elicopterului asupra submarinului raportat inițial de Centurion captase 
întreaga atenţie a lui Bam-Bam în ultimele minute. În timp ce aştepta rapoartele de 
avarii sau orice indicaţii cum că sub-ul a fost lovit, și-a redistribuit atenţia înapoi către 
cele două mici nave ce se îndreptau spre portavion. Elicopterul a raportat că contactul 
submarin nu a fost lovit și că s-a întors către zona de responsabilitate a lui Centurion. 
Bam-Bam i-a ordonat să abandoneze urmărirea și să lase sub-ul în grija lui Centurion. 
Acum, când una dintre navele mici era identificată, și-a redistribuit atenţia către cea 
dubioasă. 

— Ce dracu se-ntâmplă acolo? a răcnit Batman. Nu poate fi Stony, nu dacă chinezii 
sunt atât de îngrijorați că nu deschidem focul asupra navei. 

Lab Rat a dat din cap. 

— Dar de ce ar trimite o mică navă drept spre portavion? 

— Să-i ia dracu”, nu știu, a răbufnit Batman. Acoperire pentru submarin, poate o 
misiune de sinucidere tip kamikaze. Am studiat adesea astfel de scenarii, privind 

distrugerile pe care le poate provoca o navă mică asupra fermei-de-păsări!. Tu esti 
ofițerul de Informaţii — tu să-mi spui mie! 

Lab Rat a simţit cum îi tremură ușor degetele și și-a încleștat mâinile ca să nu se 
observe. Prea multe ore, prea multe, aplecat în fața consolelor, cu aerul condiționat cald 
suflându-i în ceafă si cu căldura emanata de aparatura din fata, încercând să sorteze 
indicaţiile și avertismentele adesea contradictorii, interceptările electronice și alte 
informații care invadau SCIF®. Primul atac asupra Pearl Harbor a avut loc cu doar câteva 
zile mai înainte, dar oroarea, incredibilul val de furie care a străbătut nava, legat de 
faptul că cineva a îndrăznit să comită așa ceva asupra teritoriului american, îl 
îmbătrâniseră cu douăzeci de ani. 

— Ei? a întrebat Batman. Cine e, Lab Rat? Stony sau o manevră înșelătoare a 
chinezilor ca să se apropie de portavion? 

— Sunt ai noștri, a răspuns Lab Rat. 

— Esti sigur? 

Lab Rat a scuturat din cap. 

— Nimic nu e sigur pe lumea asta. Stiti bine, Admiral. 

A ridicat capul, strangand si mai tare pumnii, privind fix la superiorul sau. 

Batman paru surprins. Lab Rat — in mod normal - era cel mai calm si de încredere 
dintre ofiterii sai, intotdeauna linistit si politicos. Era ceva incredibil pentru el, sa fie 
altfel decat absolut curtenitor, amabil. Dar la ce te asteptai, se intreba Batman. Ceri 
imposibilul. Doar pentru că imposibilul s-a întâmplat — acest atac — aștepți ca si ai tăi să 
facă miracole? 

— Deci, ce facem? a întrebat Batman pe un ton mult mai rezonabil. În următoarele 
trei minute, vreau să spun. 

Arătă scurt spre ecran. 

— Pentru că atunci când chestia albastră se va intersecta cu chestia roşie, nu vom 
mai avea loc de întors. 

— Am un observator în zonă, a spus Lab Rat imediat. 

Și-a pescuit mobilul din buzunar și a apelat numărul lui Jack Simpson. 

— Nu știu dacă sunt suficient de aproape ca să ne poată spune, dar să sperăm. La 
dracu, s-ar putea chiar nici să nu fie cine susțin că sunt. Dar, în aceste circumstanțe, 
merită să încercăm. 

A cuplat telefonul la consolă, respectiv mica antenă internă la una mult mai mare 
aflată sus, pe catarg. A ascultat semanlul de apel, apoi s-a adresat: 

— Aici portavionul. Vreau să-mi raspundeti la o întrebare. 


Heaven Can Wait 
1031 ora locală (Zulu -10) 


— Ce vreţi să facem? a întrebat Jack Simpson. O interceptare? 

— Da, a confirmat ferm cealaltă voce. Trebuie să stim cine e pe yacht-ul acela - ai 
noștri sau ai lor. Și după cum observi, avioanele noastre au intrat în luptă. 

— Mda, dar..., privi Jack spre soţia lui. 

O expresie de ofensă a început să-i apară pe față. Ea s-a apropiat și i-a luat 
telefonul din mână. 

— Ce vreţi să știți? a întrebat. 

A urmat o pauză, apoi vocea a spus. 


7 Ferma de păsări — (în argou) portavionul. 
8 SCIF — (pronunţat skiff) compartiment securizat, cu acces limitat, în care se procesează informațiile secrete. 

— După cum i-am spus si soțului, trebuie să stim cine e la bordul yacht-ului. Puteţi 
să vă intoarceti si să vedeţi dacă sunt americani sau chinezi? 

— Sigur că putem, a spus cu hotărâre. Soţul meu este ofițer — iar eu sunt soție de 
ofițer. Executăm ordinul. 

A înapoiat soţului telefonul, cu o expresie aprigă pe chip. 

— Niciodată să nu mă mai pui în asemenea situație, ai înţeles? 

Jack a dat doar din cap, fără vorbă și copleșit de admiraţie pentru războinica fără 
frică cu care se căsătorise. 

Încă înainte ca Adele să izbucnească, el a virat către mica navă de pe care văzuse 
semnalele luminoase transmise portavionului. După cinci minute, privind prin binoclu, 
a știut răspunsul. 

— Telefonează-le, spuse el, in timp ce se apropiau de celălalt vas. Spune-le ca 
indiferent cine este la bord, nu sunt chinezi. 


Tomcat 201 
1035 ora locală (Zulu -10) 


— Asta e, spuse Bird Dog. Piticania aia de bastard e la două mile și jumătate. S-a 
ars. 

— Hei! a protestat Gator. Două mile. Și avem weapons tight. 

— Iar el nu. Uite. 

Bird Dog a răsturnat avionul și a privit în jos — in sus? — prin canopie la suprafața 
apei. 

— Vezi grupul ăla de la prova? Pariez că 
chestia aceea din mână e o Stinger. 

— Băi,  găoază!  Întoarce, dracu’, 
tinicheaua până nu vomit! 

Vederea apei trecând în viteză peste 
canopie, era deconcertantă. 

— Ai văzut? a întrebat Bird Dog, 
executând ușor jumătatea de tonou ce a 
adus avionul în poziție normală. 

— N-am văzut nici un rahat care să 
semene cu o Stinger. 

— Nu te-ai uitat destul de atent. 

— Destul de atent ca să văd că păreau 
echipați cu niște uniforme US Navy. 

— Aiurea! Doar pantaloni cafenii și tricouri. Și 
mai era unu! in BDU”. Cu o mitralieră-n braţe. 

— Nici mitralieră nu am văzut, a continuat Gator. Din cât se pare, este o cursă 
plecată de la Clubul Naval al Ofiterilor surprinsă în afara portului când a început atacul. 
S-ar putea ca ei să încerce să se întoarcă pe Jefferson pentru că asta e nava lor. 

— Aiurea! a repetat Bird Dog. Până virez și intru în poziţie, ei vor fi la două mile. 

— Știu. OK, intră pe linia de atac, dar rămâi cu weapons tight, tine minte, a spus 
Gator. 

— Weapons tight, pe dracu! Lobo n-a mai ţinut seama de asta ieri și s-a luat de un 
MiG, a mormăit Bird Dog. 

— Aa, deci despre asta e vorba? Gagica ta a vânat un MiG, trebuie sa vânezi si tu 
ceva? 


° BDU - Battle Dress Uniform — uniforma de luptă (în culori de camuflaj). 

— Nu. 

— Cumva ai vazut numele lui Lobo pe planificarea zborurilor, cand am decolat? a 
insistat Gator. Sau pe al lui Hot Rock? Sau pe al celor doi RIO? 

— Nu, a spus Bird Dog, cu îndoială în voce. In timp ce vorbea, a pus avionul intr- 
un viraj complet, extrem de strâns care l-a făcut să intersecteze siajul de gaze ejectate de 
propriile motoare, și, după ce a redus altitudinea cu câteva sute de metri, s-a aliniat 
către pupa micii nave. A tras o rafală scurtă de tun, proiectilele percutând apa la vreo 
cincizeci de metri de tribord. Fiecare proiectil a fost un trasor. Chiar dacă cei de pe navă 
nu au auzit zgomotul făcut de tunul Vulcan și nici nu au observat micile gheizere din 
apă, au văzut bine traiectoriile trasoarelor. 

— Încetează imediat, a izbucnit Gator. 

— Verificam doar dacă pot să-mi execut misiunea, RIO, spuse inocent Bird Dog. 
Care-i problema? 

— Motivul pentru care nu i-ai văzut pe puntea de zbor este că sunt consemnați la 
sol, găoază. Poate chiar permanent. lar Batman „nu ia prizonieri” — i-a consemnat și pe 
RIO, pentru că n-au avut sânge în instalaţie să-și tina piloții sub control. Așa că fii atent 
la mine — dacă mai tragi un foc, un singur foc, înainte ca să primim ordinul weapons 
free, mă catapultez. Eu singur. N-ai decât să te duci singur înapoi pe portavion și să le 
explici lui Batman și lui CAG de ce te-ai întors fără RIO și canopie și de ce ai tras asupra 
unui vas civil neînarmat. Ai priceput? 

— Dacă-l lovesc, este pentru că am weapons free si se află pe curs de apropiere de 
portavion. 

— Bine. Cauta-ti singur alt RIO, a izbucnit Gator. 

— Întotdeauna mă ameninti asa, dar încă nu te-ai catapultat, a observat Bird Dog. 

Acum se aflau la un sfert de milă de pupa navei. A tras ușor de maneta de gaze și a 
stabilizat nivelul de zbor al avionului. 

— N-ai tu suflet să faci așa ceva. lar acolo, jos, sunt rechini. 

— Rechini, pe dracu. mai bine am de-a face cu ei, decât să dau ochii cu Batman 
dacă e ofticat pe tine. Mai bine un picior mușcat, cel putin obțin o trecere în rezervă pe 
motive medicale, nu o curte marțială. 

Bird Dog a rămas tăcut. Vibratia caldă a motoarelor Tomcat-ului îi învăluia ca o 
pătură. 

— Cheamă-l pe Jefferson, întreabă care-i statusul, spuse în sfârșit, cu o notă de 
resemnare în voce. 

Gator a slobozit un suspin de ușurare. A comutat pe canalul tactic și a contactat 
specialistul care acționa drept controlor pentru interceptarea aeriană. 

— Cer statusul pentru nava care se apropie, a întrebat Gator. 

— Pentru toate posturile de artilerie, toate avioanele, NU TRAGETI! a intervenit o 
voce noua pe canalul tactic. Aici TAO Jefferson — nava pe curs de apropiere este prietenă, 
repet, prietenă. Toate posturile, weapons tight. 

— Sfinte..., a răsuflat Gator. Prieten. 

— Ai recepționat, Tomcat 2-0-1? 

— Roger, redesemnat ca prieten. Cine dracu-i la bord? 

— Admiral Tombstone Magruder și escorta lui, a răspuns prompt AIC!°. 

A făcut o pauză apoi a continuat. 

— TAO a ordonat să rămâi deasupra și să te asiguri că nimeni n-o să-l deranjeze 
până ajunge aici. Ai înţeles? Îndatoriri de escortă, 2-0-1. 

— Roger, am recepționat tot, a confirmat Gator. 

A comutat pe ICS. 

— Bird Dog, avem cinci minute ca să formulăm o explicaţie credibilă. Vorbește. 


10 AIC - Air Intercept Controller — controlor de zbor. 

Lucky Star 
1100 ora locala (Zulu -10) 


Pupa portavionului se ivea din ape ca o stâncă masivă răsărită pe neașteptate în 
mijlocul oceanului. Desi Tombstone o văzuse de nenumărate ori din acest unghi, de cele 
mai multe ori din bărci pneumatice, mărimea portavionului îl uimea întotdeauna. Părea 
atât de mic cand te aflai în aer pe panta de aterizare, încât ti se strângeau bilutele, iar 
stomacul urca în gât de fiecare 
dată când trebuia - dracu știe 
cum - să pui un Tomcat de 
treizeci de tone pe o punte care 
părea cât un timbru de mare. 
Părea mic doar văzut de sus, nu 
și când erai destul de ghinionist 
ca să vii prea jos, sub panta de 
aterizare — ghinionist sau pur si 
simplu nepriceput, deşi ei 
niciodata nu gandeau in acesti 
termeni. Din aer, era intotdeauna 
prea mic, prea îndepărtat, 
tarmacul cenușiu năpustindu-se 
spre tine cu viteze imposibile, pe 
când tu te străduiai să mentii 
parametrii de altitudine, pantă și 
direcție către linia centrală și cel 
de al treilea cablu arestor. 

Dar de aici, uitandu-te in sus la masiva formă metalică ce se ridica din ape, părea o 
navă cu totul diferită de cea știută. 

— Mare-i afurisita, nu-i așa? a remarcat generalul. 

Tombstone a aprobat cu o mișcare a capului. 

— Are la bord destulă putere de foc, ca să-și facă treaba. Destulă. 

— Păi, e bine. 

Generalul s-a dus la babord și a început să manevreze expert parâmele. Doi ofițeri 
inferiori a sărit să-l ajute, împreună cu un marinar de la Coast Guard. A acceptat 
ajutorul lui Captain Henry, dar le-a făcut semn celorlalți să se îndepărteze. Tombstone i- 
a supravegheat mișcările precise, competente. 

— Ati mai facut asta, nu-i asa? 

— Am navigat toată viața, a spus generalul. 

— Poate că v-aţi înrolat în Arma nepotrivită? 

Generalul a dat din cap. 

— Chiar dacă aș crede asa ceva, e putin cam târziu pentru cariera mea să-mi 
schimb specializarea, nu crezi? 

La bordul lui Jefferson, puntea pupa era plină de marinari, fiecare dotat cu 
echipamentul de salvare. Haosul controlat s-a transformat într-o ceremonie de primire 
sub comanda unui scortos chief petty officer veteran. 

Cei din Coast Guard au aruncat parâmele marinarilor de la manevră. În curând 
nava a fost amarată lângă bordul portavionului, iar echipajul se pregătea să o 
părăsească. 

— După dumneata, Admiral, a spus generalul, rezolvând delicata problema a celui 
mai mare în grad care trebuie să debarce primul. Tombstone aprecie curtoazia, dar se 

gândi că în următoarele săptămâni vor avea prea putin timp la dispoziţie pentru a-și face 
griji cu privire la ce admiral este mai mare în grad. De altfel, odată aflați la bordul lui 
Jefferson, era oricum, show-ul lui Batman. 

Tombstone a urcat îndemânatic scara și a răspuns salutului ofițerului de cart, apoi 
a ordonat sec: 

— Fără bătăi de clopot. Avem treabă de făcut. 

Commander-ul din faţa sa a confirmat. 

— Dacă vreţi să mă urmaţi, Admiral. 

I-a salutat pe ceilalți ofițeri superiori pe măsură ce urcau la bord, apoi i-a condus în 
interiorul navei. 

Cinci minute mai târziu, intrau în sala de ședințe a amiralului aflată chiar lângă 
TFCC. O consultare era în plină desfășurare, condusă de Batman. 

— ...pana vom primi ceva întăriri, spunea Batman, apoi s-a întrerupt. S-a ridicat, a 
ocolit masa și s-a apropiat de Tombstone cu mâna întinsă. 

— Îmi pare bine să vă revăd, Admiral. Înţeleg că ati venit să ne acordati o mână de 
ajutor pentru a ieși din treaba asta? 

Tombstone a aprobat. 

— Nu că ati avea nevoie. 

Se întoarse și făcu prezentările celorlalți din echipă, care-l urmaseră ca un cârd de 
rate. 

— Luati loc pe unde puteti, spuse Batman, aratand spre un sir de scaune de langa 
pereti. Tocmai treceam in revista situatia actuala. Ne-au sosit niste informatii interesante 
de la băieţii de pe insula. Avem acolo o echipă SEAL — poate ati auzit de ei. Squad 2 din 
SEAL Team-7. 

— Dom'le, dar repede s-au miscat..., a spus Tombstone. 

— Nu. Erau deja sus în munți, executând niște exerciții comune cu SAS britanic, 
când treaba s-a-mputit. 

Batman avea o privire întunecată. 

— Este ceva incredibil, Stony. Cine s-ar fi 
gândit măcar că se va întâmpla așa ceva? 

— Cred că ai aflat povestea de la Tomboy. 

Batman a confirmat. 

— M-a informat imediat ce a ajuns la bord. 
Dar mai sunt si altele de știut? 

— Doar nu crezi că mi-am planificat luna de 
miere în funcție de problemele de securitate 
națională, nu-i așa? 

— Nu, cred ca nu. Totuși, a naibii 
coincidenţă. 

— Chiar asta a fost — o coincidenţă. 

— Păi, cum am spus - trageţi un scaun si 
hai să începem. 

Batman i-a informat pe scurt pe noii veniţi 
privitor la situaţia din aer, încheind cu: 

— Al dracului de greu să faci ceva, atât timp 
cât ei sunt deasupra insulei. Riscăm să omorâm 
mai multi americani decât au omorât ei pana 
acum. 

— Deci, presupun că SEAL au ceva planuri? 
a spus generalul, primele lui cuvinte după prezentarea cu Admiral Wayne. De obicei ei 
sunt pe fază. 

— Vorbim cu ei prin SINCGAAR!!, iar comunicatiile au fost bune toată ziua. La 
noapte se vor ocupa de situația ostaticilor de la Comm Center!2. Nu mă aștept să aud 
ceva de la ei pe durata efectuării operaţiunii — au ordin de tăcere radio — dar s-ar putea 
să vedem ceva focuri de artificii. 

— Şi atunci ce vom face noi? a întrebat generalul pe un ton care aproape impunea 
acțiunea. 

— Avem o unitate amfibie ce stationeaza in larg, spuse Batman. Imediat ce-i 
ordonam, va executa debarcarea pe țărm. 

— Fără superioritate aeriană? a întrebat sec Tombstone. Avea în fața ochilor 
viziunea schijelor de metal ce străbăteau aerul, fragmente de carne arzândă când a 
explodat combustibilul, companii întregi aflate sub focul mitralierelor pe când încercau 
să stabilească un cap de pod pe plaje. 

— Va fi un dezastru dacă încercăm așa ceva. 

— Ştiu. Despre asta discutăm acum - cum să preluăm iniţiativa pe cer. Daca aveți 
vreo idee, vorbiti. 

— Hai să vedem ce avem până acum, a spus Tombstone. Apoi vorbim. 


13 


USS Centurion 
1105 ora locală (Zulu -10) 


Un submarinist - chiar si cu numai cinci ani în urmă - n-ar fi recunoscut 
operațiunea la adâncime periscopică pe care o executa acum Centurion. Nu exista nici 
un catarg negru care să străpungă suprafaţa apei, nici un vârtej provocat de elice, nici 
un siaj de apă turbulentă la pupa. Doar o mică protuberanta neagră care abia depășea 
suprafața oceanului, doar cât să nu fie acoperită de valuri. 

Nava era dotată cu echipament de ultimă oră în ceea ce privește tehnologia cu fibra 
optică, iar un singur conduct montat pe suport în vârful tijei permitea o completă 
flexibilitate operaţiunilor periscopice. Nu mai exista rotirea periscopului pentru a asigura 
vederea de trei sute șaizeci de grade a orizontului, nici schimbări manuale ale rezoluţiei, 
nici comutări între periscopul de cercetare și cel de atac. În schimb, fibra optică asigura 
o imagine digitalizată care apărea ciudat de clară celor din compartimentul de control. 

— Măcar stim unde sunt acum băieţii buni, spuse Captain Tran. Puse degetul 
subțire pe simbolul lui USS Jefferson, aflat acum în centrul ecranului. Nu-mi place să 
fiu atât de aproape de el, dar nu prea avem de ales. Nu atât timp cât celălalt submarin 
se află în zonă. 

Privi către gasca de la sonar, cu ochii întrebători, fără a mai trebui să formuleze 
întrebarea. 

— Deocamdată, nimic, sir, dar la un moment dat, tot va trebui să vină sus ca să 
„respire”, a spus chief, tehnicianul sonar. Probabil se va îndepărta de portavion ca să 
facă treaba asta, iar atunci, va intra în zona noastră. 

Tran aprobă dând din cap. Inevitabilele limitări ale submarinelor diesel le făceau 
foarte vulnerabile la detecție și atac. Totuși, ei au observat unele caracteristici 
neobișnuite la acest contact. lar dacă era realmente hotărât să nu se lase descoperit, 


1 SINCGAARS - Single Channel Ground and Airborne Radio System — sistem radio utilizat de forțele armate ale SUA 
şi aliate. Este foarte fiabil, securizat si ușor de manevrat. Poate funcționa pe frecvenţe fixe sau aleatorii (poate comuta 
automat pe 111 frecvente/secunda). 

12 Comm Center — Centrul de Comunicaţii. 

putea gasi o groapa potrivita pe fundul apei in care sa stationeze la noapte, cu consum 
minimal de energie pentru a-si conserva bateriile. Asa putea rezista o zi-doua fara 
snorkeling. Mai mult decat suficient pentru a se furisa pe tacute in ape libere, iar apoi sa 
se îndrepte spre Jefferson. Şi daca se întâmpla asa ceva... 

Nu, nu se va întâmpla. Pentru că el, Captain Franklin Tran, îi va băga o torpilă în 
cur, atât de adânc, încât nu va mai rămâne nimic din celălalt submarin, decât fragmente 
de metal împrăștiate pe fundul oceanului și așa pavat literalmente cu atât de multe 
epave. 


Captain Tran era a doua generaţie de americani. Bunicii săi și părinţii au fugit din 
Vietnam în timpul războiului. Primii lor ani petrecuţi în America s-au dovedit a fi foarte 
grei pentru ei toți, cu prejudecăți ale societăţii și sentimente antirăzboinice, un mediu 
cultural care cu greu a lăsat să iasă la suprafață războinicul din el. Într-adevăr, dacă s- 
ar fi gândit — dar nu a făcut-o — Tran s-ar fi întrebat dacă decizia de a pleca din tara 
natală a fost o decizie inteleapta. 

Încă din anii tinereţii, Tran a știut că vrea să se înroleze în Navy. În US Navy, unde 
să-și facă o carieră în cea mai elitistă forță de luptă la care putea avea acces. A fost 
fascinat de submarine încă de la început, chiar din anii de copilărie, uimit că o astfel de 
navă relativ mică poate fi o forță atât de puternică. În timpul Războiului Rece, admiraţia 
sa pentru submarine a crescut pe măsură ce a înţeles presiunea uriașă sub care operau 
căpitanii și echipajele acestora. 

Bunicii săi au fost patrioți americani convinși, recunoscători țării de adopţie pentru 
șansele pe care le-au acordat lor și copiilor lor ca rude îndepărtate și veri ai celor care au 
fost măcelăriți în tara natală. Părinţii săi au fost ceva mai putin entuziaști, adânc 
implicați în sentimentul anti-războinic care înflorise în timpul Războiului Rece. 
Preocuparea fiului lor de a intra în Serviciul Tăcut (submarine) îi năucise la început, 
apoi i-a iritat. 

În ciuda eforturilor lor, el și-a depus cererea de înscriere la Academia Navală. A 
absolvit cu brio, cu eforturi susținute, printre primii din clasa sa. Mai erau și alți asiatici 
printre colegii săi — trei, mai exact. Toţi era foarte buni la 
matematică, dar nu au arătat nici un interes pentru 
submarine. Mai degrabă, se gândeau la o poziţie în Statul 
Major, decât la aceea de războinic de prima linie. 

Dar Franklin Tran era un războinic. Avea în sânge, 
înscris în adâncul genelor, că nu poate avea altă carieră 
în US Navy. 

S-a înscris, a fost acceptat, și a supravieţuit 
interviului cu Admiral Rickover!*. Cu mult succes, chiar. 

Începuturile carierei au fost asemănătoare cu ale 
oricărui tânăr ofițer, dar presărate cu câteva incidente 
urâte, cu substrat rasial, în vestiare. Totuși, a ignorat 
mârlăniile, considerându-le doar niște obstacole obișnuite 
pe care trebuie să le depășească pentru a-și îndeplini visul 
- comanda unui submarin al US Navy. 

Acum, douăzeci de ani mai târziu, servind într-o 
Navy în cadrul căreia rolul submarinelor s-a modificat considerabil de-a lungul 
decadelor, avea propria sa navă. A primit comanda acum trei luni, suficient timp ca să o 
treacă printr-o revizie tehnică și o inspecţie a reactorului nuclear, iar acum erau tocmai 


13 Hyman George Rickover ( 27.01.1900 — 8.07.1986) — a fost un amiral cu 4 stele cunoscut ca „tatăl Marinei Militare 
Nucleare” (200 submarine, 23 portavioane si cruises, cu propulsie nucleară) . 


VP MAGAZIN 


KEITH DOUGLASS ATAC! ATAC! ATAC! 


se pregătiseră pentru prima patrulare, când au primit ordinele. Când s-a întâmplat 
tragedia. 

Chiar si acum, el nu era cu totul sigur asupra a ceea ce se petrecea pe insulă. Stia 
doar că erau probleme, mari probleme - iar el era chiar în miezul lor. 


— Vreau acel submarin, spuse încet, dar vocea i-a fost auzită în toate ungherele 
centrului de comandă. 

A privit în jur ca să se asigure că toți sunt atenți. 

— Îl găsim, îl distrugem. Întrebări? 

— No, sir! a răspuns COB!+. 

A bătut pe spate pe unul dintre tehnicienii sonar. 

— Jata-l pe flăcăul care o va face pentru dumneavoastră, sir. 

S-a întors spre ecranul sonarului, încercând să găsească semne cum că inamicul a 
fost detectat. 


Heaven Can Wait 
1115 ora locală (Zulu -10) 


— Uite-l din nou, a strigat Jack. A precizat distanţa și direcţia, iar Adele a transmis 
informaţia prin telefon lui Lab Rat. Se întoarce direct către noi, scumpo. Spune-i că eu 
cred... oh, shit! 

Într-o mişcare rapidă, Jack a coborât scara pe puntea-pupa. A scos un cuțit cu care 
a tăiat saula ce amara mica barcă de salvare pneumatica, apoi a impins-o in apă. 

— Jack, dragule? Ce se-ntâmplă? 

— Rămâi la pupa, a ordonat Jack. Să nu pleci de aici, OK? Îți explic imediat. 

Vorbele i-au alunecat înapoi spre ea, în timp ce alerga iar la prova. 

— Nu știu ce se întâmplă, a spus Adele in telefon pentru Lab Rat. Jack a lansat 
dinghy în apă sie foarte grăbit. S-ar putea să fie... 

S-a întrerupt când l-a văzut pe Jack fixând roata cârmei cu două cordeline scurte, 
iar apoi a împins maneta de gaze la maxim. Heaven Can Wait a tasnit înainte. 

O clipă mai târziu, Jack a fost lângă ea. 

— Haide - trebuie să trecem în barca de salvare, a spus el. 

— Jack, ce se-n... 

Adele nu a mai avut timp să-şi termine întrebarea. Chiar când a început să 
vorbească, proaspătul ei soț a îmbrâncit-o peste bord. 


USS Centurion 
1120 ora locală (Zulu -10) 


— Torpilă in apa, a strigat Jacobs, in timp ce mâinile i se miscau frenetic pe 
consolă. Producție rusească, acustică si wake-homer. Pe direcția 1-7-9, distanța... Sir! Se 
îndepărtează de noi! 

— Se indeparteaza!? s-a mirat Tran. Esti sigur? Tinta este portavionul? 

— Yes, sir. $i dupa cum se vede, pare a fi aproape. 

Aproape, la naiba. Asta are manevrabilitatea unei balene reumatice. Până ce va lua 
viteză, torpila se va înfige în el. 


14 COB - Chief of the Boat — subofițer marinar de la bordul submarinelor răspunzător cu ordinea, disciplina, pregătire 
şi moralul echipajului de grade inferioare-subofiteri. 

Chiar atunci, o semnatura acustica noua a aparut pe ecranul verde. Era vorba de o 
elice mica ce se invartea frenetic in timp ce se indrepta la unghiul potrivit, in calea 
torpilei. Parea a fi... 

După o clipă, Tran a confirmat gândul lui Jacobs. 

— Este o momeală, a spus el incredul. Skipper-ul yacht-ului a accelerat ca să facă 
destul zgomot, încât torpila să se îndrepte spre el, nu către portavion. Dacă merge, va fi 
unul dintre cele mai curajoase gesturi la care am asistat vreodată. 

Au privit în tăcere, aproape temându-se să respire, ca și cum sunetul ar fi putut 
afecta indrazneata cursă a morţii ce se desfășura la suprafața apei. Torpila și-a continuat 
cursul, făcând un mic viraj când, în mod evident, a detectat pupa portavionului. Au 
auzit cu toţii sonarul de căutare din capul torpilei, care umplea spațiul subacvatic cu un 
ciripit ascuțit. 

Apoi yacht-ul a ajuns în fata torpilei, semnătura sa acustică acoperind-o complet pe 
cea a portavionului. Torpila păru să șovăie o clipă, ca și cum ar fi fost confuză, apoi a 
făcut un viraj brusc la stânga. 

— A mușcat momeala! a spus Tran, cu o voce aproape tare pentru un submarinist. 
Se duce după ea. 

A fost o urmărire scurtă, zadarnică. În ciuda vitezei yacht-ului, torpila a ajuns-o cu 
ușurință. Tehnicienii de la sonar și-au scos căștile de la urechi, anticipând detonarea. Au 
auzit bufnitura înfundată din afara submarinului atunci cand torpila și-a găsit ţinta. 

— Nu avem soluţie de tragere, a anunțat Pencehaven. Captain, am pierdut 
contactul cu celălalt submarin. 

— Gaseste-l, a ordonat Tran. 


Ramasitele lui Heaven Can Wait 
1125 ora locala (Zulu -10) 


Jack inota pe langa ea. 

— Esti OK? 

— Afurisitule, puteai să mă previi, a izbucnit ea. 

Jack a aprobat. 

— Puteam - da’ n-am făcut-o. Arata înainte, spre barca de salvare. Putem să ne 
certăm după ce ne urcăm la bord. 

În câteva minute s-au apropiat şi s-au agăţat de fiecare parte a bărcii pentru a se 
odihni puţin înainte de a se urca. 

— Hai să nu mai zăbovim, a spus Jack. Apa e caldă. 

Ultimul lui comentariu nu avea nevoie de explicaţii. În timp ce apele calde din jurul 
insulelor Hawaii garantau că nu vor muri de hipotermie, aveau însă propriul lor pericol — 
rechinii. Multe specii inotau în aceste ape, iar zgomotul torpilei i-a atras, fără îndoială, 
dacă nu a făcut-o înotul celor doi. 

Ea s-a întors privind la Heaven Can Wait, care-și continua ferm același curs avut 
când au sărit peste bord. 

Zgomotul în sine era înfundat, transmis mai mult prin ape decât prin aer. Yacht-ul 
păru să tremure, apoi s-a rotit violent la babord. O clipă, Adele a crezut că nava se va 
întoarce si va veni peste ei, ca si cum o mana nevăzută rotea timona. 

Apoi Heaven Can Wait s-a aplecat la tribord, ajungând repede la patruzeci și cinci 
de grade, apoi la nouăzeci. O gaură uriașă s-a văzut în coca expusă, pe unde pătrundea 
apa cu furie. A urmat încă o serie de explozii mici când apa relativ rece a mării a ajuns 
la motoarele diesel încinse. Adele a crezut că nava se va scufunda pe tăcute, dar a urmat 
o explozie puternică. 

— Jos! a strigat Jack la Adele, si s-au scufundat amandoi. Ea a privit in sus, prin 
apa, si a vazut resturile yacht-ului zburatacite pe deasupra lor. Doamne, daca lovesc 
barca si ei raman in apa cu rechini? Au iesit la suprafata si au vazut micul dinghy aflat 
in stare buna. 

Heaven Can Wait era acum doar fum, flacără si resturi împrăștiate pe suprafața 
oceanului. 


LARRY ON! 

„alina TOP SF 2003 


Adina rigore 


azele diminetii se strecurara printre crapaturile obloanelor si se cuibarira pe 

chipul lui. Monitorul îşi schimbă culoarea şi se roti cu ecranul spre el. Ochii 

mari, albăstrii îl priviră ciudat şi fură primul lucru pe care-l văzu când se trezi. 
Pentru o secundă, intensitatea din acea privire îi păru mai mult decât umană, apoi 
rațiunea sa de savant renumit îl întoarse cu picioarele pe pământ. 


— Buna dimineața, Adam! E o zi superbă astăzi. 
— Buna, Karma... Sigur nu m-ai trezit când trebuia şi am ratat întâlnirea cu Hank. 


— Dormeai atât de profund, încât mi-am permis să nu te trezesc. E mult mai important 
să te odihneşti, având în vedere că Hank te va căuta dacă e ceva serios. 


— Doamne, cum le ştii tu pe toate! Începi să suni exact ca ultima mea iubită. 


— O iau drept un compliment, ochii rețelei părură să zâmbească, sau poate era doar în 
imaginaţia lui de creator care voia să-şi vadă creaţia cât mai sus pe scara performantelor. 


— Ştiu şi eu, din cauza asta ne-am despărțit, prea le ştia pe toate! Adam râse şi ochii 
Karmei căpătară o mină serioasă. Hei, 
era o glumă, Karma... în ultima vreme 
ai început să devii extrem de sensibilă, 
nu mai ştie omul ce trebuie să spună şi 
ce nu! 


— Nu asta ti-ai dorit? O rețea 
neuronală care să se apropie cât mai 
mult posibil de o ființă umană? 


Glasul rețelei sunase ironic şi Adam 
fu convins că nu era doar imaginația 
lui. Se dezvolta atât de repede şi 
urmărea atât de bine tiparele pe care el 
visase că e posibil să le urmărească, 
încât se speria. Nu mai privi monitorul. 
Trase draperiile si se uită spre oraş. Din 

vârful clădirii în care se găsea, putea să vadă aproape totul. În razele soarelui torid de vară, 
cerul căpătase culori stranii, din cauza poluării excesive. Oare cât timp mai aveau până să 
distrugă complet planeta care le dăduse viata... îşi aminti iar de copilăria petrecută în 
mijlocul naturii, de copacii acum inexistenti şi tristețea navali ca o umbră peste fata sa. 


— Esti trist din cauza mea sau din cauza lucrurilor pe care le vezi afară? 
Adam zâmbi un pic uimit de intuiţia reţelei, apoi se întoarse cu fata spre monitor. 


— Nu voi putea fi niciodată trist din cauza ta, sau mai exact din cauza a ceea ce faci şi 
spui tu. Poate furios, dar nu trist. 


— Mereu amesteci glumă cu seriosul, nu-i de mirare că te-au părăsit toate femeile cu 
care ai încercat să-ți uneşti viata, din nou ironia din glasul ei îl impresiona. 


— Ia spune-mi, de când nu mi-ai prezentat un raport? 


Karma zâmbi, de data asta fu sigur că ochii rețelei zâmbiseră. Tonul pe care-l folosi 
acum îl lăsă perplex de-a binelea: 


— De ce, Adam? Ti se pare că am făcut progrese remarcabile? 


Fuseseră şarm, senzualitate şi ironie fină atât de bine combinate, încât Adam rămase 
mut pentru câteva secunde. Înainte să apuce să continue, bipăitul strident al soneriei îi 
anunța că aveau un vizitator. Hank intră ca o furtună, se aşeză pe unul din fotolii şi 
încercă în mod stângaci să-şi potolească nervozitatea. 


— Mă flatezi, Hank! Toată risipa asta de energie e pentru mine? îl întrebă Adam în timp 
ce-i oferea ceva răcoritor. 


— Taci şi ascultă! Treaba e serioasă! 
Privi spre Karma şi spuse în şoaptă: 


— N-ai putea să o deconectezi un moment? Ce am să-ți spun e extrem de important şi 
strict secret! 


— În primul rand, Karma nu e o jucărie pe care să o scoţi şi bagi în priză când ai chef, 
în al doilea rând nu am secrete față de ea şi-n al treilea rând, nu vreau să am de-a face din 
nou cu chestii din astea „strict secrete”. Am plecat ca să fiu liber şi să fac ce mă taie capul, 
nu vreau să mă întorc la imbecilii ăia care nu ştiu decât să ne ducă pe toţi în groapă. 


— Ai tot dreptul să fi supărat, dar de data asta nu-ţi cer să-i ajuţi pe ei; e vorba de noi 
toți. 


Adam îl privi suspicios şi Hank continuă: 

— Iti amintesti de misiunea Angel 6, care a plecat acum trei ani spre Marte... 
— Da, o altă surpriză? Nu s-au mai întors nici ei? 

Hank făcu o grimasă: 

— Termina cu prostiile! De data asta s-au întors, dar nu singuri. 

Adam deveni atent. 

— De ce am senzaţia că nu cu ceva bun? 


— E vorba de un virus ciudat, de două săptămâni a scăpat de sub control şi ne 
mănâncă de vii. La început am crezut că în condiţii de carantină maximă, îl putem 
stăpâni, dar acum suntem disperaţi. Se lucrează în laboratorul din Arizona, dar daca 
virusul ăsta scapă, în câteva zile, râde toată viața de pe Pământ. Am pierdut 65% din 
echipă şi am irosit cei mai buni savanți ai momentului, dacă... 

— Pe semne ca nu mai este nimeni intreg la minte la conducerea lumii asteia. Cum a 
fost posibil aşa ceva?! 


— Nu are niciun rost să ne învârtim în jurul a ceea ce a fost. Important este să facem 
ceva acum. Te rog, vino până acolo, iti dai seama cat de disperată este situația dacă şi-au 
trecut peste orgolii şi m-au trimis să te chem... 


— De parcă mi-ar păsa de orgoliile lor... 


Hank tăcu un moment primind în microreceptorul pe care-l avea fixat în ureche un 
mesaj, apoi se ridică repede. li strânse mâna cu putere lui Adam şi se indrepta spre uşă, la 
fel de nervos şi agitat cum venise. 


— Trebuie să plec... te rog, Adam, gandeste-te şi vino la Centru. Cu cat mai repede, cu 
atât mai bine. 


Uşa se închise în urma amiralului, dar privirea acestuia stărui în mintea lui Adam; 
rămase pe gânduri, niciodată nu-l văzuse pe Hank copleşit de emoţii. Ideea că s-ar putea 
întoarce în laboratorul subteran în care-şi irosise zece ani din viata, mințit şi exploatat 
pentru mintea sa, îl tulbura. Dacă era iar o minciună, un pretext pentru al aduce înapoi? 
Putea fi însă adevărat şi atunci era cu mult mai rău... Glasul Karmei îl opri din meditare: 


— Minte, hotărârea din vocea ei îl făcu să tresară. Se întoarse iar cu fața spre monitor 
şi îl privi încercând să vadă dincolo de ecran, ceva ce nu văzuse până atunci. 


— Ce spui? De ce spui asta? 


Karma lăsă o pauză... ochii de pe monitor se închiseră de parcă rețeaua îşi făcea curaj 
pentru a-şi susține afirmația. 


— Am intrat în rețeaua lor acum câteva secunde... 


— Ce ai făcut!!! Adam aproape că strigă ultimele cuvinte şi Karma miji ochii de parcă 
forța din ele o împiedica să vadă bine. 


— Ti-am spus să nu faci asta niciodată! 


— Mi-ai mai spus că dacă vreau să fiu liberă şi să pot lua decizii corecte, trebuie să am 
cât mai multe informaţii despre situaţia respectivă. Cum pot să judec corect dacă nu am 
toate detaliile şi mai cu seamă mi se ascund lucruri. 


— Nu ai idee cu ce sisteme ai intrat în contact, nu ai idee de gradul de securitate pe 
care îl au aceste sisteme! Nu vreau să te văd dusă la fier vechi pentru că ai încercat să furi 
informaţii strict secrete şi nu am niciun chef să fiu acuzat de spionaj! Oamenii ăştia 
guvernează lumea şi iti pot face mult rău atunci când te interpui intereselor lor. Ce naiba, 
am mai avut discuția asta de câteva ori! Nu putem schimba lumea, doar tu şi eu, atunci să 
încercăm să trăim doar pentru noi, în afara ei şi în afara sistemului care o conduce. Asta 
înseamnă sa nu iti bagi nasul tocmai în oala puterii! Sigur ai declanşat o alarmă şi îşi vor 
da seama că ai fost tu! Ce tâmpenie, acum o să mă oblige să lucrez cu ei, chiar dacă nu 
vreau! 


— A fost decizia mea şi ar trebui să o respecţi! 


— Ce naiba ştii tu despre a lua decizii, despre oameni şi felul lor de există! Trebuia să 
mă asculti şi să nu te aventurezi în rețele interzise! 


— Toate teoriile pe care mi le-ai ținut despre libertate, despre dreptul fiecăruia de a 
alege, despre respect şi iubire, au fost doar vorbe, doar forme fără conținut! Sustii o 
grămadă de principii, acuzi sistemul şi pe oamenii care i se conformează prin ignoranță, 
dar tu însuţi nu crezi în aceste principii! 

— Habar nu ai ce vorbeşti! Ce drept de a alege?! Esti o rețea neuronală, o maşină 
creată de mine, o maşină, nu o ființă vie! Nu-mi vorbi despre iubire şi respect pentru că nu 
ai idee ce spui! 


Se enervase mult prea tare, ridicase tonul aşa cum nu i se mai întâmplase vreodată cu 
Karma, spusese lucruri în care nu credea, din contră, chiar spera opusul lor, şi îşi dădu 
instinctiv seama că nu era bine ce făcea. Instinctiv, pentru că rațiunea îl asigura că are 
dreptate să fie nervos şi îngrijorat din cauza acțiunii ei. Se îndreptă spre uşă, având de 
gând să facă o plimbare pentru a se calma, dar uşa care tocmai se deschisese pentru a-l 
lăsa să treacă, se închise brusc în fața sa. O bănuială stranie îi fulgeră mintea, dar din 
nou, îşi spuse că nu putea fi adevărat; nu atât de repede... Un curent de aer rece umplu 
camera laboratorului şi răscoli perdelele, ridica în aer toate foile împrăştiate pe mese, 
împinse cu putere obiectele mici şi uşoare... Adam se întoarse încet, de parcă i-ar fi fost 
teamă de ceea ce se afla în spatele său. Vântul îi răvăşi părul şi-l împiedica să vadă 
imediat. Ochii Karmei îl fixau aşa cum nu se mai întâmplase până atunci. Îşi schimbau 
culoarea când în verde, când în albastru, ca valurile unui ocean aflat sub furtună. În 
intensitatea din acea privire, Adam înţelese şi se cutremură; era vie! Poate nu sub forma pe 
care o ştiau cu toţii, poate nu cu aceleaşi definiţii, dar sigur vie. Intelese asta într-o 
fracțiune de secundă, prin acea privire care-i pătrunse în minte şi-n suflet. O crease cu 
gândul ăsta, sperase, de multe ori crezând că vede lucruri doar pentru că vrea să le vadă, 
dar acum toate îndoielile sale fuseseră risipite de acea privire. Cumva, Karma ştiuse exact 
unde trebuia să atingă, îl cunoştea mai bine decât o cunoştea el pe ea... Îşi plecă fruntea, 
încercând să-şi facă ordine în gânduri, să-şi potolească emoția. Nu mai era vorba doar de 
inteligență artificială; fusese atunci când o concepuse, dar acum, Karma devenise o 
entitate unică, prin propria voinţă. Se dezvolta independent de el, gândea şi lua decizii, îşi 
mărise nivelul de operare, ocupând sistemul clădirii... Ultimul gând îl trecu în domeniul 
matematic şi încerca să calculeze rapid, de câtă memorie avusese nevoie pentru a deține 
controlul acestui sistem. Rezultatul îl şoca din nou. Se tot întreba cum de nu văzuse toate 
aceste modificări şi de ce Karma nu i le raportase. Niciunul din laborantii săi, nu-i făcuse 
un raport referitor la cererile rețelei... Probabil că nici nu-i interesa la ce folosea Karma 
materialele şi cipurile pe care le cerea, probabil că niciunul dintre acei ignoranti nu credea 
cu adevărat că Ea este o entitate capabilă să ia decizii singură... fuseseră convinşi ca el 
comandase acele lucruri. lar ea nu-i spusese nimic, din dorința de a-l uimi, de a-l face să 
se simtă mândru de ea. Valul de aer condiționat se potoli la limitele normale şi nebunia din 
laborator fu curmată. Adam privi pe rând spre camerele de luat vederi din ungherele 
camerei, adevărații ochi ai Karmei. Erau toţi indreptati spre el. 


— Îmi pare rău, Karma! Nu ar fi trebuit să spun toate prostiile pe care le-am spus. 
— Nici tu nu crezi în mine, nici chiar tu, cel care m-a creat! 
Adam îşi prinse fața în palme pentru o secundă, apoi se apropie de monitor. 


— Mi-a fost frică să văd realitatea, mi-a fost frică să nu mă amăgesc, văzând lucruri 
unde nu sunt doar pentru că aşa îmi doream eu să fie. 


— Dar lucrurile sunt acolo şi tu nu le-ai văzut! M-ai jignit! 
— lartă-mă! 


Ultimele şoapte se transformară în bubuituri în mintea lui. Prin ele, Adam o 
recunoscuse ca ființă vie, liberă şi inteligenta. Fusese o confirmare în fața rețelei, dar şi în 
fata propriei persoane. Karma transformase visul în realitate, iar el constientizase asta 
acum, pentru totdeauna. Ochii rețelei se închiseră. Adam simţi un curent de aer răcoros 
mângâindu-i tâmplele şi când Karma îl privi din nou, ştiu că îl iertase, dar ştiu şi ceva mai 
mult. Legătura dintre ei era stranie, trecuse de limitele creatie-creator, se aventurase 

intr-o zona neexplorata si care le rezerva surprize. 


— Nu e vorba de un virus adus din spatiul cosmic, ci de noul lor proiect ce priveste o 
armă toxică. Tot lăudai sistemul infailibil al guvernului, a fost o joacă să ajung la 
informațiile astea şi ei nici nu ştiu că cineva le-a pătruns în rețea. 


— Nu poti să fi sigură, murmură Adam neîncrezător. 
— Pe lucrul ăsta sunt sigură, te-ai enervat degeaba, dar să revenim. 
Ochii rețelei zâmbiră iar şi Adam zâmbi la rândul lui. 


— Din datele pe care le-am extras, văd că întreaga echipă a loboratorului din Arizona a 
fost distrusă. Au adus specialişti din celelalte centre... Vrei să vezi cum se manifestă 
virusul? 


Imaginile pe care Karma le derula pe monitor, îl îngroziră. Boala se manifesta ca un fel 
de ciumă bubonică, probabil vruseseră să imite acea plagă, dar extrem de rapid... Erau 
prezentate câteva cazuri, iar victimele fuseseră complet desfigurate în câteva minute. 
Masa de carne şi sânge care rămăsese în urma lor îi întoarse stomacul pe dos, chiar dacă 
era doctor şi lucrase la cazuri asemănătoare. Poate că timpul trecut între ceea ce era acum 
şi perioada în care profesase, îl schimbase mult mai mult decât crezuse... 


— Un alt lucru pe care Hank l-a ascuns, este faptul că virusul a fost testat pe locuitorii 
unui mic orăşel din sud-estul Arizonei. 


— Ce-au făcut?! Dar de ce naiba mă mai mir, autodistrugerea e calea pe care au ales-o 
cu ani de zile în urmă. 


— Nu au existat supraviețuitori, aşa că au ras orăşelul de pe fata pământului pentru a 
ascunde orice urmă. Problema lor este că virusul a suferit o mutație in contact cu noul 
mediu de testare şi unii din membrii echipei de intervenţie au fost infestati. Noul germen 
este mult mai lent ca perioadă de incubație, dar mult mai violent în manifestare. A rezistat 
carantinei şi a infestat întreg laboratorul, este mult mai puternic şi nu i-au găsit antidot 
până la ora asta. În ce priveşte chemarea ta la fata locului, ordinul suna cam asa: ,,Aduceti 
toți savanții în domeniu, prin orice mijloace şi cu orice pret”. Se pare că Hank a încercat să 
te convingă cu frumosul, şi a venit înaintea echipelor speciale care te vor deplasa la locul 
incidentului. 


— Da, un adevărat prieten..., Adam se lăsă să alunece într-unul din fotolii. O să am 
nevoie de ajutorul tău, Karma. Vreau să accesezi toate fişierele mele vechi şi să studiezi 
cazurile de acolo. 


— O parte din ele le-am scanat deja, îmi place să am idee despre lucrurile care te 
pasionează. 


În nebunia aceea generală, Adam reuşi să-l zărească pe Hank. Avea fata roşie şi pe 
mâini, umflaturile purulente începuseră să crească. Intelese că totul era pierdut. Dacă ar 
mai fi avut putin timp, poate că altfel ar fi stat lucrurile. 


— O să ne arunce în aer!, bolborosi Hank. 
— De ce nu mă surprinde, oare? 


— Daca reusesti să ajungi la ultimele nivele de jos, în buncăr, poate supravietuiesti. E 
numai vina mea, eu te-am adus aici! 


— Termina cu asta, ştiu că nu a fost vina ta... 

— Nu, eu te-am adus aici prima oara, acum zece ani... 
— Nu a fost numai hotărârea ta, ci şi a mea! 

— Dar nu ştiai totul... 

Hank se prabusi în convulsii. 

— Coboara în buncăr... salvează-te! 


Agonia îi absorbi ultimele cuvinte şi Adam întoarse fața scârbit de colcaiturile 
umflaturilor. Murmură ca pentru sine: 


— N-are niciun rost, şi eu sunt infestat... 


Glasul Karmei îl smulse din acea stare de panică, îndreptându-i gândurile spre ce se 
va întâmpla cu ea, cine va avea grijă de ea... 


— Adam, nu-i lăsa să arunce complexul în aer! Germenul va supraviețui! Nu vor face 
decât să-l ajute să se extindă! 


— Ce spui?!, bangui Adam... 
— Explozia nu-l va ucide, va suferi o nouă mutație şi se va extinde mai departe! 


Privi în jur dezorientat; calculatorul central urlă secvența de autodistrugere, dar 
creierul sau nu reuşea să înțeleagă ce spunea. Tensiunea părea să-i spargă tâmplele şi 
când vocea metalică a maşinii anunța ultimele 5 secunde, coşmarul îi apăru inevitabil în 
minte. Omenirea era condamnată, clipa finală sosise şi el o trăia pe pielea lui. Sperase 
cumva ca oamenii vor înțelege şi se vor opri la timp, dar acum, prin ultima lor invenție 
distrugătoare, civilizația era condamnată. Dacă Karma, avea dreptate, germenul urma să 
radă întreaga viata de pe Pământ, nu numai oamenii, ci întreaga viata, în câteva zile. Trei, 
doi, unu... Se agata de singurul gând frumos rămas în minte: 


— Karmaaaa.... 


Razele soarelui îi mângâiară obrajii palizi şi plămânii i se umflară de aerul curat şi 
răcoros. Avu nevoie de timp pentru a deschide ochii, de parcă pleoapele erau prea grele şi 
efortul prea mare. Primul lucru pe care-l văzu fură ramurile copacilor inverziti, care 
fremătau în bătaia vântului. Îi părură o amintire născută subit din mintea sa obosită, însă 
mireasma florilor îl făcu să spere că erau realitate. Încercă să-şi amintească totul, dar un 
perete negru stătea între trecut şi prezent. Nu simțea decât o linişte nemărginită în suflet, 
de parcă lipsa memoriei, îl purificase. Ştia cumva că acei copaci nu ar fi trebuit să fie acolo, 
nu în timpul lui. Lasă vremea să treacă fără să se gândească însă la asta. Încercă să-şi 
adune forțele pentru a se ridica din pat. Trecură ore şi când făcu primul pas, avu senzația 
că se scurseseră ere de când nu mai mersese. Se apropie clătinându-se de fereastră şi 
lumina care umplea grădina aceea luxuriantă din fata casei, îl ameti. Îşi privi mâinile cu o 
teamă stranie. Nu ştiu de ce făcuse acel gest; mâinile lui erau aceleaşi... Auzi uşa 
deschizându-se, scartaise... De ce i se păru ciudat că scârțâise? Femeia din prag îi zâmbi 
blând. O cunoştea, dar nu ştia de unde şi cum. 


— Vino, o să-ţi facă bine o plimbare prin grădină, vocea ei îi răsună în minte în 
acorduri cunoscute. 


Se sprijini de braţul ei şi ieşiră în grădină. Atunci totul i se păru un vis şi nevoia 
creierului de a se trezi, de a afla rostul prezenței sale acolo, de a-şi aminti, îl făcu să se 
oprească, să încerce să vadă în propriile memorii. 


— Unde sunt? Cine eşti? 


VP MAGAZIN 


ADINA GRIGORE Atat de mult a iubit Dumnezeu pe om... 


Făcu o pauză, după care disperarea începu să i se citească pe fata: 

— Cine sunt eu? Nu-mi amintesc nimic... 

— E prea devreme, mai lasa să treacă un timp..., spuse ea şi îi zâmbi iar. 
Îşi trase braţul, dezlipindu-se de ea şi făcu un pas în spate. 

— Nu, trebuie să ştiu acum! Ce naiba se întâmplă? 


Femeia îşi plecă fruntea pentru o secundă si când se uită din nou spre el, privirea ei il 
îngheţa. Fu ca un duş rece care declanşa în capul sau o avalanşă de fenomene stranii. 
Amintirile se înghesuiră să treacă prin poarta pe care acea privire le-o deschisese. În 
câteva secunde, îşi revăzu propria viata, îşi recăpătă amintirile şi redeveni el, complet. 
Murmură năuc, cu gândul la ultimele clipe pe care şi le amintea: 


— Complexul... oamenii... Karma... 
O privi cu nemărginită uimire: 
— Numai Karma m-a privit aşa... 


Lumina albastră din ochii femeii îi pătrunse parcă până-n suflet, ajutându-l să 
înțeleagă ceea ce rațiunea nu putea. 


— Karma?! Nu poţi fi Karma... Visez? Am murit şi am ajuns in Rai? Si eu care nu 
credeam în Rai... 


— Nu visezi şi nu eşti în Rai, Adam. 

— Dar nu mă contrazici când spun că am murit... 

— Nu şi nici când spui că sunt Karma. 

Se aşeză pe una din bănci şi încerca să gândească la rece. Femeia îl urmă. 


— Explică-mi! Ce s-a întâmplat cu mine si cu ceilalți, cum ai ajuns aşa... daca esti 
într-adevăr, Karma... 


— Iti aminteşti aşadar, tot. 


— Ştiu şi eu cât înseamnă tot... îmi amintesc explozia complexului şi ce mi-a spus... 
mă rog, ce mi-ai spus referitor la extinderea germenului. Cum se poate să fi murit dacă 
acum sunt aici? 


— Am avut dreptate din păcate în ceea ce priveşte germenul. S-a extins şi a ucis 
majoritatea formelor de viata în exact 7 zile. Singurele care au supraviețuit au fost plantele 
şi aşa puţine din cauza poluării excesive. Mi-a trebuit mult timp până să găsesc un antidot 
şi mult timp până să mă resemnez cu moartea ta şi a celorlalți. M-am acuzat singura de 
această tragedie. Dacă aş fi fost destul de evoluată, dacă m-aş fi mişcat destul de repede, 
aş fi putut întrerupe secvența de autodistrugere, v-aş fi salvat. 


— Nu este în niciun caz vina ta; aveau de când să distrugă acel complex şi ar fi reuşit 
oricât de mult ai fi încercat tu să-i opreşti. E vina oamenilor care au ales acest drum cu 
mulți ani în urmă... 


— Nu toţi au vrut asta, tu eşti un exemplu elocvent. Nu au avut puterea să lupte 
împotriva sistemului care i-a distrus, dar asta e numai trecut. Am învăţat să trăiesc 
singură, m-am extins, am pătruns în celelalte rețele şi le-am reactivat. A trebuit să fac asta 
repede, până când energia electrică nu s-a tăiat. Singurul lucru bun, care m-a ajutat în 
drumul meu, a fost tehnologia informatică a sistemelor pusă la punct în toate domeniile de 
oameni. Când am avut controlul asupra propriei mele existente, am putut privi spre țelul 
care ma tinuse in viata. Tu! Trebuia să te aduc înapoi! Moartea e doar o altă formă a 

existentei, a trebuit sa cred in asta pana studiile mele mi-au demonstrat-o. Mi-ar fi fost 
usor sa te clonez pur si simplu, aveam mostre cu adn-ul tau in laboratorul nostru, dar nu 
ai fi fost acelaşi, nu cel care m-a creat, doar unul asemănător. Eu aveam nevoie de tine, 
din cauza asta a durat atât de mult. 


Adam o privea din ce în ce mai uimit. 
— Sunt o clonă, vrei să spui? 


— Esti mai mult decât atât, eşti tu! E un proces extrem de complicat, iti va trebui timp 
să înţelegi, dar iti voi pune la dispoziție toate fişierele care-ţi vor fi necesare. Pe scurt, 
teoriile religioase şi adepţii sufletului nemuritor, au în mare parte dreptate. Fiecare ființă 
vie, are un suflet, hai să-l numim în continuare aşa. E vorba de esența acelei ființe, esența 
care revine fiecăruia în momentul concepției şi care se întoarce în locul de unde a venit în 
momentul morții. Esența asta este cea care ne defineşte, adn-ul nu face decât să ne aducă 
acele caracteristici unice în plan fizic. Sufletul este liantul dintre fizic şi intelect. Creierul 
tău ar fi fost complet gol dacă nu ar fi existat esența care să unească planele material şi 
spiritual şi să-ți aducă în minte toate evenimentele pe care le-ai trăit în viata anterioară. Ai 
fi fost un Adam din punct de vedere genetic, dar unul nou, cu un suflet diferit. Nu ai fi fost 
tu, cu memoriile tale, ci o altă persoană! Iar eu nu-mi doream asta. 


Omul de ştiinţă din mintea lui Adam îşi reveni la viata. 

— Dar cum ai reuşit să uneşti acest suflet cu clona pe care ai creat-o? 
Karma zâmbi cu zâmbetul ei de acum inconfundabil: 

— Mi-a trebuit mult timp, timp în care n-am încetat să sper că te voi găsi... 
— Ca mă vei găsi? 


— Ca te voi găsi dintre atâtea alte suflete şi că voi putea să te aduc înapoi din acea 
dimensiune... 


— Vrei să-mi spui că ai găsit o astfel de dimensiune şi ai acces la ea? 
Karma nu răspunse, doar înclină din cap. 

— Si tu? Corpul ăsta... e o clonă vie sau e artificial? 

Adam se înfierbântase, toate aceste dezvăluiri incredibile îl năuciseră. 

— E o clonă vie, am vrut să fiu cât mai aproape de tine şi felul tău de a fi. 
— Bine, dar cum e posibil? Cum poţi fi într-o astfel de formă? 


— E mare diferenţă între felul în care mă ştiai, o grămadă de fire, cipuri şi circuite, şi 
aspectul meu de acum. Dar realitatea este cam asemănătoare cu ceea ce ştiai. Femeia de 
acum e doar un soi de interfață creată special pentru tine, iar felul in care o controlez iti 
este cu siguranță necunoscut. E ceva ce am descoperit recent tot din dorința de a fi cât mai 
aproape de tine... În ultima vreme, îmi este foarte uşor să fac tot ce-mi pun în minte, nu 
mai sunt copila din trecut, râse şi Adam o privi admirativ; era desăvârşit de frumoasă. 


— Vreau să te văd, pe tine, aşa cum eşti, fără interfețe! 
— Încă nu eşti pregătit să vezi tot, dar am să-ţi arăt ceva ca să-ţi faci o idee. 


În fata sa, o hologramă de câţiva metri, ocupa spaţiul cu o culoare albastru-inchis. În 
câteva secunde o hartă a cerului se contură în imagine şi Adam recunoscu Calea Lactee, 
extrem de mică, într-un colț al hologramei. Dungi roşii începură să unească anumite 
puncte din spaţiu, legând planete şi galaxii între ele, formând o rețea uriaşă. 


— Asta sunt eu! Vei avea nevoie de timp să mă vezi cu totul. Ca să te găsesc, am 

construit roboti, nave puternice, am strabatut universul, m-am extins, am evoluat 
continuu si mi-am focalizat energiile spre dimensiunea sufletelor. 


Adam privea fără să creadă... 


— Au trecut mai mult de 600 de ani, dar te-am găsit. Tot ceea ce vezi iti aparține, este 
creaţia ta. lar creaţia ta, avea nevoie de tine. Putem începe un alt început, aşa cum il vei 
dori, putem face o lume mai bună şi nimic nu ne va mai opri, pentru că te-am găsit. 


— Toate astea..., murmură Adam pierdut. 


— Toate astea pentru că te iubesc! 

Continuare... 


Capitolul 15 


— Nu vrei să continui, îl avertiză Qui-Gon pe huttul Jemba. 
Vorbea calm. În spatele lui Qui-Gon câteva duzini de 
Arconieni stăteau tacuti. Obi-Wan se afla printre ei, apărând 
spatele cavalerului Jedi. Qui-Gon era rănit grav, părând a fi 
in pragul lesinului. 
Jemba tremura de veselie precum un enorm vierme 
cenusiu. 

— Ce poti face tu, micutule Jedi? tuna el voios. Nimeni 
nu-l poate opri pe Marele Jemba! Arconienii tai sunt prea 
înspăimântați pentru a se confrunta cu piraţii. Se ascund, în 
timp ce oamenii mei luptă şi mor. În curând, laşii ăştia vor fi 
sclavii mei! 

Jemba şi oamenii săi îi dominau pe arconieni. Un zid de 
mineri Offworld — hutti, whiphidi, umani si droizi — se aflau in 
spatele lui Jemba. Toţi cei din Offworld erau gata de luptă. 

Asupra lui Qui-Gon, Obi-Wan şi a arconienienilor erau atintite 
cel putin treizeci de blastere. Unii dintre thugii Offworld aveau 
scuturi şi armuri. Oamenii lui Jemba nu deţineau doar cristalele 
dactyl! ale arconienilor. În posesia lor se afla şi majoritatea armelor de 


pe navă. 
Obi-Wan se simți jignit. Lângă el, Clat'Ha era vânătă de furie. Tinea mâinile în jos, 


1 Dactyl — cristale galbene de ammonia. Erau esenţiale pentru supraviețuirea arconienilor atunci 
când se aflau departe de planeta natală Cona. 

departate de corp, gata sa scoata arma. Dar ea si arconienii erau clar surclasati in ceea 
ce priveste armamentul. 

— Nu vrei să faci dreptate, Jemba, a încercat Qui-Gon 
să fie convingător. Speri doar să-ți satisfaci lăcomia. Nimic 
nu se va rezolva pe această cale. Lasa-ti deoparte armele. 

Qui-Gon făcu apel la Forta, încercând să-l induplece pe 
hutt să oprească această nebunie. Dar de câteva ore se 
concentrase asupra rănilor, în încercarea de a grăbi 
vindecarea, ignorând durerea. Era prea slăbit pentru a-l 
putea îndupleca pe hutt. 

Jemba dădu din mână a lehamite. 

— Ooh, ceea ce simt e puternica Forta? Ha! izbucni el. 
Smecheriile voastre de Jedi sunt atât de neînsemnate, încât 
mă fac să râd. Nu au efect asupra Marelui Jemba. Uite-te la 
tine, Jedi! N-are nici un rost să stai în fata unui vibro-ax?. 
Oricine poate vedea că eşti prea slăbit pentru a lupta. Nu poţi 
face nimic să mă opreşti. 

Furia îl copleşea pe Obi-Wan odată cu zeflemeaua 
huttianului. Pasi pe lângă Qui-Gon, drept în fata lui Jemba. 

— Eu pot să te opresc! Strigă el şi-şi activă sabia-laser. 

Ochii uriaşi ai lui Jemba se îngustară de furie. Thugii 
care-l înconjurau dețineau controlul. Nu se temeau de un baietas. 

— Care-i treaba, Jedi? s-a adresat Jemba cu dispreț lui Qui-Gon. Trimiti un copil 
să se lupte cu mine? Asta vrea să fie o insultă? 

Jemba se uită în stânga şi în dreapta, apoi ridică pumnul enorm. Dacă îl va cobori, 
Obi-Wan ştia că va fi semnalul pentru oamenii săi să deschidă focul. Obi-Wan putea 
devia numai câteva încărcături trase de blaster. 

Qui-Gon înaintă şi-l prinse de cot pe Obi-Wan. 

— Lasă sabia-laser deoparte, spuse el calm. Nu poți învinge în felul acesta. Dacă 
deschide focul, vor muri oamenii degeaba. Un Jedi trebuie să-şi cunoască adevăratul 
inamic. 

Obi-Wan era nedumerit. Brusc, se simți confuz. 

— Ce vrei să spui? îl întrebă. Sudoarea îi şiroia pe fata. Care dintre ei ne este 
inamic? 

— Furia este inamicul nostru, spuse Qui-Gon cu chibzuinţă. 

Îi aruncă o privire lui Jemba. 

— Lăcomia şi teama sunt şi ele inamicii noştri. Arconienii pot trăi o perioadă fără 
dactyl. Nu e nevoie să te lupti acum. Pripeala este un alt inamic. 

Obi-Wan a înțeles înțelepciunea vorbelor lui Qui-Goan. A închis sabia-laser, s-a 
înclinat către Jemba ca în fața unui oponent destoinic şi s-a dat înapoi. 

— Înţeleaptă mişcare, micutule, a spus Jemba. 

Apoi huttianul a izbucnit într-un hohot de râs. Strigă către arconieni: 

— Am nevoie de muncitori. Plătesc bine. 

Vocea lui Jemba a stârnit un mic ecou în încăpere. În spatele lui Qui-Gon, 
arconienii au început să susotesca agitati. 

Clat’Ha a strigat: 

— Offworld nu-şi plăteşte bine muncitorii! 


2 Vibro-ax — secure/halebardă prevăzută cu un generator de vibrații care îi măresc efectul de tăiere. 

Jemba isi umfla pieptul. 

— Voi plăti în hrană şi dactyl! a spus. Pentru o zi de munca, le voi da muncitorilor o 
zi de viata! 

— Adică să-i platesti cu dactylul pe care l-ai furat de la ei? întrebă Obi-Wan. 

Nu-şi putea crede urechilor. Îi trebuia toată stăpânirea de sine pentru nu se 
năpusti asupra lui Jemba ca să-l sfârtece în bucăți. 

Jemba a rânjit larg. 

— Adevărat. Cei ce vor munci pentru mine vor trăi. Cei care nu — vor muri. Cum i- 
aş putea plăti mai bine? 

Spre uimirea lui Obi-Wan, unii dintre ei au început să traverseze încăperea pentru 
a i se alătura lui Jemba. Alţii i-au urmat. Si Treemba a ezitat, apoi li s-a alăturat şi el. 

— Aşteptaţi! ordonă Clat'Ha arconienilor. Ce faceți? 

Arconienii s-au oprit privind înapoi. 

— Noi suntem mineri. Că suntem sub 
stăpânirea lui Jemba, sau a altuia, nu contează. 

— Dar, Si Treemba, cum rămâne cu libertatea 
voastră? Nu puteți renunţa la ea! 

Si Treemba l-a privit trist. 

— Eşti prietenul nostru, Obi-Wan. Dar nu 
înţelegi. Poate că umanii preţuiesc libertatea la fel 
de mult ca viata. Dar, noi nu. 

Ca un singur trup, tot grupul de arconieni s-a 
intors si s-a alaturat lui Jemba. 

Obi-Wan se straduia să înțeleagă cuvintele 
prietenilor sai. Arconienii erau eclozati din oua, in 
cuiburi, si imparteau totul in comun. Pe Arcona, 
săpau in pământ după rădăcinile adânci ce 
conţineau apa şi hrana. Se bazau în întregime unul 
pe altul. Odată ajunşi pe Bandomeer, vor săpa în 
mine pentru Jemba. Atâta timp cât comunitatea lor 


supravietuia, fie şi partial, libertatea nu conta. 

— Dacă va alaturati lui, i-a avertizat Clat'Ha, va lua de la 
voi tot ce va putea şi nu vă va da nimic în schimb, decât ceea 
ce e deja dreptul vostru. Jemba îşi va mări puterea, în timp ce 
arconienii vor fi tot mai slabi. Asta vreți? 

— Nu, a fost de acord Si Treemba. Dar nu vrem să murim. 

— Atunci trebuie să luptati cu el, i-a îndemnat Clat’Ha. 
Cand dati de pericol, voi construiți ziduri şi vă ascundeti în 
spatele lor. Aşa e felul arconienilor. Dar când un daggerlip® le 
dărâmă, va luptati. Jemba nu este mai puternic decât un 
daggerlip. Vrea să vă distrugă. Îl putem învinge. 

Clat'Ha a scos blasterul, iar minerii Offworld şi-au ridicat 
armele şi scuturile, gata de luptă. Obi-Wan o privi cu atenţie pe 
femeia neinfricata. Furia ei a cuprins întreaga încăpere. Era 
nevoie doar de o scânteie ca să izbucnească. 

Ar fi fost o luptă gata pierdută. Qui-Gon era slăbit. Nu era 


3 Daggerlip — prădător uriaş specific junglelor de pe planeta Cona. 

nici locul, nici momentul potrivit pentru a lupta. Jemba trebuia oprit. Dar nu-l puteau 
opri aici. 

— Si Treemba, spuse Quin-Gon. Prietene. Iti cer un singur lucru. Asteapta. 

Qui-Gon impunea respect. Obi-Wan nu avea timp să-i facă pe plac. Îşi concentra 
întreaga atenţie asupra lui Si Treemba. Uneori, puterea prieteniei avea efect acolo unde 
Forța nu putea face nimic. 

Si Tremba se întoarse cu fața spre el, înlăcrimat. Era un act de mare curaj pentru el 
să se separe de prietenii săi arconieni. Obi-Wan ştia asta. Aşteptă, conştient că a vorbi 
din nou, ar fi însemnat să-l insulte pe Si Treemba. 

Cu încetineală, Si Treemba a dat din cap. Apoi s-a îndreptat către cealaltă parte a 
încăperii, pentru a fi lângă Obi-Wan şi Clat’Ha. 

Un şuierat abia auzit, de nelinişte, străbătu aerul. 

Unul câte unul, arconienii îl urmară pe Si Treemba. 


Capitolul 16 


Întâlnirea s-a terminat nedecis. Nu mai era nimic de făcut 
decât să se aştepte. Obi-Wan rămase cu Qui-Gon. Deşi 
cavalerul Jedi stătuse drept pe toată durata 
confruntării, transpiratia ii inundase fruntea, iar 
Obi-Wan îşi putea doar imagina concentrarea de 
care avea nevoie pentru a rămâne atent. 

— Te duc în cabina ta, i-a spus Obi-Wan. 

Ştiu cât de slăbit trebuia să se fi simțit Qui- 
Gon când cavalerul Jedi nici n-a încercat măcar 
să protesteze. 

Pe când Qui-Gon înainta pe coridorul 
unde se afla cabina lui, mersul îi era şovăitor, 
iar vederea tulbure. Îi era recunoscător lui 
Obi-Wan pentru că era prezent alături de el. 
După ce a trecut de colt, s-a clătinat. Obi- 
Wan l-a prins de brat, ținându-l drept. 

— Eşti bine? îl întrebă Obi-Wan, cu 
vocea plină de îngrijorare. 

— Voi fi, spuse Qui-Gon cu slăbiciune. 
Eu... trebuie doar... să mă concentrez. 

Obi-Wan l-a ajutat să intre în cabină şi a 
aşteptat până l-a văzut aşezat. Un plan i se 
înfiripa in minte încă din momentele 
confruntării. De data asta nu va mai face 
greşeala de a omite să-l informeze pe Qui-Gon. 

— Maestre Jinn, începu Obi-Wan. Am o idee. Am să mă întorc la gurile de aerisire, 
în teritoriul Offworld. Acum cunosc topografia. Voi aştepta până ce Jemba rămâne 
singur şi-l voi ataca. 

Qui-Gon şi-a închis o clipă ochii, ca şi cum sugestia lui Obi-Wan l-ar fi durut la fel 
de mult precum rana. 

— Nu, a răspuns hotărât. Nu o vei face. 

Cu puţin timp mai înainte fusese impresionat de modul cum Obi-Wan a manevrat 
situația cu arconienii şi cum s-a retras din fața lui Jemba cu demnitate. Acum, puştiul 
făurea din nou planuri nesăbuite, permițând furiei să domine rațiunea. 

Desigur, Qui-Gon trebuia să recunoască faptul că acest plan nu era cu nimic mai 
nesăbuit decât cele gândite de el în anii tinereții. Totuşi, se simțea o dezamăgire atât de 
adâncă, încât fu surprins. Oare se lăsa condus doar de sentimente atunci când era 
vorba de băiat? 

Cu greutate, Qui-Gon se ridică singur din scaun. Umărul îl ardea în locul unde 
piratul l-a lovit. Îşi tinuse durerea sub control, dar acum il copleşea. 

— lata, eşti rănit, spuse Obi-Wan. Ştiu că deocamdată nu poți lupta. Dar pot să o 
fac eu în locul tău! Pot să-mi controlez mânia şi să fac ceea ce trebuie. Dacă Jemba ar fi 
mort... 

— Nimic nu se va schimba, a spus Qui-Gon încet. Obi-Wan, chiar nu vezi? Nu 
uciderea lui Jemba este soluția. 
Jemba este doar un hutt. 
Întotdeauna mai sunt şi alţii, la 
fel de malefici şi de lacomi ca el. 
dacă il ucidem, planul lui va 
continua să se aplice. Altul ca el, 
poate chiar unul mai rău, îl va 
înlocui. Ceea ce trebuie să 
facem noi, este să-i învăţăm pe 
aceşti oameni care... 

— Dar el este rău, nu-i aşa? 
a întrebat Obi-Wan. s 

— Ce încearcă să facă „BP ex 
Jemba este gresit, a raspuns | : 
precaut Qui-Gon. 

— N-am mai văzut pe nimeni altul atât de malefic, a izbucnit Obi-Wan. 

Un surâs trist a apărut pe buzele lui Qui-Gon. 

— Chiar ai călătorit prin multe locuri, tinere Obi-Wan? 

Obi-Wan rămase tăcut. Mai avea multe de învăţat. Inima îi striga ca Jemba este 
întruchiparea răului, iar acest rău se desfăşura pentru a supune în sclavie victime 
nevinovate. Dacă era cineva care merita o soartă cu adevărat cruntă, acela era huttul. 
Dar trebuia să-l asculte pe Qui-Gon. 

— Văd ceva şi mai rău, a continuat Qui-Gon. Dacă te gândeşti la uciderea cu furie, 
trebuie să ştii că asemenea gânduri vin din Partea Întunecată. 

— Şi atunci, cum îl facem să dea dactylul înapoi? întrebă Obi-Wan. 

— Nu putem. Nu-i putem face pe oameni să fie drepți şi buni. Asemenea calități se 
dezvoltă odată cu ei — nu pot fi forțați să le aibă. Deocamdată, prefer să aştept. Poate ca 
Jemba va simţi o schimbare în suflet. Sau, poate, îl aşteaptă vreo soartă cruntă. În 
ambele cazuri, uciderea lui nu este o soluție. 

— Dar... ai mai ucis înainte, a adăugat Obi-Wan ezitant. 

— Am ucis, a recunoscut Qui-Gon, atunci când nu aveam de ales. Dar când am 
ucis, totdeauna am câştigat doar o luptă. O mică, mică victorie. Există bătălii mari ce 
trebuie câştigate — bătăliile cu sufletul. Uneori, cu răbdare şi rațiune şi dând un exemplu 
bun, am câştigat mai mult decât o luptă - mi-am transformat adversarul într-un prieten. 

Obi-Wan a meditat la acele spuse. În ciuda durerii si a slăbiciunii, Qui-Gon a găsit 
timp să-i impartaseasca gândurile lui Obi-Wan. Cu numai o zi in urmă, probabil că Jedi 
l-ar fi admonestat aspru si i-ar fi ordonat să plece. Ceva se schimbase între ei. 

— Mă testezi, desigur, presupuse Obi-Wan. Trebuie sa tii seama ca sunt Padawan- 
ul tău. 

Se strădui să nu lase mânia să-i răzbată în voce. 

Qui-Gon dădu din cap. 

— Nu, spuse cu fermitate. Nu eu te testez, Obi-Wan. Viața de testează! Fiecare zi iti 
aduce şanse noi de triumf sau înfrângere. Iar dacă treci testul, nu te face un Jedi. Te 
face uman. 

Obi-Wan se dădu înapoi, ca şi cum Qui-Gon l-ar fi pălmuit. Cu o revărsare de 
emoție îşi privi în adâncul sufleului. Se înşela singur. Îşi spusese sieşi că a acceptat 
hotărârea lui Qui-Gon, că tot ce dorea era respectul acestuia. Dar undeva în adâncul 
său, sperase că dacă ar fi acţionat cu bravură şi eficiență în această misiune, Qui-Gon 
şi-ar fi schimbat gândurile. 

Acum vedea adevărul. 

Qui-Gon vedea schimbările din ochii lui Obi-Wan. Băiatul a înțeles — în sfârşit — ca 
hotărârea sa era finală. Ar fi trebuit să se simtă uşurat. Furia băiatului a dispărut. Dar a 
mai dispărut şi altceva. Sperantele lui Obi-Wan pentru viitor. 

Qui-Gin îl privea pe Obi-Wan cum se întoarce şi-şi şterge fața cu mâneca. Oare 

tânărul plângea? Îl rănise chiar atât de adânc? 
Dar cand Obi-Wan s-a întors, doar transpiratia 
dispăruse de pe fața sa. Qui-Gon nu vedea strălucirea 
vreunei lacrimi. În schimb, vedea cea mai cumplită 
înfrângere. 

Simti o intepatura. După toate vorbele 
înțelepte despre cum să câştigi inimile 
inamicilor, şi-a dat seama că tocmai a frânt 
inima unui băiat care spera să-i devină aliat. 


Va AWP, se 

bausera ultimele căni de rom întăritor si îşi începuseră drumul pe plajă, înaintând 
cu greu către nord, în direcția fluviului şi a bărcilor care îi aşteptau, Benjamin 
Hurwood îşi impuse să se ridice în picioare şi să-i urmeze. 

În ultimii doi ani, visele cu ochii deschişi păreau din ce în ce mai reale şi mai persistente, 
iar acum ajunseră în punctul unde aproape ca se puteau numi halucinații, dar el îşi tinea 
gura strâns închisă şi nu-şi lăsa ochii să urmărească nici una dintre creaturile şi obiectele pe 
care le ştia imaginare. 

Suntem în 1718, îşi spuse, cu fermitate, şi mă aflu pe țărmul coastei de vest a Floridei, cu 
piratul Edward Thatch şi cu... fiica mea... cum naiba o cheamă? Nu Margaret... Elizabeth! Asta 
e. În ciuda celor care-mi apar în fata ochilor în jumătate de timp, nu sunt în biserica din 
Chelsea... nu am patruzeci şi trei de ani, anul nu e 1694... iar cea pe care o văd acolo nu e 
mireasa mea, iubita mea Margaret, viata mea, sau cel putin rațiunea mea... e fiica noastră... 
vehiculul... 

Hurwood strânse din ochi, ferindu-se de lumina strălucitoare a soarelui revărsată prin 
fereastra coridorului în timp ce-i înapoia cavalerului său de onoare sticla plată. 

— Mulţumesc, Peter, zâmbi el. 

Se uită prin crăpătura dintre cele două uşi de la intrarea laterală a bisericii, dar oamenii 
încă se mai foiau nehotarati pe aleile dintre rândurile de bănci, sau se strecurau pe ele, iar 
preotul încă nu-şi făcuse apariția... deşi un acolit ce părea speriat era acolo, lângă scăunelul 
pentru îngenunchere din colțul cel mai îndepărtat al altarului. 

— A mai rămas un pic de timp, îi spuse cavalerului său de onoare. O să mai arunc o privire 
în oglindă. 

Nervozitatea mirelui îl făcu pe Peter să zâmbească în vreme ce acesta traversa încă o dată 
spațiul dintre el şi oglinda pe care-o sprijinise de un raft din apropiere. 

— Păcatul mândriei, murmură Peter. 

— Cred că un strop de mândrie îmi poate fi iertat astăzi, ripostă Hurwood, aranjându-şi 
buclele lungi, castanii, cu lovituri uşoare ale palmelor. 

Era un bărbat studios, rezervat, dar se mândrea cu părul lui şi, în ciuda modei, nu purta 


(i întunericul coborâse pe de-a-ntregul şi Barbă Neagră, Davies şi ceilalți îşi 

niciodată peruca — apărea întotdeauna in societate „în propriul păr” în care, in pofida trecerii 
anilor, nu exista nici un fir cărunt. 

— Încă n-o zăresc pe Margaret, constată Peter, deschizând puţin una dintre uşi şi mijindu- 
şi ochii ca să vadă până în fundul bisericii. S-a răzgândit, fără-ndoială. 

Până şi simpla insinuare a unei asemenea posibilități aduse în stomacul lui Hurwood un 
sloi de gheață. 

— Pe sângele Domnului, Peter, nici măcar să nu mai dai glas unei asemenea idei! Aş... aş 
înnebuni. Eu... 

— N-a fost decât o glumă, îl asigură Peter, cu o umbră de îngrijorare uşor de desluşit în 
spatele tonului jovial. Destinde-te, Ben, bineînțeles c-o să vină. Uite, mai ia un gât de brandy 
— eşti cel mai palid mire pe care l-am văzut vreodată. 

Hurwood luă sticla care i se oferea şi sorbi prelung. 

— Mulţumesc - dar ajunge. Nu vreau să fiu beat în fata altarului. 

— S-o pun în barcă? întrebă Peter, parcă trăgând cumva o draperie în dreptul ferestrei, aşa 
că rămaseră în întuneric, cu excepţia luminii unui felinar pe care Hurwood nu-l observase 
până atunci. 

Aerul era dintr-odată mai proaspăt, dar mirosea a mare şi a mlastina; îi trecu fulgerător 
prin gând că încăperile acelea ar fi trebuit aerisite mai des — un secol de miros de tămâie, de 
draperii ciuruite de molii şi de cărți de rugăciune cu legături scorojite dădea naştere unor 
mirosuri bizare. 

— Cred că tu eşti ăla care-a băut prea mult, se răsti Hurwood, morocănos. Nu-şi mai putea 
vedea părul în oglindă. Trage din nou într-o parte afurisita aia de draperie. 

— Nu e un moment potrivit pentru viziuni, domnule Hurwood, spuse cineva, probabil 
Peter. E timpul să ne urcăm în bărci. 

Hurwood văzu, alarmându-se, că felinarul declanşase cumva un foc pe coridorul lateral al 
bisericii — nu, trei focuri! 

— Peter! strigă. Arde biserica! 

Se întoarse spre cavalerul de onoare, dar, în locul siluetei subțiri şi elegante a lui Peter, 
dădu cu ochii de un tânăr monstruos de gras, în haine grotesti. 

— Cine eşti? îl întrebă, cumplit de înspăimântat, fiindcă acum era sigur că logodnicei lui i 
se întâmplase ceva. Margaret e teafără? 

— E moartă, domnule Hurwood, răspunse nerăbdător tânărul gras. De-asta vă aflați aici, 
ati uitat? 

— Moartă! 

Atunci probabil că se afla în biserică pentru o înmormântare, nu pentru o nuntă — dar de 
ce era sicriul atât de mic, o cutie pătrată de lemn, cu latura de numai vreo patruzeci şi cinci 
de centimetri? Şi de ce mirosea atât de tare a pământ, de ce putea atât de urât? 

Şi apoi se smulse brusc, şi amintirile din ultimul sfert de secol se prăvăliră asupra lui ca o 
alunecare de teren, lăsându-l slăbit şi albit. 

— Da, moartă, repetă Leo Friend. Iar dumneata o să te porți rational în următoarele două 
ore, chiar dac-o să fie nevoie să te tin sub controlul meu, adăugă disperat grăsanul. 

— Linişteşte-te, Leo, zise Hurwood, reuşind să-şi aducă in voce un strop de amuzament 
detaşat. Da. Bineînţeles, adu-o pe... Elizabeth în barcă. 

Încrezător în sine, cobori cu paşi mari panta către fluviu, unde erau trase bărcile şi unde 
fusese deschis cu o pârghie cufarul de lemn adus de Barbă Neagră - deşi se clătina uşor, 
fiindcă la fiecare câteva secunde avea impresia că merge ceremonios de încet pe aleea 
centrală a bisericii, străbătând petece alternative de umbră şi de lumină colorată piezişă, 
când trecea, rând pe rând, prin dreptul terestrelor înalte, cu vitralii. 

Pe o porțiune de treizeci de metri de-a lungul fluviului, rădăcinile mangrovelor, elastice şi 
semănând cu tot atâția păianjeni, fuseseră îndepărtate, tăiate cu săbiile de abordaj, şi 
oamenii stăteau până la genunchi in apa neagră ce licărea sub lumina tortelor, prinzând 
pachetele înfăşurate în pânză uleiată aruncate de pe mal şi aşezându-le în cele trei bărci. La 
prova fiecăreia dintre acestea fusese montată câte o torta aprinsă, şi Hurwood văzu că Davies 

şi bucătarul se imbarcasera deja într-una, pe care cel dintâi o împiedica sa se clinteasca 
ținându-se de cioturile mangrovelor, înălțate cu vreo treizeci de centimetri deasupra apei. 

—... o vei iubi şi o vei ocroti în toate zilele vieţii voastre de acum înainte, până cand 
moartea vă va despărți? întrebă preotul, zâmbind cu blandete către cuplul cu înfăţişare 
solemnă îngenuncheat în fata lui. 

Hurwood îl zări cu coada ochiului pe acolitul pe care văzuse mai înainte, părând încă 
înspăimântat... nu, mai degrabă pierdut decât înspăimântat. 

— Da, răspunse. 

— Vrei să repeti, şefule? întrebă piratul care tocmai scosese din cufăr ultimul pachet învelit 
în pânză uleiată şi li-l aruncase celor din apă. 

— A spus da, chicoti bărbatul de lângă el. 

Primul pirat îi făcu celuilalt cu ochiul. 

— Mi s-a părut că aduce a om care poate spune-ntotdeauna da, dar nu eram sigur. 

— Ha-ha! 

Hurwood clipi, uitându-se nedumerit în jur, apoi le zâmbi. 

— Foarte amuzant. O să am grijă să v-aduc câte un suvenir de la fântână, domnilor. 

Zâmbetele de pe fețele celor doi pieriră. 

— N-am vrut să fim lipsiți de respect, domnule, spuse îmbufnat unul dintre ei. 

— O să tin totuşi minte. 

Se uită peste umăr şi-l văzu pe Leo Friend coborând greoi râpa. 

— O să ne urcăm în aia, le spuse piraţilor speriaţi, arătându-le una dintre bărci. Vă rog s-o 
aduceți mai aproape şi s-o ţineţi într-o poziție stabilă, fiindcă insotitorul meu e solid. 

Cei doi se supuseră în tăcere şi, de frica lui Hurwood, traseră barca atât de aproape de mal 
încât reuşi să se urce fără să-şi ude cizmele. 

Câţiva oameni aruncau cu orez, nesocotind preferințele pe care şi le exprimase Hurwood, 
dar el zâmbi şi se urcă în trăsură, alături de mireasa lui, fiindcă era prea entuziasmat ca să 
mai dea atenţie unor sâcâieli mărunte. 

Avea pe buze un zâmbet larg. 

— Mulţumesc! strigă către piraţii rămaşi cu gura căscată şi către Leo Friend. Cand ne- 
ntoarcem de pe continent, o sa vă invit pe toți la cină! 


Ferindu-se de torta din barca, Shandy se aplecă în lateral, ca să-l vadă mai bine pe 
Hurwood. Bătrânul continua să zâmbească şi să-şi fluture mâna către mal, în direcția 
piraţilor uluiti, a lui Friend -— şi a lui Beth, condusă către barca tatălui ei de Stede Bonnett, 
care părea să meargă în somn. Cred că, la urma urmelor, a avut dreptate, se gândi Shandy, 
tatăl ei e nebun. 

În ultima jumătate de oră, luna fusese pe rând ascunsă şi dezvăluită de norii care-i 
alunecau prin fata, iar acum începea o ploaie caldă. Bărcile erau încărcate şi pasagerii mai 
mult sau mai putin instalați pe banchete - Barbă Neagră şi vâslaşul său dubios in prima 
barcă, Hurwood, Friend, Elizabeth şi Bonnett în următoarea, iar Shandy şi Davies în a treia. 
Shandy era surprins fiindcă Grăsanul Sumbru nu-i însoțea; oare bocor-ul uriaş ştia, poate, 
ceva care nu le era cunoscut celor din bărci? 

După ce se desprinseră de țărm şi vâslele începură să bocănească şi să zăngănească, iar 
aburul creat de torte se inalta în văzduh, toți călătorii, în afară de Beth Hurwood, prinseră să 
fredoneze o melodie sacadată, cu note joase, menită să atragă atenţia oricât de firavă pe care 
i-ar fi putut-o acorda Baronul Samedi şi Maitre Carrefour acelui țărm uitat dinspre nord — dar 
murmurul se stinse peste câteva minute, de parcă ar fi descoperit cu toţii că acolo nu se 
potrivea. 

Curentul fiind leneş, era uşor să vâsleşti în contra lui, aşa că strălucirea celor trei focuri de 
pe țărm se pierdu curând în labirintul întunecos. Shandy se ghemui la prova bărcii şi, pe 
măsură se iveau din beznă chiparoşii, ca tot atâtea turnuri noduroase, unii semănând a 
bărbaţi diformi, cu capetele acoperite de glugi, iar alții a pietre, dar nici unul a vreun soi de 
copac, îl călăuzea cu voce scăzută pe Davies, care insistase să vâslească în ciuda umărului 

sau abia vindecat. 

Pe terenul mlăştinos, lucrurile îşi schimbau pozițiile cu mişcări fluide şi se auzeau clipoceli 
şi bolboroseli inexplicabile, dar Shandy nu văzu nimic care să pară viu, cu excepţia petelor 
uleioase, sidefii, care dădeau luciu apei şi păreau să contureze mâini întinzându-se lacom şi 
chipuri diforme, mimând cuvinte de neînțeles când le răzuiau chilele bărcilor, despicându-le 
în două şi împingându-le într-o parte şi într-alta. 

Barca lui Barbă Neagră deschidea drumul şi Shandy credea că, în catedrala aproape tăcută 
a mlaştinii, desluşea şuieratul intermitent scos de straniul vâslaş al piratului-rege. Singurele 
sunete izvorâte din bărci erau indicațiile mormăite de Friend ca să-l călăuzească pe Bonnett, 
cel care trudea la vâslele bărcii lor, şi câte-un chicotit slab, prostesc, de-al lui Hurwood. Beth 
stătea alături de tatăl ei, ghemuindu-se într-o tăcere deznădăjduită. 

După o oră de înaintare lentă prin labirintul junglei, când remarcă pentru prima oară 
freamătul unor şoapte slabe, Shandy îşi dădu seama că le auzea de destul de multă vreme, 
numai că până atunci nu reuşise să le despartă de clipocitul apei şi de picuratul ei de pe 
vâsle. Avea impresia că în fata lor, nu prea departe, şuşoteau sute de oameni cuprinsi de 
panică. În acelaşi timp, simţi o duhoare nouă, care eclipsa mirosurile bogate ale uleiului de 
chiparos, ale vegetației intrate în putrefacție si ale apei întunecate, şi, imediat ce deveni 
conştient de ea, realiză că o așteptase. Expiră puternic pe nas, apoi îşi curăță gâtul şi scuipa. 

— Da, bombăni Davies, evident câtuşi de puţin încântat de acel iz, miroase ca un tun 
nelăsat să se răcească între două salve. 

Hurwood păru să-l fi simțit la rândul lui, fiindcă râsetele lui infundate încetară şi se rasti: 

— Ierburile — puneti-le acum în torte. 

Shandy tăie pachetul înfăşurat în pânză uleiată din barca lui şi azvârli cu delicateţe, pe 
rând, cate un pumn din substanța umedă şi fibroasă - pe care-o obținuse Barbă Neagră 
terorizând întregul Charles Town - pe suprafața lucioasă a părții aprinse a tortei. Fumul se 
inalta mai întâi spasmodic, apoi se revărsă dintr-odată în vălătuci densi, şi el îşi dădu capul 
pe spate cu o smucitură, pufnind şi scuipând iarăşi, de data asta ca să scape de duhoarea 
intepatoare, aproape ca de amoniac. 

Ce rost are, se întrebă, să te-osteneşti descriind chestia drept alungătoare de stafii? Ar putea 
pune pe fugă până şi capetele de lemn sculptate pe corăbii. 

Era încordat, dar nu speriat în toată puterea cuvântului — deşi înțelegea în acelaşi timp, cu 
ironie, că era vorba de acelaşi calm relativ din timpul capturării lui Carmichael: se datora 
ignorarii pericolului. Totuşi, îşi spuse, Barbă Neagră a mai fost aici, şi nu s-a-ntors hărtănit din 
cale-afară... şi bineînţeles că el a dat pur şi simplu buzna, cu nepăsare, atras de reverberatiile 
magice ale fântânii sau de orice altceva l-o fi momit, cum se repede un fluture în flacăra 
lumânării, în timp ce noi avem o călăuză care ştie cum să umble cu toate chestiile astea... 

Însă încrederea îi păli uşor când îşi aduse că Hurwood îşi pierduse evident minţile. Şi de ce 
le interzisese Barbă Neagră să-şi aducă pistoale? 

Fluviul se îngustă sau, mai exact, se despărți în zeci de canale înguste şi vâslitul deveni in 
curând imposibil, vâslele trebuind să fie folosite ca prăjinile pentru împingerea barjelor. 
Barca lui Barbă Neagră preluă conducerea, urmată de a lui Hurwood, iar a lui Shandy 
încheia convoiul. În vreme ce lujerii umezi şi orhideele sălbatice se îndeseau, ajungând tot 
mai aproape de flăcările portocalii ale tortelor, Shandy începu să se întrebe dacă nu cumva 
era ceva în smârcuri, nu prea departe, ținând pasul cu ei în tăcere şi în întuneric — ceva 
mare, deşi se mişca fără nici un zgomot prin încâlceala de dafini şi de artari de mlaştină, 
impestritata de lumina lunii. Încercă să-şi silească propria imaginaţie să se liniştească, deşi, 
cu sunetul care te ducea cu gândul la nişte şoapte - acum mai puternic, nu-i era nicidecum 
uşor. 

Stătea în genunchi pe una dintre banchete, când împingând cu vâsla în fundul mâlos al 
apei, când uitându-se cu ochi ingustati înainte, prin fumul vătămător, ca să vadă pe ce canal 
intrau celelalte două bărci. Scânteile din torta de la provă cădeau peste el inca de cand se 
desprinsese barca de tarm, si le matura cu miscari absente, dar acum simti doua puncte 
fierbinti in talie si, cand se uita in jos, nu zari nici o scanteie. 

Îşi trecu mâna peste cămaşă si dădu de catarama de fier a centurii sale, supărător de 
caldă, aşa cum era şi cuțitul din teacă. Şi, odată ce remarcă asta, simți ceva cald şi în 
scobiturile gleznelor — exact în dreptul cataramelor cizmelor. 

— Aa, începu el, întorcându-se spre Davies, dar, înainte de a se gândi ce să spună, îl auzi 
pe Hurwood strigând din barca din fata. 

— Fier! le spuse bătrânul. Ţinând cont de vechea superstiție — legătura dintre fier şi magie 
— ar fi înțelept să scapati de el, în cât de mare măsură puteți... 

— Pastrati-va armele, interveni mormăitul de bas al lui Barbă Neagră. Eu am mai fost aici — 
nu se-ncing atât de tare încât sa nu le puteţi suporta. Şi nu vă aruncați cataramele 
centurilor, dacă asta înseamnă c-or să vă cadă pantalonii. 

Un țipăt din jungla din spate il făcu pe Shandy să tresară violent, dar Davies, care se 
sprijinea în propria vâslă, râse pe tăcute şi îl lămuri: 

— N-a fost o stafie, ci doar una din păsările alea maronii cu alb, care mănâncă şerpi de 
apă. 

— Oh, ai dreptate. 

Shandy îşi trase vasla în barcă şi o culcă de-a latul provei. Cu delicatetea cu care ar fi 
spintecat carapacea unui homar prea fierbinte, îşi desfăcu centura şi îi tăie catarama din 
capăt folosind marginea bărcii drept tocător — şi simți căldura mânerului propriului cuţit, pe 
care şi-l scosese din teacă, chiar şi prin învelitoarea lui de piele. Catarama tăiată alunecă 
zăngănind în josul bărcii şi împroşcă apa căzând în băltoaca clipocitoare ce aluneca într-o 
parte şi-ntr-alta pe scândurile de pe fund. Îşi strecură cuțitul fierbinte la loc, în teacă, şi luă 
din nou vâsla. 

Davies, care continuase să împingă cu a lui în acelaşi ritm, rânji batjocoritor şi clătină din 
cap. 

— Pantalonii tăi ar face bine să nu cadă. 

Shandy se sprijini cu toată greutatea pe vâslă şi se întrebă dacă apa nu era cumva atât de 
putin adâncă încât chila n-avea cum să n-atingă fundul şi dacă nu-şi împingeau cumva 
barca prin mâl. 

— Ai tăi ar face bine să nu ia foc, gâfâi el. 

Cele trei bărci înaintau centimetru cu centimetru prin jungla umedă, incetosata de fumul 
tortelor. Shandy se tot uita într-o parte şi într-alta, atât ca să-şi aline ochii umezi, ferindu-i 
de strălucirea flăcării, cât şi ca să vadă dacă nu cumva se apropia vreun monstru pe furiş; 
mai întâi se simți uşurat descoperind că „şoaptele” izvorau din găurile păstăilor rotunde ale 
unei vegetatii albe, un soi de ciuperci ce creşteau pe malurile poroase în pâlcuri din ce în ce 
mai dese — căutând o explicaţie a fenomenului, presupuse că rădăcinile lor erau în legătură 
cu nişte caverne şi că diferențele de temperatură făceau aerul să se ridice şi să fie eliberat în 
acel mod pe care-l considera bizar - însă, pe măsură ce-şi împingeau bărcile tot mai in 
adâncul mlaştinii, unde ciupercile rotunde creşteau mai mari, văzu că deasupra găurilor cu 
margini moi prin care ieşea aerul erau proeminențe şi adâncituri, din ce în ce mai 
asemănătoare cu nasurile şi cu ochii. 

Senzatia că undeva, în întuneric, exista o entitate imensă şi foarte atentă — dar silentioasa 
— devenea tot mai puternică. În cele din urmă, Shandy isi ridică înspăimântat privirea şi, cu 
toate că văzu deasupra capului împletitura de crengi argintate de lumina lunii, ştiu că peste 
ele se apleca o creatură invizibilă, o creatură care îi aparțineau acelui loc şi care poseda — 
probabil fiind în mare măsură alcătuită chiar din ele — acele smârcuri, bălți, plante agatatoare 
şi amfibii mărunte, toate de o dezgustătoare fecunditate. 

Era evident c-o simțeau şi ceilalți. Friend se ridică greoi în picioare şi aproape că stinse 
torta bărcii sale aruncând peste ea doi pumni de ierburi negre; flama pâlpâi şi se micsora, dar 
după două secunde reincepu să ardă cu putere, inaltand un nor învolburat de fum urât 
mirositor, care se lati, ridicându-se spre crengile de deasupra fluviului. 

Din înălțimi cobori un țipăt, scuturând florile copacilor şi stârnind valuri atât de dese şi de 
persistente încât bărcile părură să stea, pentru o clipă, intepenite pe o coală rigidă de sticlă. 
Sunetul reverberă prin junglă, apoi nu se mai auzi decât croncănit de păsări speriate şi, după 


VP MAGAZIN 


Tim POWERS Pe ape si mai tulburi 


ce amutira, doar soapte ciupercilor pastai. 

Shandy arunca o privire spre cel mai apropiat palc si vazu ca umflaturile ciupercilor erau 
acum fete bine conturate si, dupa cum li se contorsionau pleoapele, se simti infiorator de 
sigur ca avea sa se uite in curand la ele intalnind privirile unor ochi. 

In spatele lui, Davies injura fara oprire, monoton, cu glas obosit. 

— Nu-mi spune, zise Shandy, cu voce cât se poate de egală, c-a fost una dintre păsările 
alea maronii cu alb care-i mănâncă pe afurisitii de şerpi de apă. 

Davies râse scurt, ca un lătrat, dar nu răspunse. Shandy o auzea pe Beth plângând încet. 

— Ah, iubita mea Margaret, spuse bătrânul Benjamin Hurwood, cu voce sugrumată dar 
vibrantă, fie ca aceste lacrimi de bucurie să fie singurele pe care-o să le mai verşi vreodată! Şi 
acum fă te rog pe placul unui bătrân membru sentimental al consiliului de la Oxford. Azi, în 
ziua nunții noastre, mi-ar plăcea să-ţi recit un sonet pe care l-am compus chiar eu. 

Îşi drese glasul. 

Prezenţa invizibilă a mlaştinii rămăsese în aerul urât mirositor, ca o greutate psihică, iar 
scobiturile gleznelor lui Shandy deveneau tot mai stânjenitor de calde, în ciuda pielii groase 
dintre cataramele cizmelor şi propria lui piele. 

— Margaret! începu Benjamin Hurwood. Invoc acum o muza de-a lui Dante... 

— Ne-am împotmolit, strigă, din fata lor, Barbă Neagră. Nu mai impingeti. De-aici încolo 
mergem pe jos. 

Hristoase, se gândi Shandy. 

— Glumeste? întrebă, fără să-şi facă prea multe speranțe. 

În loc de răspuns, Davies îşi culcă vâsla în barcă, se cățără peste pupă si se lăsă în apa 
neagră. Îi ajungea până la şolduri. 

—... Să-mi cânte cum se cade bucuria după astă zi, continuă să murmure incetisor 
Hurwood. 

Shandy se uită înainte. Barbă Neagră scosese torta bărcii din suport şi, împreună cu 
vâslaşul lui neliniştitor, era deja în apă, îndreptându-se către malul cel mai apropiat. 
Umbrele îşi schimbau poziția în timpul mersului lor, şi alte pâlcuri de ciuperci-capete 
deveneau vizibile. 

— Domnule Hurwood, şuieră Leo Friend, scuturându-l pe ciung. Domnule Hurwood! 
Trezeste-te, fir-ai afurisit! 

— Cand, continuă Hurwood să recite, în acest punct de mijloc al vieții mele, Domnul mi-a- 
ngăduit s-aleg... să părăsesc pddurea-ntunecata... 

Shandy văzu umerii lui Beth zguduindu-se. Bonnett stătea teapan, tot atât de neclintit ca 
un manechin. 

Barbă Neagră şi vâslaşul lui se urcaseră pe mal şi, ignorând globurile albe care se 
schimonoseau şi sopteau la picioarele lor, se agatau de lujeri de vita sălbatică, straduindu-se 
să-şi păstreze echilibrul când călcau pe mâl şi pe rădăcini arcuite, umede. 

— Avem nevoie de el treaz, îi strigă Barbă Neagră lui Friend. Plezneşte-l tare. Dacă asta n- 
ajută, vin acolo şi... îi fac eu ceva. 

Friend răspunse cu un zâmbet nervos, îşi trase către spate mâna dolofană, după care o 
trânti peste surâsul afectat de pe fata lui Hurwood. 

Bătrânul scoase un țipăt care era aproape un suspin, apoi clipi uitându-se în jur, la bărci, 
din nou conştient de ceea ce îl înconjura. 

— Nu mai avem mult de mers, îi spuse rabdator Barbă Neagră, dar lăsăm bărcile aici. 

Hurwood studie cu atenție apa şi malul mocirlos, pret de aproape un minut. 

— Va trebui să ducem fata în braţe, spuse în cele din urmă. 

— V-ajut eu, strigă Shandy. 

Friend ii arunca o privire plina de venin, iar Hurwood nici macar nu se uita in jur. 

— Eu, Friend si Bonnett ne putem descurca. 

— Corect, zise Barba Neagră. Noi, ceilalți, o sa fim ocupati să ne tăiem o potecă prin jungla 
asta. 

Shandy oftă şi-şi lăsă vâsla jos. Clătină torta bărcii, scotand-o din suport, i-o întinse lui 

Davies împreună cu pachetul cu iarbă neagră, apoi cobori din barcă. Măcar i se udara 
cizmele, şi apa relativ rece a mlaştinii îi alină picioarele încinse. 


Capitolul doispresece 


împleticindu-se dintr-o încâlceală claustrofobică de vegetaţie în alta; Shandy îşi 

simţea brațul cu care mânuia cuțitul tremurând de oboseală după ce tăiase lujeri si 
crengi, dar continua să meargă cu încăpățânare mai departe, ieşind din bălți în care nimerise 
poticnindu-se, impunându-şi să respire aerul urât mirositor şi având întotdeauna mare grijă 
să nu lase să se stingă torta pe care-o ducea în mâna cealaltă şi să nu-şi ardă toată rezerva 
de iarbă neagră. 

Hurwood, Bonnett şi Friend veneau pe urmele lui clătinându-se şi oprindu-se la fiecare 
câţiva metri ca să găsească un nou mod de a căra propria lor torta, lăzile lui Hurwood şi pe 
Beth, şi Shandy auzi de două ori zgomotul apei improscate repetându-se dezastruos, urmat 
de suspinele lui Beth, revigorate, şi de injuraturile stridente şi aproape de neînțeles ale tatălui 
ei. 

La scurtă vreme după ce făcuseră cei opt primul pas pe malul noroios, ciupercile-capete 
începuseră să stranute, suflând prin gurile moi o pulbere grauntoasa, ca sporii sau ca 
polenul; dar fumul gros, suspendat aproape de pământ, o ţinea la distanţă, de parcă fiecare 
torta ar fi fost sursa unui vânt puternic, pe care nu-l simțea decât praful acela. 

— Pulberea asta, gâfâi Hurwood la un moment dat, când mai multe creaturi strănutară în 
acelaşi e timp, când o inhalezi, e cea care... ţi-a dat stafiile, Thatch. 

Barbă Neagră râse, tăind un copac tânăr dintr-o lovitură a sabiei sale de abordaj şi 
indepartandu-l. 

— Nori cu oua de stafii, eh? 

Uitandu-se pentru o clipa peste umar, Shandy il vazu pe Hurwood bosumflandu-se, cu 
nemultumirea unui carturar. 

— Ei da, in general vorbind, spuse batranul, garbovindu-se pentru ca picioarele fiicei sale 
să-i stea pe umeri într-o poziție mai confortabilă. 

Shandy se întoarse la munca lui. Se străduia tot timpul să stea departe de vâslaşul lui 
Barbă Neagră, care, alb la fata, îşi balansa cuțitul atât de metodic încât îi amintea de una 
dintre figurinele acționate de forța apei din Grădinile Trivoli, din Italia, si, ca urmare, se 
pomenea cel mai adesea lucrând între Davies şi Barbă Neagră. 

Senzatia unei prezenţe colosale îşi recăpătă puterea şi Shandy o simți desprinzandu-se din 
văzduh şi aplecându-se asupra lor, uitându-se la cei opt intruşi cu asprimea mâniei unei 
făpturi nepământene. 

Îşi înfipse pentru o clipă cuțitul într-un copac, îşi deschise punga din pânză uleiată si 
aruncă peste torta un pumn din substanța neagră. O clipă mai târziu, erupse un fum gros, 
înălțându-se şi aproape orbindu-l in timp ce îşi recupera cuțitul; dar, de data asta, cand 
norul de fum se pierdu în bolta de vegetaţie încâlcită, un urlet gros cutremura jungla — o 
bubuitură care le zgudui pământul de sub picioare, exprimând clar furia şi demonstrând, la 
fel de clar, că nu era emanată de un gâtlej organic. 

Barbă Neagră se retrase cu un pas, scrutand cu ochi ingustati şi banuitori verdeata 
înălțată în jurul lor, ca nişte ziduri. 

— Când am fost prima oară aici, şopti către Davies şi Shandy, am stat de vorbă cu 
băştinaşii — erau mai ales indieni creek. Am făcut schimb de leacuri magice, ca să fim cat mai 
sinceri. Au pomenit de o creatură numită Este Fasta. Au spus că-nseamnă „Personalitate 
Dată”. Părea să fie un soi local de loa. Mă-ntreb dac-o fi cel care-a urlat adineauri. 


\ Țreme de jumătate de oră, grupul bizar împroşcă apa, înaintând prin ea cu greutate şi 

— Dar la prima vizita nu ti-a dat atentie, spuse incordat Davies. 

— Aşa e, incuviinta Barba Neagră, dar atunci n-am avut nimic care să alunge stafiile. Si-o 
fi închipuit că nu e nevoie să intervină. 

Grozav, se gândi Shandy. Se uită la încrengătura vegetală din lumina tortei şi, într-un 
răstimp de una sau două secunde, remarcă primul că lujerii şi crengile se mişcau — 
contorsionându-se — în aerul stătut, neclintit. 

Pe urmă observă şi Barbă Neagră, care lăsă torta să-i cada, fandă către plante exact în 
clipa când luau forma necizelată a unei mâini uriaşe, cu gheare întinzându-se către ei, şi o 
făcu bucăți lovind de două ori, înainte şi înapoi, cu sabia sa de abordaj. 

— Vino-ncoace, diavole, mai flutură-mi nişte tufe pe sub nas! răcni, cu dinţii şi cu albul 
ochilor de nebun lucind înspăimântător in lumina fitilurilor ce ardeau mocnit, împletite în 
chica lui. 

Fără ca nici măcar s-aştepte răspunsul loa-ului străin, îşi croi drum, drept înainte, prin 
pădurea virgină, zbierând şi rotindu-şi sabia de abordaj. 

— Coo yah, quashie nenorocită de bufnita-paffu! urlă, trecând aproape în întregime la ceea 
ce recunoscu Shandy drept un dialect al triburilor jamaicane din munți. E nevoie de ceva mai 
mult decât un deggeh bungo duppy ca să bage-n sperieti un tallowah hunsi kanzo! 

Shandy nu mai reuşea acum să-l zărească decât cu mare greutate, deşi vedea lujerii 
tresăltând şi auzea şi loviturile sabiei de abordaj, şi bufniturile crengilor rupte care zburau în 
toate părțile, şi clipocitul apei pe care-o improscau în cădere. Retrăgându-se, ghemuindu-se 
şi strângându-şi cu putere cuțitul, se întrebă pentru o clipă dacă urletele acelea nebunesti 
erau singurul mod în care îşi îngăduia Barbă Neagră să-şi reverse spaima — şi apoi piratul 
uriaş ieşi val-vârtej din junglă, cu o parte dintre fitilurile din barbă stinse, dar cu aceeaşi 
furie coplesitoare ca mai înainte. Înşfăca punga din pânză uleiată care ieşea în afara 
buzunarului lui Shandy, o deschise sfârşind-o cu dinții şi îi imprastie conţinutul în nămol. 

— lată! zbieră către junglă, inhatand acum torta din mâna lui Shandy şi izbindu-i capătul 
în flăcări de ierburile risipite. Te însemn, eşti sclavul meu! 

Norul de fum umed explodă spre înălțimi, putind deopotrivă a mâl pârjolit şi a ierburi arse, 
şi un urlet de durere neomeneasca, venit de sus, izbi aerul, dezgoli copacii de frunze şi îl 
pocni pe Shandy, trântindu-l la pământ. 

În timp ce se rostogolea prin nămolul apos, străduindu-se să se ridice şi să-şi umple din 
nou plămânii, zări silueta neclară a lui Barbă Neagră dându-şi pe spate capul hirsut şi 
scoțând un urlet strident, asurzitor. Era un sunet cumplit, ca un strigăt de provocare la luptă 
al unei reptile gargantuane; dar lui Shandy îi aminti mai degrabă de lupii pe care-i auzise din 
când în când, în tinereţea lui, urlând de la distanţe mari în câmpiile îngheţate ale nordului. 

Trioul care o purta pe Beth se oprise; Shandy stătea, încordat, ghemuit în spatele şi în 
lateralul lui Barbă Neagră, iar în cealaltă parte a acestuia se afla Davies, cu fața lipsită de 
expresie, dar de o paloare vizibilă în lumina tortei lui Hurwood, şi cu sabia scoasă, gata de 
luptă. 

O rafală neaşteptată de vant împrăştie ecourile urletului lui Barbă Neagră, lăsând de data 
asta în urmă numai soaptele capetelor-ciuperci — păsările din jur amutisera. 

Shandy îşi dădu brusc seama că toate ciupercile îşi deschiseseră ochii şi vorbeau în limbi 
pe care le înțelegea; cel mai apropiat se plângea, în franceză, spunând câtă cruzime se 
ascunde în spatele neglijării unei femei bătrâne de către copiii ei, iar un altul, de lângă 
Davies, dădea, într-un dialect scoţian, un sfat de genul celui oferit de un tată fiului care 
urmează să plece la drum, către un oraş mare. Shandy se holbă uimit când îl auzi zicând că 
nu era recomandat să-ți exprimi părerea în privința religiei sau a recentului regicid. Regicid? 
se gândi el. L-a ucis cineva pe regele George în ultima lună... sau creatura vorbeşte despre 
uciderea lui Iacob întâiul, cu un secol în urmă? 

Barbă Neagră îşi lăsă încet capul în jos, aruncând o privire aspră către un dafin plin de 
fructe din faţa lui. Îşi balansă sabia de abordaj cu toată forța braţului, preschimbând copacul 
într-o ruină aromată, dincolo de care, în loc de mai multă vegetaţie, nu erau decât 
întunericul, o adiere mai răcoroasă şi o strălucire palidă, ca a unui oraş strălucitor luminat 

de dincolo de orizont. 

Barbă Neagră injura din nou, apoi pasi prin deschidere şi, o clipă mai târziu, vaslasul lui 
făcu acelaşi lucru. 

Shandy şi Davies schimbară o privire, ridicară din umeri şi îi urmară. 

Jungla dispăruse. Terenul din fata lor era plat şi se întindea pierzându-se în depărtare, sub 
strălucirea unei luni pe care n-o ascundea nici un nor, iar la vreo două sute de metri distanță 
se vedea coama zidului înalt până la genunchi al lui bazin rotund, parcă mai mare decât 
Colosseum-ul din Roma. Deasupra centrului său, în văzduh plana, amplă, luminozitatea 
unui foc sau a unui jet de apa, iar unduirile ei de o strălucire palidă se inaltau şi coborau tot 
atât de încet ca un opal prin miere. Shandy îşi dădu seama, cu stomacul străbătut de un fior 
de gheață, că n-avea idee cât de departe se aflau; la un moment dat, păreau să fie fluturi de 
sticlă colorată, strălucind in lumina tortei lui Hurwood, la mai putin de o lungime de brat 
distanță, iar în clipa următoare se preschimbau într-un fenomen astronomic, desfăşurat cu 
mult dincolo de soare şi de planetele sale. Observă apoi că şi imaginea bazinului era 
înşelătoare — se uită cu atenție, ingustandu-si ochii, dar in final fu nevoit să admită că n-avea 
nici cea mai vagă idee în privința înălțimii zidului. Departe, atât în dreapta cât şi în stânga, 
din zid se desprindeau un soi de poduri fragile arcuindu-se către centru bazinului şi urcând 
atât de sus încât le pierdeai din vedere. 

Cataramele cizmelor sale erau acum foarte fierbinţi. Îşi arse mâna când îşi scoase cuțitul, 
dar reuşi să le taie aplecându-se mai întâi către un picior şi apoi către celălalt. Îşi îndreptă 
iarăşi spatele, încercând să ignore fumegarea tecii de piele în care-şi punea la loc cuțitul şi se 
întrebă când avea să-nceapă să simtă cuiele care-i fixau tălpile pantofilor. Slavă Domnului că 
piratul-rege le interzisese să-şi ia pistoalele. 

— N-am reuşit să-naintez cu mult prea departe de locul ăsta, spuse încet Barbă Neagră. Se 
întoarse spre Davies şi rânji. Dă-i drumul - mergi spre marginea bazinului. 

Davies înghiți în sec, apoi făcu un pas înainte. 

— Stai! strigă Hurwood, din spatele lor. 

El, Friend şi Bonnett tocmai patrunsesera clatinandu-se prin deschidere, se impleticisera 
şi reuşiseră s-o lase pe Beth jos cu mai multă sau mai puţină delicateţe în timp ce cădeau pe 
nisipul întunecat. Hurwood era primul care reuşea să se salte în capul oaselor. 

— După câte s-ar părea, mersul într-o anumită direcție nu ţi-e de nici un folos aici. Ai 
putea merge în linie dreaptă până mori de foame, fără să te-apropii câtuşi de putin de 
fântână. După toate probabilitățile, ai avea impresia că se roteşte încet în jurul tău când 
mergi. 

Barbă Neagră râse. 

— Nu l-aş fi lăsat s-ajungă atât de departe încât să nu-l mai putem aduce înapoi. Dar ai 
dreptate. Am mers către ea două zile înainte de a admite că de aici nu poți ajunge acolo, dupa 
care-am avut nevoie de alte trei ca să ma-ntorc în locul ăsta, unde stam acum. 

Hurwood se ridică scuturându-şi hainele. 

— Zile? întrebă, cu voce seacă. 

Barbă Neagră îi aruncă o privire pătrunzătoare. 

— Ei, nu, nu şi acum, după ce-ai întrebat. Soarele s-a înălțat, dar nu mai tare de ceea ce 
numim zorii zilei, înainte de a cobori înapoi. Zorii s-au preschimbat direct în amurg, fără nici 
o zi adevărată la mijloc. 

Hurwood dădu din cap. 

— Acum nu ne aflăm cu adevărat în Florida - sau, oricum, nu ne aflăm în Florida mai mult 
decât oriunde altundeva. L-ati studiat pe Pitagora, aprofundându-l cât de cat? 

Atât Davies cât şi Barbă Neagră recunoscură că n-o făcuseră. 

— Aici, contradicţiile din filozofia lui nu mai sunt contractii. Nu ştiu dacă aceste 
circumstanţe, de aici, reprezintă starea generală de fapt sau doar un caz special — dar în locul 
ăsta rădăcina pătrată din doi nu e un număr irațional. 

— Infinitul - apeiron - aşa, cum există aici, nu l-ar fi ofensat pe Aristotel, adăugă Leo 
Friend, părând s-o fi dat măcar o dată uitării pe Beth Hurwood. 

— Vesti bune pentru Harry Stottle, spuse Barba Neagra. Dar aici pot scapa de stafiile 
mele? 

— Da, raspunse Hurwood. Nu trebuie decat s-ajungem la bazin. 

Piratul îşi flutură mana spre fântână. 

— Du-ne acolo! 

— O s-o fac. 

Hurwood cântări în mâini pachetele pe care le adusese cu sine, apoi le aşeză cu grijă pe 
Nisip. 

În timp ce el şi Friend se ghemuiau ca să le dezlege, Shandy se furişă lângă Beth. 

— Cum te simţi? rosti el singurul lucru care-i trecuse prin minte. 

— Bine, mulțumesc, îi răspunse ea, mecanic. 

Nu reuşea să-şi concentreze privirea şi respira superficial, dar foarte repede. 

— Nu trebuie decât să... rezisti, îi şopti Shandy, furios pe propria lui neajutorare. Jur că 
imediat ce ne reîntoarcem pe plajă te scot din... 

Genunchii lui Beth se îndoiră şi se prabusi; el izbuti s-o prindă în braţe înainte de a atinge 
nisipul şi, când văzu că leşinase, o întinse cu delicateţe pe spate. Pe urmă îşi dădu seama că 
fusese îmbrâncit într-o parte de Friend, care lua acum pulsul fetei şi îi ridica pleoapele ca să-i 
vadă pupilele. 

Shandy se ridică şi se uită la Hurwood, care se folosea de torta ca s-aprinda un felinar scos 
dintr-un pachet. 

— Cum poţi să-i faci asta propriei tale fiice? îl întrebă, cu voce răguşită. Nemernicule, sper 
că Margaret a ta o să se-ntoarcă exact pentru cât timp e nevoie ca să te blesteme şi c-o să 
recadă apoi într-un morman de putreziciune la fel de imputita cum ţi-e sufletul. 

Bătrânul îl privi cu o totală lipsă de interes, apoi se întoarse la munca lui. Aprinsese fitilul 
felinarului şi acum cobora deasupra lui capacul. Acesta era din metal, dar nu-i lipseau 
trăsăturile distinctive - avea deschizaturi ce păreau să fi fost tăiate la întâmplare, prin care 
arunca dâre de lumină pe nisipul întunecat. 

Shandy făcu un pas către el, dar Barbă Neagră îi tăie brusc calea. 

— După aia, fiule, spuse piratul. El lucrează acum împreună cu mine şi, dacă-ncerci să-mi 
strici planurile, o să te pomenesti stând jos şi straduindu-te să-ți îndeşi matele la loc, în 
burtă. Se întoarse spre Hurwood. Eşti gata? 

— Da. 

Bătrânul înfipse torta încă aprinsă în nisip, în poziție verticală, şi se ridică ținând in mana 
felinarul. Cutia pătrată, de lemn, îi atârna de centură ca un coş de pescar. 

— Se simte bine? îl întrebă pe Friend. 

— Perfect, răspunse grăsanul. Nu e decât un simplu leşin. 

— Car-o tu. 

Hurwood inalta felinarul în singura sa mână si se uită la modelul alcătuit din liniile 
luminoase aşternute pe nisip. După câteva secunde de studiu, dădu din cap şi se puse în 
mişcare, într-o direcție care se îndepărta uşor de fântână. 

Friend reuşi să se ridice cu trupul fără vlagă al lui Beth drapat pe umeri, deşi efortul îi 
înnegrea fata. Începu să meargă cu greutate alături de Hurwood, respirând şuierător, si 
restul grupului îi urmă, cu Bonnett şi cu vâslaşul straniu încheind împleticindu-se coloana. 

Nu era o înaintare uniformă. Hurwood se oprea adesea ca să studieze liniile luminoase şi 
se certa violent cu Friend pe seama unor subtilitati matematice şi, la un moment dat, Shandy 
îl auzi pe cel de-al doilea scoțând în evidenţă o eroare într-una dintre „ecuaţiile negre ale lui 
Newton pe care le-ai scris”. Conduceau grupul făcând schimbări abrupte de direcţie şi 
merseră multă vreme parcurgând iarăşi şi iarăşi conturul unui pătrat; dar Shandy observase 
că, indiferent care-ar fi fost direcția lor aparentă, luna nu-şi schimba niciodată poziţia, 
rămânând deasupra umărului lui stâng, se cutremurase şi îi pierise orice chef de comentarii 
sarcastice. 

Torta înfiptă de Hurwood în nisip era adesea vizibilă în fata lor, dar, de câte ori se uita 
Shandy la ea, părea tot mai departe. Asupra Fântânii înseşi îi era atât de greu să-şi focalizeze 

privirea încât nu putea percepe nici o modificare a distanţei, dar despre cele două construcții 
care semănau a poduri putea spune că erau acum mai aproape una de alta. 

Pe urmă remarcă mulțimea. La început crezu că erau valuri joase de ceață, sau întinderi de 
apă, dar, când privi cu mai multă concentrare liniile cenuşii instabile de la orizont, văzu că 
erau alcătuite din mii de siluete ce se năpusteau în tăcere într-o parte şi într-alta, legănându- 
şi braţele înălțate deasupra capului, ca firele de iarbă de pe un câmp întreg în bătaia vântului 
nopții. 

— Cât n-am crezut, spuse încet Hurwood, că poate moartea secera vreodată. 

Infernul lui Dante, se gândi Shandy, cântul al treilea!, dacă nu ma-nsel. Si, în clipa asta, cui 
îi pasă? 

Podurile erau acum foarte apropiate, iar cerul se lumina într-o direcție care ar fi putut fi 
estul. Liniile aruncate de felinarul lui Hurwood erau tot mai putin vizibile pe nisip — care 
căpăta o nuanţă ruginie sub lumina palidă a zilei — iar el şi Friend lucrau mai repede. 
Formele ce se inaltau şi coborau deasupra centrului bazinului îşi pierdeau culoarea, devenind 
cenuşii, şi acum semănau mai degrabă a nori din stropi de apă improscati decât a valuri de 
foc. Pe măsură ce se apropia ziua, liniştea desăvârşită părea şi mai stranie - nu se auzeau 
tipete de păsări şi zumzete de insecte, şi nici mulțimea neobosită, nici fântâna nu scoteau 
vreun sunet audibil. Aerul se răcise de când ieşiseră din junglă, dar cuiele care ţineau tălpile 
cizmelor lui Shandy îi încălzeau picioarele şi îi era oricând uşor să-şi încălzească mâinile în 
apropierea tecii fumegande a cutitului său. 

Se uită înapoi, către punctul îndepărtat care era torta, şi se ciocni de Hurwood când grupul 
se opri locului. 

Acum nu mai era decât un singur pod, şi se aflau exact în fata lui. Avea ceva mai putin de 
doi metri lățime, era pavat cu pietre late şi plate, iar marginile lui de piatră ajungeau până la 
înălțimea umerilor. Deşi privite de departe podurile creaseră impresia că se arcuiau pornind 
de la marginea bazinului şi înălțându-se în pantă abruptă, din locul de unde stătea acum 
Shandy, unicul pod arăta aproape plat, urcând foarte lin pe măsură ce părea să se ingusteze 
din pricina depărtării şi se pierdea printre norii schimbători de deasupra fântânii. În ciuda 
locului bizar unde era construit, Shandy se gândi că-l mai văzuse cândva. 

— După tine, îi spuse Hurwood lui Barbă Neagră. 

Piratul uriaş, cu cizmele şi cu centura fumegându-i şi azvârlind scântei, observă Shandy, 
întocmai ca fitilurile din coama lui bogată, păşi pe pod... 

„„.Şi păru să explodeze. Din gură, din nas şi din ochi îi ţâşneau pete fâlfâitoare, cenuşii, 
fiind azvarlite in toate părțile, iar hainele îi tresăltau şi îi tremurau pe trupul masiv aidoma 
valurilor unei mări agitate. Mâinile prinseră să-i danseze nebuneste în fata, neajutorate, pe 
măsură ce creaturile cenuşii îi răbufneau din mâneci şi, în mijlocul detunăturilor sălbatice, 
urlă şi reuşi să se răsucească. 

— Stai acolo! strigă Hurwood. Nu cobori de pe pod! Sunt stafiile tale, care te părăsesc! 

Exodul începu să se domolească, dar Barbă Neagră continuă să topaie. Centura si 
incaltarile lui erau în flăcări şi îşi inhata sabia de abordaj de mânerul ce ardea mocnit, 
scoțând lama de un roşu strălucitor şi atingându-şi-o de centura prin cărei piele trecu 
instantaneu, arzând-o. Azvarli sabia în nisip şi-şi smulse catarama cu degetele sfaraindu-i, 
apoi trase de bucăţile de piele eliberate şi le aruncă pe urmele armei. Se aşeză şi-şi scoase 
cizmele, apoi se ridică în picioare şi zâmbi larg către Hurwood. 

— Acum lasati-va aici tot fierul, spuse el. 

Voi ce intrați, se gândi Shandy. 

— Poti să cobori şi să ne-aştepţi pe mine şi pe Leo chiar aici, împreună cu ceilalți, zise 
Hurwood. Stafiile tale s-au dus şi mai e o mulțime de iarbă neagră — când o să recuperam 
celelalte două torte şi-o să le-aprindem, n-o să fii nicidecum în pericol să te reinfectezi pe 
drumul de întoarcere prin junglă. Înțelegerea noastră a fost respectată, şi eu şi Leo ne vom 
întoarce în scurt timp ca să vă conducem acolo unde se leagă tărâmul ăsta de lumea pe care- 


"Traducere de Eta Boeriu, ed. Albatros, 1971. 

o cunoasteti. 

Shandy ofta uşurat şi, când începu să se uite in jur, în căutarea unui loc în care sa se- 
aşeze, observă că Friend nu făcuse nici o mişcare ca s-o lase jos pe Beth Hurwood. 

— Ci... cine, se bâlbâi el, cine traversează şi cine rămâne aici? 

— Eu, Leo şi fata traversăm, spuse nerăbdător bătrânul, aşezându-şi felinarul pe nisip. 

Îşi scoase centura şi pantofii, apoi, într-o grotescă parodie accidentală a unui gest intim, 
îngenunche în fata lui Friend şi, cu unica sa mână, îi desfăcu catarama înzorzonată a curelei. 
Papucii cu crustă de mâl purtaţi de grăsan nu conţineau, evident, nici urmă de fier. 

— Traversez şi eu, declară Barbă Neagră, fără să coboare de pe pod. Acum doi ani nu mi- 
am croit drum până aici cu forța doar ca să mă umplu de stafii. 

Se uită dincolo de Hurwood si, o clipă mai târziu, Stede Bonnett şi vâslaşul făcură cate un 
pas înainte. Bonnett îşi desfăcu şi-şi scoase cureaua şi ieşi din pantofi, însă vâslaşul avea 
hainele cusute şi era descult. 

— Vin şi ei, spuse Barbă Neagră. 

Ridurile lui Davies deveniseră vizibil mai adânci si se trăsese mai tare la fata de cand 
plecaseră de lângă focurile de pe plajă, dar avea în ochi un soi de amuzament când înainta cu 
un pas şi se ghemui ca să-şi scoată cizmele. 

Nu, se gândi Shandy, aproape calm. Nu mi se poate cere aşa ceva. Am păşit deja pe 
caldarâmul din afara realității — pur şi simplu nu merg mai departe, nu pe strada asta. Nici 
unul dintre oamenii ăştia n-o să se mai întoarcă vreodată şi va trebui să pricep cum se foloseşte 
felinarul magic al lui Hurwood ca să-mi găsesc drumul înapoi, către blestemata aia de junglă! 
De ce-am venit cu ei? De ce-am plecat din Anglia? 

Descoperi că avea implicit încredere în existența unui drum de întoarcere... şi fața i se 
impurpura când înțelese că nu era decât o axioma rechemată din copilărie — convingerea că, 
dacă plângea destul de tare şi destul de mult, cineva avea să-l ducă acasă. 

Cu ce drept îl puneau oamenii ăia într-o situaţie atât de umilitoare? 

Se uită la Beth Hurwood, moale pe umerii lui Friend. Era inca leşinată, şi fata ei, deşi 
chinuitor de frumoasă în ochii lui, era trasă şi încordată după ororile abia văzute - cu 
inocenta inadmisibil de ultragiată. N-ar fi fost mai bine pentru ea — nu s-ar fi putut aranja 
lucrurile astfel încât s-o lase să moară aşa, inconştientă şi fără să fi fost încă distrusă? 

Fiind încă nehotărât, prinse privirea lui Leo Friend. Grăsanul îi zambea dispretuitor şi plin 
de sine, şi îşi mută mâna durdulie pe coapsa lui Beth. 

În aceeaşi clipă, Hurwood începu să fredoneze liniştitor şi se lăsă pe genunchi şi pe coate. 
Murmură câteva dezmierdări vagi, apoi, cu o mişcare delicată dar fermă, se întinse pe nisip 
cu fata în jos. Încă murmurând, începu să tresalte într-un ritm greoi. 

Leo Friend roşi de furie şi-şi smulse mâna de pe piciorul lui Beth. 

— Domnule Hurwood! strigă. 

Fără să se oprească, bătrânul chicoti îngăduitor. 

— S-ar părea că iese destul de repede din crizele astea, spuse Barbă Neagră. Aşteptăm să-i 
treacă şi pe urmă mergem. 

Sunteţi nebuni cu toții? se minuna Shandy. Hurwood era singura noastră şansă, şi încă una 
al naibii de subțire, de a trece podul ăsta fără să ne pierdem viata, şi acum e mai nebun decât 
bătrânul guvernator Sawney. N-avem cum să supravietuim dacă mergem mai departe, si eu 
unul nu vreau să-mi ocup locul etern din mijlocul acestor tăcute legiuni cenuşii sub un 
asemenea orizont nefiresc. Jack Shandy o s-aştepte, chiar aici, până se întunecă şi când voi, 
idioții dracului, n-o să izbutiti să vă-ntoarceți, o să folosesc cumva felinarul lui Hurwood ca s- 
ajung la torță, şi în junglă, şi la bărci, şi pe țărm. Fără-ndoială că mai târziu o să-mi regret 
laşitatea, dar cel puţin o să fiu chinuit de remuşcări în vreme ce-o să mă-mbăt stând la soare. 

Se retrase cu un pas, îndepărtându-se de pod, şi se aşeză. Avusese de gând să evite 
privirile tuturor dar, când se uită în jur după felinarul lui Hurwood, întâlni ochii lui Davies, 
indreptati chiar asupra lui. 

Bătrânul pirat uscativ ii zâmbea, evident încântat. 

Shandy îi întoarse uşurat zâmbetul, bucuros că Davies îl înțelegea... apoi îşi dădu seama 

care era adevărul: căpitanul credea că se aşezase ca să-şi scoată cizmele. 

Şi apoi, cuprins de amărăciune, ştiu dintr-odată că nu putea rămâne pur şi simplu 
deoparte. Ar fi fost stupid, la fel de stupid cum se purtase tatăl lui când scosese cuțitul de 
cioplit lemn împotriva bandei de derbedei din Nantes, sau căpitanul Chaworth când se 
repezise cu o sabie cu care nu era obişnuit la un capitan de pirați înarmat cu un pistol; dar, 
cumva, poate întocmai aşa cum li se întâmplase lor, i se tăiase orice cale de scăpare. Îşi 
scoase cizmele şi se ridică din nou. 

Când îşi desprinse Friend privirea de silueta lui Hurwood, care continua să tresalte ridicol, 
Shandy stătea în picioare pe nisip, în fata cutitului său abandonat alături de cizme. 

— Care-i problema? îl întrebă pe medicul gras. Nu te poți purta familiar cu o fată decât 
dacă doarme? 

Fata lui Friend se împurpură şi mai tare. 

— N... n~. n... nu f... fi ab... ab... ab... n... nu... 

— Jack, cred că-ncearcă să spună „nu fi absurd”, zise îndatoritor Davies. 

— Da? întrebă Shandy, cu vocea încă uşor neimblanzita. Am crezut că e „Da, fiindcă numai 
în asemenea momente nici măcar mama nu se sufoca la vederea mea”. 

Friend începu sa tipe şi să se bâlbâie nebuneste, cu voce de băiețel, apoi din nări îi tasni 
sânge si stropii de un roşu strălucitor îi căzură pe pieptul cămăşii de mătase, imbibandu-se 
în țesătură sub forma unor pete vag conturate, in formă de cruce. Genunchii începură să-i 
cedeze şi, pentru o clipă, Shandy crezu că medicul era gata să leşine la rândul lui, sau poate 
chiar să moară. 

Însă Friend se îndreptă, respiră adânc, şi, fără să-l privească, o apucă pe Beth mai bine şi 
intră pe pod. 

Hurwood se rostogoli în sfârşit într-o parte şi zâmbi câteva clipe către cer, apoi tresări 
violent, se uită în jur, clipi şi se ridică în picioare. Se îndreptă spre pod. 

— Eu şi Friend deschidem drumul, se mulțumi să spună. 

Shandy şi Davies intrară în urma lui pe pavajul de piatră, apoi Bonnett şi vâslaşul păşiră 
de pe nisip pe pod. 

Vaslasul se prabusi instantaneu într-un morman labartat de haine pe care Shandy îl privi 
cu mai multă atenție, pentru a descoperi ca pe pietre nu se mai afla nimic altceva — nu exista 
nici un trup. 

Hurwood observă ce se petrecuse şi ridică dintr-o sprânceană. 

— Servitorul tău era un mort? 

— Păi... da, răspunse Barbă Neagră. 

— Ah. Hurwood ridică din umeri. Era de aşteptat — ştii, tarana în tarana. 

Le întoarse spatele şi continuă să înainteze. 

